
ORDINUL 
ARHITECŢILOR 
DIN ROMÂNIA 




GHID DE ARHITECTURĂ 

pentru încadrarea în specificul local din mediul rural 

ZONA ARGEŞ 































© ORDINUL 

ARHITECŢILOR 
DIN ROMÂNIA 


Ghidul de arhitectură se adresează: 

•locuitorilor satelor 

•administraţiei locale şi regional 

•investitorilor publici şi privaţi 

•consultanţilor de accesare a fondurilor europene 

•proiectanţilor 

în vederea întocmirii proiectelor pentru 

•investiţii din Programul Naţional de Dezvoltare Rurală 
•investiţii private 
•investiţii publice 

si fundamentării documentaţiilor de urbanism. 

j j 


Colectiv de elaborare: 

Echipă: 

Arh. Mihaela Arsene 
Arh. Andrei Bălteanu 
Arh. Dana Raicu 
Grupul Rural al O.A.R. 

Consultanţi: 

9 

Arh. Adrian Crăciunescu 
Dr. Ana Bârcă 


Tehnoredactare: 

Arh. Mihaela Arsene 
Arh. Andrei Bălteanu 
Arh. Dana Raicu 


Ghidul a apărut cu sprijinul Ordinului Arhitecţilor din România şi a fost finanţat din timbrul de arhitectură. 

- decembrie 2016 - 



ROSTUL GHIDULUI 


Rostul acestui material este 
de a furniza un instrument de 
lucru locuitorilor mediului rural, 
autorităţilor locale, investitorilor, 
proictanţilor şi consultanţilor 


implicaţi 

în 

procesul 

de 

construire 

în 

mediul 

rural. 

Ghidul 

îsi 

propune 

să 


reprezinte un set de reguli uşor 
de aplicat, cu exemple clare 
(inclusiv de tipul “AŞA DA” sau 
“ AŞA NU”), care să faciliteze 
alegerea configuraţiilor 

adecvate de către cei care vor 
să construiască în mediul rural. 

In acelaşi timp, acest 
instrument are rolul de a 
uşura activitatea echipelor 
de proiectare şi consultanţă 
în: alegera configuraţiilor, a 
materialelor şi a tehnologiilor 
necesare construirii în mediul 
rural (fie că vorbim de proiecte 
finanţate prin PNDR, de 
elaborarea documentaţiilor 
de urbanism sau despre 
lucrări sau intervenţii cu 
finanţare exclusiv privată). 


Obiectivul esenţial al 
acestui ghid este păstrarea 
nealterată a spiritului 
aşezărilor în care sunt propuse 
proiectele, şi conservarea 
calităţii vieţii în mediul rural, şi 
a peisajului cultural existent. 

Acestea reprezintă 

principalele resurse pentru 
dezvoltarea durabilă a mediului 
rural. In acest sens, există 
deschidere pentru abordări 
specifice secolului al XXI-lea, 
abordări care ţin cont de resursele 
locale, de posibilitatea de folosire 
a energiilor regenerabile, de 
cunoştinţele locale privind 
construcţiile, materialele, 

meşteşugurile şi tehnica 
populară (cele ‘împământenite” 
şi care şi-au dovedit viabilitatea 
în timp, aplicat în contextul 
specific al fiecărei zone). 


In zonele rurale, există o 
legătură foarte strânsă între 
calitatea vieţii, calitatea mediului 
construit şi modul în care acestea 
reuşesc să conserve peisajul 
natural şi antropic în care se 
inserează. Viitorul şi dezvoltarea 
fiecărei comunităţi depind de 
modul în care îşi conştientizează 
şi îşi administrează resursele. 

Mediul construit 

(construcţiile de orice fel) 
poate fi o resursă extrem 
de valoroasă sau poate 
deveni, printr-o neadecvată 
administrare şi utilizare, un 
consumator major de resurse. 
In acest sens, prezentul 
material propune soluţii care 
pun în valoare înţelepciunea 
tradiţiei constructive locale, 
a utilizării responsabile a 
resurselor locale, aducând în 
acelaşi timp şi soluţii noi, ce 
ţin de materiale şi de tehnici 
moderne de construcţie, dar şi 
modalităţi de utilizare a surselor 
de energie regenerabilă. 


ROSTUL ARHITECTULUI 
SI AL ARHITECTURII /\ 

beneficiarilor, indiferent dacă aceştia sunt o familie, o companie, o 
organizaţie non-guvernamentală (ONG) sau autorităţi locale, şi de a 
oferi soluţii realiste în timp util. 

Reuşita demersului său este direct proporţională cu adecvarea 
proiectului la resursele şi mediul în care se inserează. Aceste lucruri 
nu trebuie rupte din contextul mediului rural românesc de început de 
secol XXI, în care confuzia dintre valoare şi non-valoare este mult prea 
des întâlnită. 

în acest sens, arhitectul are rolul de a-şi consilia beneficiarul pentru 
a crea un obiect final inserat într-un context existent, având ca rezultat 
sporirea calităţii vieţii şi conservarea şi dezvoltarea acelor elemente 
valoroase ale mediului natural şi antropic în care se integrează şi la 
care participă în mod direct. 

Arhitectura poate transmite valori memoriale locului, dar poate 
transmite, de asemenea, valori şi sentimente de apartenenţă 
la acesta. Mediul construit este un răspuns al nevoilor umane. 
Arhitectura este o expresie a valorilor - modul în care construim 
reflectă modul în care trăim. De aceea, tradiţiile vernaculare şi 
straturile istorice ale unui localităţi sunt atât de fascinante, pentru 
ca fiecare perioadă îşi produce propriul vocabular. Uneori trebuie 
să explorăm trecutul pentru a găsi inspiraţie pentru viitor . 1 

1 Conversation by Max Tholl with Norman Foster 16.10.2014, 

http://www.theeuropean-magazine.com/norman-foster/91 14-the-role-of- 
architecture-in-todays-society 









PRINCIPII LEGATE DE 
PROCESUL PROIECTĂRII 


DEZVOLTARE COMUNITARĂ PRIN CALIFICARE 
PROFESIONALĂ SI ÎNCURAJAREA ECONOMIEI 
LOCALE 


SI CONSTRUIRII 

* Grija cu care întreţinem, 
reparăm sau construim - fie că este 
vorba de construcţiile tradiţionale 
sau de clădiri noi, reprezintă un 
proces ce presupune asumarea 
unei responsabilităţi faţă de 
întreaga comunitate. Orice 
clădire trebuie percepută în 
primul rând ca o componentă 
a ansamblului aşezării săteşti. 

O clădire care îşi 
îndeplineşte bine scopul 
pentru care a fost construită, 
care dialoghează cu mediul 
construit şi natural în care se 
integrează, şi care valorifică 
întregul context din care face 
parte ar trebui să fie un motiv 
de mândrie pentru comunitate. 
Acest lucru devine şi mai evident 
(şi împlicit relevant) în cazul 
clădirilor cu funcţiuni publice, 
comunitare: primăria, şcoala, 
„Căminul Cultural”, dispensarul, 
clădiri de cult etc. Acestea 
reprezintă elemente nodale ale 
mediului construit, iar prin formă 
şi alcătuire constructivă ar trebui 
să capete valoare de reper. 


Principiile care trebuie să 
stea la baza oricărei intervenţii 
asupra mediului construit din 
zonele rurale ( fie că este 
vorba de conservare, treţinere, 
modernizare sau construire) sunt 
următoarele: 

• respectul pentru moştenirea 
culturală - se va urmări 
cu precădere integrarea 
în context prin păstrarea 
nealterată a identităţii 
aşezării, a peisajului construit 
şi a celui natural; 

• responsabilitatea faţă 
de generaţiile viitoare - 
îmbunătăţirea condiţiilor 
de viaţă în prezent prin 
exploatarea raţională şi 
valorificarea resurselor locale 
pe termen lung, pentru a 
asigura continuitatea în timp a 
comunităţii; 

• identificarea şi utilizarea 
surselor de energie 
regenerabile adecvate 
locului; 

• utilizarea optimă a 
amplasamentului astfel 
încât volumetria şi 
înfăţişarea clădirii să fie în 
concordanţă cu climatul 
local: orientare şi însorire, 
umiditate şi vânturi dominante, 
oscilaţii de temperatură etc. 
(ceea ce pe termen lung va 
asigura o prelungire a duratei 
de viată a construcţiei); 

• utilizarea materialelor şi a 
tehnicilor tradiţionale care, 
testate de-a lungul timpului, 
reflectă cele mai bune soluţii 
pentru condiţiile de mediu 
locale; 

• utilizarea materialelor 
reciclabile şi refolosirea 
apelor uzate şi pluviale. 


Pentru noile programe sau 
funcţiuni propuse în mediul 
rural, întotdeauna se vor 
analiza următoarele aspecte: 

• Relevanţa: „Cât de necesară 
este această nouă clădire 
sau acest ansamblu pentru 
comunitate? Cum se va 
asigura întreţinerea şi 
funcţionarea noilor clădiri?” 

• Incluziunea socială: „Cât de 
echitabilă este repartizarea 
serviciilor, a utilităţilor, a 
facilităţilor de producţie în 
teritoriu?”. Se va urmări 
favorizarea accesului tuturor 
membrilor comunităţii în 
aceeaşi măsură la noile 
funcţiuni. 


în anumite comunităţi, deşi 
există resurse de materie primă 
valoroase, acestea sunt neglijate 
de localnici, iar cunoaşterea 
utilizării acestora şi meşteşugul 
prelucrării lor s-a pierdut. în 
această situaţie, este necesară 
(re)calificarea localnicilor 
astfel încât să poată utiliza 
raţional respectivele resurse, în 
vederea susţinerii unor activităţi 
economice capabile să aducă 
venituri constante pe termen lung 
în comunitate. 

Folosirea forţei de muncă 
locale în timp conduce la 
dezvoltarea eficientă a 
comunităţii, în teritoriu rămânând 
nu numai funcţiunile capabile 
să deservească locuirea, ci şi 
funcţiuni conexe care să asigure 
evoluţia permanentă a aşezării 
rurale. 

Acest deziderat se poate 
atinge doar printr-o politică 
investiţională coerentă, care 
trebuie să urmeze o serie de 
paşi necesari, cum sunt: 

• cooptarea localnicilor 
adulţi şi lipsiţi de ocupaţie 
ca mână de lucru (pentru 
început necalificată); 

• aducerea în teritoriu a 


inginerilor, maiştrilor, 
tehnicienilorşi muncitorilor 
capabili să instruiască 
şi să asigure calificarea 
lucrătorilor necalificaţi; 

• organizarea de cursuri 
practice şi cursuri de 
fomare şi calificare pentru 
localnici; 

• dezvoltarea unor centre de 
valorificare a materialelor 
de construcţie ecologice, 
cu mare răspândire in 
mediul rural; 

Pe măsura derulării 
programului, gradul de calificare a 
personalului creşte. In consecinţă, 
creşte remuneraţia şi capacitatea 
de a întreţine locuinţele nou 
create. 

Obiectivul avut în vedere la 
terminarea programului este ca 
aceste funcţiuni productive să 
rămână în teritoriu, urmând să 
deservească întreaga aşezare. 

In plus, la terminarea 
programului, zona va fi locuită 
de un segment de populaţie 
productiv. Acesta va fi capabil să 
presteze munci calificate în cadrul 
aşezării, dar şi în vecinătate, 
oamenii fiind astfel capabili să-şi 
întreţină casele şi gospodăriile. 

1.ZONA 


1.1.Delimitarea geografică a zonelor după unităţi administrativ 
teritoriale. Zone naturale de interes. 


ARII NATURALE PROTEJATE 


Zona de munte şi de deal studiată 
se întinde de la Munţii Făgăraş la N, 
învecinându-se cu judeţele Sibiu şi 
Braşov. La V se învecinează cu judeţele 
Vâlcea şi Olt. Zona subcarpatică, 
depresionară, cuprinde dealuri 
înalte şi văi adânci create de reţeaua 
hidrografică: văile Topologului, 

Vâlsanului şi Argeşului, Doamnei, 
Târgului, Dâmboviţei etc. 

Teritoriul este puternic marcat de 
existenţa de-a lungul timpului a unei 
căi de comunicare principală dintre 
Transilvania şi Ţara Românească: 
culoarul Rucăr - Bran. 

Ghidul se aplicăîn toate satele de pe 
teritoriul administrativ al următoarelor 
comune din judeţul Argeş: 

Albeştii de Argeş, Albeştii de Muscel, 
Albota, Aninoasa, Arefu, Bascov, 
Băbana, Băiculeşti, Bălileşti, Beleţi - 
Negreşti, Berevoieşti, Bogaţi, Boteni, 
Boţeşti, Brăduleţ, Budeasa, Bughea de 
Jos, Bughea de Sus, Călineşti, Cepari, 
Cetăţeni, Cicăneşti, Ciofrângeni, Cocu, 
Corbeni, Corbi, Coşeşti, Cotmeana, Cuca, 
Davideşti, Dâmbovicioara, Dârmăneşti, 
Dobreşti, Domneşti, Dragoslavele, 
Drăganu, Godeni, Hârseşti, Hârtieşti, 
Leordeni, Lereşti, Lunca Corbului, 
Mălureni, Mărăcineni, Merişani, Miceşti, 
Mihăeşti, Mioarele, Morăreşti, Moşoaia, 
Muşăteşti, Nucşoara, Pietroşani, Poiana 
Lacului, Poienarii de Argeş, Poienarii 
de Muscel, Priboieni, Rucăr, Sălătrucu, 
Săpata, Schitu Goleşti, Stălpeni, Stoeneşti, 
Şuiei, Tigveni, Ţiţeşti, Uda, Valea Danului, 
Valea laşului, Valea-Mare Pravăţ, 


Habitate speologice : A venul din Grind, 
Peştera Dâmbovicioara, Peştera Dobreştilor, 
Peştera Standului, Peştera Uluce, Peştera nr. 
15(Dâmbovicioara), Peştera de la Piscu Negru 
(Arefu) 

Habitate mixte, geologice şi peisagistice, 
floristice, botanice, avifaurîistice Zona 
carstică Măgura-Nucşoara (Nucşoara), Zona 
Carstică Dâmbovicioara-Brusturet (Munţii Piatra 
Craiului, Dâmbovicioara), Valea Vâlsanului 
(Muşăteşti, Brăduleţ, Arefu, Nucşoara), Poiana 
cu narcise (Negraşi), Microrelieful carstic de la 
Cetăţeni (Cetăţeni), Lacul lui Bârcă (Davideşti), 
Lacul Bascov (Bascov), Golul alpin Valea Rea - 
Zârna (munţii Făgăraş), Golul alpin Moldoveanu- 
Capra (Arefu, Nucşoara). 

Monumente ale naturii : Calcarul numulitic de 
la Albeşti (Albeştii de Muscel); Granitul de la 
Albeşti (Albeştii de Muscel), Lacul Galbena IV, 
lacurile Hârtop I, II, V, lacul Jgheburoasa, Lacul 
Mănăstirii, Lacul Scărişoara Galbenă, Lacul 
Valea Rea, Lacul Zârna (Rucăr), Lacul Buda, 
Lacul Iezer - Munţii Făgăraş, Lacul Izvorul- 
Muşeteică (Nucşoara), Lacul fosilifer Suslăneşti 
(Suslăneşti). 

Situri Natura 2000 : masivul Leaota, Valea 
Vâlssanului, Văile Brătia şi Brătioara, Poiana cu 
Narcise Negraşi, Munţii Făgăraş, Munţii Piatra 
Craiului, Râul Vedea, Râul Târgului-Argeşel- 
Râuşor, Platforma Cotmeana, Pădurea şi lacul 
Stolnici, Muscelele Argeşului, Lunca Râului 
Doamnei, Lacurile de acumulare de pe Argeş, 
Piemontul Făgăraş. 


1.2. Precizarea caracteristicilor 
specifice ale zonei 

De-a lungul vremii, zona de deal şi de munte a Argeşului 
s-a caracterizat prin diversitate culturală şi printr-o istorie 
care, după cum o probează săpăturile arheologice, coboară 
până în perioada paleoliticului mijlociu şi a neoliticului. 

Numărul mare de aşezări cu preponderenţă aflate în zona 
de deal se datorează existenţei unui sol prielnic şi vegetaţiei 
propice pentru practicarea agriculturii, sub toate formele 
ei, la care se adaugă abundenţa cursurilor de apă, uşurinţa 
procurării materialelor pentru realizarea construcţiilor, 
apropierea de principalele drumuri de circulaţie etc. 

Caracteristici geografice şi climatice 

„Judeţul Argeş prezintă un relief variat şi în trepte, cuprinzând munţi, 
dealuri, podişuri, câmpii, defileuri şi chei. Regiunea montană, din nord, 
reprezentând 25,0% din suprafaţa judeţului, aparţine celor mai înalte 
culmi ale Carpaţilor Meridionali, respectiv: masivul Făgăraş cu munţii 
Moldoveanu (2544 m) şi Negoiu (2535 m); partea vestică a masivului 
Bucegi cu munţii Leaota (2133m) şi Piatra Craiului (2238 m în Piscul 
Baciului), cele două masive fiind despărţite de culoarul tectonic Rucăr- 
Bran. Forma de relief predominantă, reprezentând 55,0% din suprafaţa 
judeţului, aparţine dealurilor Subcarpaţilor Getici şi Podişului Getic, 
care încep de la poalele munţilor şi scad în înălţime până la joncţiunea 
cu Câmpia Română. La contactul dintre munţi şi dealuri, de-a lungul 
râurilor, apar depresiunile subcarpatice (Câmpulung, Nucşoara, Brădet, 
Arefu şi Sălătruc) şi depresiunile intracolinare (Curtea de Argeş, Tigveni, 
Muşeteşti, Domneşti, Slănic, Godeni, Schitu Goleşti, Bote ni etc).” 1 

Regimul climatic este unul temperat-continental cu ierni blânde, 
având un regim termic moderat pe tot parcursul anului. în zona de 
nord a judeţului, temperaturile sunt mai scăzute decât media naţională, 
cu veri răcoroase şi ierni reci. „Datorită poziţiei sale geografice şi 
diversităţii reliefului, judeţul Argeş beneficiază de un climat temperat 
continental cu influenţe oceanice şi submediteraneene. Diversitatea 
formelor de relief, dispunerea acestora în trepte şi orientarea lor spre 
sud determină o varietate climatică corespunzătoare, respectiv climatul 
montan, climatul de deal şi climatul de câmpie. Ca urmare, temperaturile 
variază de la cele mai scăzute medii anuale de până la -20 C, însoţite 
de vânturi puternice, în zona alpină, până la medii anuale mai ridicate, 
de 10 C în zona de câmpie. Precipitaţiile medii anuale oscilează, de 
asemenea, între 1.200-1.400 mm/m2 în zona montană, scăzând în 
trepte până aproape de 700 mm/m2 în zonele de câmpie” 2 . Vânturile 
dominante, prezente aproape pe tot parcursul anului, vin dinspre N şi 
NE. Primăvara, vânturile preponderente sunt cele dinspre SV. 


1 Monografia judeţului Argeş, BNR, pag. 3-4 

2 Idem 


Caracteristici demografice 

Teritoriul analizat are o structură demografică specifică zonelor de munte şi de deal, cu populaţia în 
uşoară scădere şi îmbătrânită. Se remarcă un declin demografic datorat migraţiei interne. Populaţia de etnie 
rromă reprezintă aprox. 5% din totalul populaţiei, restul etniilor reprezentând însumat sub 1%. 

Evoluţia structurii pe grupe de vârstă a populaţiei relevă apariţia unui proces lent -dar constant- de 
îmbătrânire demografică, cu implicaţii negative pentru economie şi societate. Sporul natural, prin tendinţa 
negativă din ultimii ani, joacă un rol important în diminuarea populaţiei. Structura pe vârste a populaţiei rurale 
este caracterizată printr-un relativ dezechilibru, procesul accentuat de îmbătrânire demografică fiind evident. 


Ramuri economice si meşteşugăreşti 

Potenţialul economic este reprezentat de: agricultură, silvicultură, industrie (industria chimică, 
industria lemnului, industria alimentară, industria producătoare de maşini, industria energetică etc), 
turism, turism balnear şi piscicultură. Economia locală se bazează pe resurse naturale, reprezentate în 
principal de turism, folosinţe agricole şi silvice, factorii balneoclimaterici şi factorii de producţie care 
valorifică resursele culturale, naturale şi umane. Teritoriul este definit de un grad al sărăciei mediu. 


Ocupaţii principale şi secundare 

- agricultura, practicata în toate localităţile din zonă la nivel de 
subzistenţă, sau la scară mare - cu precădere în zona de deal; 

- pomicultura are o veche tradiţie în zonă, în special în partea de 
nord, unde pomii au găsit condiţii bune de dezvoltare. Fructele şi 
produsele derivate au constituit o sursă suplimentară de venituri şi au 
avut un rol important în alimentaţia tradiţională; 

- viticultura este specifică aşezărilor stabile şi cu o îndelungată 
practică agricolă, fiind practicată la nivel de subzistenţă, dar şi pe 
suprafeţe întinse (Ştefăneşti); 

- silvicultura se practică în zonele forestiere, cu precădere în partea 
de nord a zonei studiate; 

- creşterea animalelor şi prelucrarea produselor derivate din această 
activitate se practică de asemenea cu preponderenţă în partea de nord 
a judeţului, în general din ce în ce mai puţin la nivel de subzistenţă 
pentru gospodăria proprie; 

- apicultura se practică cu precădere în zona de nord şi de centru a 
judeţului, şi s-a dezvoltat datorită bogăţiei florei melifere; mierea a fost 
folosită cu diverse întrebuinţări: ale sale şi ale produselor derivate şi 
asociate în gospodăria proprie. 

Industrie: 

în judeţul Argeş, economia se bazează preponderent pe industrie, 
fapt datorat în principal si numeroaselor resurse minerale: resurse 
de marmură la Nucşoara, cărbune (Vultureşti, Muşăteşti, în cantitate 
mică), Runcu (zăcăminte de sare în straturi subţiri), izvoare minerale 
sulfuroase (Corbi, Nucşoara, Brăduleţ, Runcu, Bugheade Sus, Bârlea), 
petrol şi gaze naturale, zăcăminte de ţiţei, cărbune, zăcăminte de 
hidrocarburi (Poiana Lacului, Merişani, Vâlcele, Strâmbeni şi Bădeşti). 


Meşteşuguri ţărăneşti: 

-laroc/atul şi cusutul: Stâlpeni, 
zona etnografică Muscel; 

-ţesut: Boţeşti, Moşteni 

Greci, Stâlpeni, Ţigăneşti, zona 
etnografică Muscel; 

-ţesături şi împletituri din 
lână: Tigveni, Runcu, Nucşoara, 
Corbi, Cicăneşti; 

-împletituri din nuiele: 
Vultureşti, Zgripceşti, Tigveni, 
Momaia, Sboghiţeşti, Slatina, 
Oeşti, Rotunda; 

-prelucrare lut - cărămidă şi 
teracotă: Muşăteşti, Domneşti, 
Corbi; 

-dogărie: Rădeşti; 

-fierărie: Zgripceşti, Albeştii 
Pământeni; 

-tâmplărie: Hârtieşti, Bârzeşti, 
Momaia, Sboghiţeşti, Nucşoara, 
Slatina, Muşăteşti, Domneşti, 
Corbi, Bărăşti, Albeştii Ungureni, 
Albeştii Pământeni, Dumireşti, 
Brăteşti, Doblea, Dobroţu; 

-sitari: Nucşoara, Slatina; 
-sculptură şi cioplitorie în 
piatră: Albeştii de Muscel; 




2. SPECIFICUL LOCAL 


2.1. Peisajul cultural 

Peisajul cultural este o 
expresie a interacţiunii dintre 
mediul natural şi om. Acest 
patrimoniu aparţine societăţii 1 . 

„Peisajele culturale se află la 
interfaţa dintre cultură şi natură, 
patrimoniu material şi imaterial, 
diversitate culturală şi biologică - 
acestea reprezentând o “ţesătură” 
de relaţii ce constituie esenţa 
culturii şi identităţii umane şi 
sunt simbolul unei recunoaşteri 
crescânde a legăturilor 
fundamentale între comunităţile 
locale şi moştenirea lor culturală, 
între omenire şi mediul natural”. 2 

Specificul peisajului 

cultural reprezintă identitatea 
locului, o ‘marcă’ proprie 
uşor recognoscibilă, care 
se poate transforma într-o 
resursă culturală şi turistică. 
In timp, această resursă se 
devalorizează dacă există o 
serie de intervenţii nefericite, 
de obicei distructive, asupra 
fondului construit şi a mediului 
natural în care se încadrează. 


Peisaj forestier 

Pădurile ocupă încă o suprafaţă destul de mare a judeţului Argeş. 
Extensiunea solurilor caracteristice biotopului forestier atestă, alături 
de toponimia specifică zonelor defrişate (poiană, runc, oaş, curătură, 
jarişte etc.) ocupate astăzi cu fâneţe, păşuni, culturi, livezi, vii, şi de 
documentele istorice şi etnografice, că acum două milenii teritoriul 
actual al României era aproape în întregime acoperit cu păduri. 1 

Peisajul natural este constituit din numeroase arii protejate: parcuri 
naturale naţionale, peisaje carstice, peşteri, lacuri naturale, însumând 
peste 40 000 de hectare. In acest peisaj se regăsesc pe diverse 
puncte de interes antropice: monumente istorice în stadiu de ruină 
sau funcţionale, biserici, mănăstiri, mori, dârste etc, care constituie o 
veritabilă resursă culturală pentru zona studiată şi fac parte din peisajul 
local, specific. 

1 David, Aurelian-Lucian - Peisajele etnografice din România, Teză de doctorat, 
Universitatea Bucureşti, 2009 



Peisaj caracteristic pentru zona de deal a teritoriului studiat, cu elemente 
antropice:biserică. 


Peisaj agro-pastoral şi pomi-viticol: Păstorii au trasat 
diverse drumuri devenite, ulterior, importante artere de circulaţie pe 
parcursulcărora se regăsesc numeroase aşezări. Creşterea animalelor 
se reflectă direct în toponimie, în organizarea gospodăriei şi locuinţei, 
în alimentaţie, obiceiuri, vorbă şi folclor. Personalitatea peisajului pomi- 
viticol este dată atât de extensiunea plantaţiilor agricole şi a plantaţiilor 
de vii şi livezi, cât şi de elementele antropice: construcţii anexe în 
componenţa gospodăriei; unelte şi mijloace de transport adaptate 
nevoilor etc. 



, , aijo 

abundenţa spaţiului verde / plantaţiilor de arbori fructiferi şi copaci, cu elemente 
de mobilier ce fin de specificul mediului rural (fântână, bancă, troiţe, gard etc.). 



Peisaj caracteristic pentru zona de deal a teritoriului studiat (muscel=deal, 
culme deluroasă). Se observă “însirarea” satului de-a lungul văii / drumului 
principal de acces. 


1 Farina, 2006; Convenţia FARO, 
2005) 

2 Rossler, M. (2006), ‘World 
Heritage Cultural Landscapes’ 
Landscape Research, 31:4; 333-353 
in Landscape and Memory: cultural 
landscapes, intangible values and 
some thoughts on Asia, abstract, p.6 



Peisaj cultural natural / antropic: Cetatea Poienari, monument istoric. 


Peisaj caracteristic pentru zona montană a teritoriului 





















2.2. Tipologia satelor. 

în Argeş, aşezările se 
caracterizează prin vechime şi 
printr-un grad sporit de stabilitate. 
Satele sunt aşezate de-a lungul 
drumurilor principale, pe cursul 
văilor preponderent orientate 
N-S, dar şi pe panta dealului, 
rezultând o tipologie de ţesut 
dependentă de terenul pe care 
sunt amplasate. 


SATELE RISIPITE SI CELE 
RĂSFIRATE REPREZINTĂ 
TIPOLOGII DE AŞEZARE 
ARHAICĂ, care din varii motive 
nu au putut fi “trase la linie” - cu 
preponderenţă „satele de munte, 
cele aflate pe văile înguste şi 
foarte multe dintre aşezările de 
moşneni” 1 . 

TIPOLOGIA DE SAT ÎNŞIRAT, 

“tras la linie”, este rezultatul 
strămutărilor petrecute de-a lungul 
timpului: “una din îmbunătăţirile 
ce izvorăsc din obşteasca 
regularisire a caselor ţărăneşti 
este şi îmbunătăţirea sănătăţii 
locuitorilor” 2 (ca scop declarat) 
- având ca urmare statornicirea 
clăcaşilor pe moşie, dar şi pentru 
uşurarea administraţiei (ca scop 
real) - rezultând unele modificări 
în structura morfologică şi 
funcţională a gospodăriilor. 

Caracteristic pentru toate 
satele este existenţa unei trame 
stradale sinuoase (excepţii pot 
apărea la satele înşirate de-a 
lungul drumurilor, unde trama 
este generată de linearitatea 
acestuia). 


1. Pănoiu, Andrei; Arhitectura şi 
sistematizarea aşezărilor din Argeş şi 
Muscel, sec. XVIII-XIX, Direcţia judeţeană 
pentru cultură, culte şi patrimoniu cultural 
naţional Argeş,2004, p. 47 
2 Idem, p. 48 


1. SATE RISIPITE: sunt de obicei sate mici, care formează tipul 
predominant de aşezare (în zona montană şi pe vârfurile de dealuri); 



Se observă o tramă a satului tentaculară, în funcţie de principalele căi de 
acces, cu construcţiile amplasate în zonele cu planeitate mai mare şi implicit 
cu probleme de aşezare pe teren mai mici. în zona centrală se afla biserica, 
marcând vatra satului, zona cu cea mai mare vechime. 


2. SATE RĂSFIRATE: sunt sate aşezate de regulă pe versanţii văilor, 
sau retrase pe văile secundare, aşezate în zonele de deal şi munte. 



3. SATE ÎNŞIRATE: sunt sate aşezate de-a lungul văilor înguste, 
drumurilor principale de circulaţie, cu grad mai mare de adunare impus 
de cadrul natural care influenţează delimitarea vetrei satului, cu sau 
fără dezvoltări tentaculare în zonele de dezvoltare principale adiacente 



dimensiuni reduse. 



Sat înşirat pe teren denivelat, aşezat de-a lungul drumului. 



Sat cu dimensiuni mari, cu tram tentacular rezultat din dezvoltarea tramei 
stradale principale lineare. 








2.3.Tipuri de gospodării. 
Amplasarea construcţiilor pe lot. 


Argeşul se divide, din punctul 
de vedere al structurii şi funcţiilor 
gospodăriei, în două zone: 

• subzona montană, în nord, 
cu preponderenţa gospodăriei 
axate pe creşterea animalelor, 
lucrul la pădure şi pomicultură 
(economie mixtă) 

• subzona de câmpie, în sud, 
caracterizată de gospodăriile 
axate pe agricultură şi 
creşterea animalelor. 

între ele se află zona de deal 
unde, în funcţie de geografia 
terenului şi ’ de funcţiunea 
dominantă, ’ se întâlneşte un 
mix de gospodării care aparţin 
ambelor subzone principale. 

în toate aceste zone se 
întâlnesc gospodării şi construcţii 
viticole. 

Atât în subzona montană, 
cât şi în cea de câmpie, numărul 
şi mărimea anexelor se aflau 
în interdependenţă cu situaţia 
social-materială â gospodarului 
respectiv 1 . 

în general se remarcă 
existenţa unor loturi mai mici în 
zonele centrale ale satelor. Loturi 
mai mari (şi uneori cu forme mai 
neregulate) sunt preponderente 
adiacent zonei centrale şi către 
periferia aşezării. Construcţiile 
sunt de regulă retrase de’ la 
stradă, în faţa acestora existând o 
grădiniţă cu flori şi pomi şi arbuşti 
fructiferi. 


1,2 Budiş, Monica - Gospodăria 
rurală din România, Volumul 
l-Muntenia, Oltenia, Dobrogea, 
Editura Etnologică, Bucureşti, 2004, 
p. 104 


Caractere comune ale tipurilor de gospodării: 

• locuinţa este amplasată în faţa lotului, la o depărtare 
variabilă faţă de gardul de la stradă (se întâlnesc şi 
locuinţe retrase către centrul lotului, în special în 
satele răsfirate şi risipite) în faţa acestora existând 
grădina de flori, arbuşti fructiferi şi pomi; 

• locuinţele sunt cu prioritate orientate către S şi E, 
fără a urmări alinierea cu strada; accesul se face în 
general pe latura lungă; 

• locuinţele şi-au păstrat acoperişul în 4 ape (şi 
uneori în 3 ape); 

• anexele pot fi amplasate în continuarea locuinţei 
sau independent de aceasta. Pot fi unifuncţionale 
sau plurifuncţionale, dezvoltate pe un nivel sau 
două. 

• de obicei, adăposturile pentru animale sunt 
amplasate înspre partea din spate a lotului. 

• anexele au acoperişul in general in două ape, însă 
poate fi şi în patru ape; 

Se întâlnesc astfel 2 : 

■ GOSPODĂRII CU CONSTRUCŢII DISPUSE PE O 
LATURĂ, ÎN PRELUNGIREA CASEI DE LOCUIT 

■ tip de gospodărie cu frecvenţă crescută, 
întâlnit mai ales la aşezările cu tramă 
lineară; 

■ GOSPODĂRII CU CONSTRUCŢII DISPUSE PE 
DOUĂ LATURI, ÎN PRELUNGIREA CASEI SI 
PARALEL CU CASA DE LOCUIT 

■ tip de gospodărie cu frecventă medie; 

■ GOSPODARII CU CONSTRUCŢII DISPUSE PE 
DOUĂ LATURI, ÎN PRELUNGIREA CASEI SI 
PERPENDICULAR PE CASA DE LOCUIT 

■ tip de gospodărie cu frecventă medie; 

■ GOSPODĂRII CU CONSTRUCŢII DiSPUSE PE 
TREI LATURI 

■ tip de gospodărie cu frecventă redusă; 

■ GOSPODĂRII CU CONSTRUCŢII DiSPUSE PE 
PATRU LATURI 

■ tip de gospodărie cu frecvenţă foarte 
redusă, întâlnită în zona de munte, la 
întretăierea cu zona Transilvaniei; se 
regăseşte cu precădere în afara vetrei 
satului; 

Toate aceste tipuri de gospodării se încadrau de 
regulă într-o singură curte, întâlnindu-se rar şi foarte 
rar curţi duble şi triple, de obicei la gospodăriile mai 
înstărite. 


GOSPODĂRII CU CONSTRUCŢII DISPUSE PE O LATURĂ, ÎN PRELUNGIREA 
LOCUINŢEI; 

■ tip de gospodărie cu frecvenţă crescută, întâlnit mai ales la satele înşirate; 

■ bucătăria de vară este amplasată în continuarea locuinţei, sau ca extindere în 
poiată - pe peretele orb al acesteia; 

■ tot pe aceeaşi latură, însă în partea din spate a lotului, sunt amplasate adăposturile 
pentru animale sau alte construcţii anexe, corelat cu funcţiunea dominantă a 
gospodăriei; 

■ acoperişul este în trei sau patru ape, în funcţie de relaţionarea cu limita de 
proprietate (pe limita laterală sau retras faţă de aceasta) 




Gospodărie cu construcţia anexa lipita de casa de locuit, sub acelaşi acoperiş cu al locuinţei 
(extinderea apei uneia dintre pantele acoperişului) 
















































GOSPODĂRII CU CONSTRUCŢII DISPUSE PE DOUĂ LATURI, ÎN PRELUNGIREA SI 
PARALEL CU LOCUINŢA; 

■ tip de gospodărie cu frecvenţă medie; 

■ acoperişul este în trei sau patru ape, în funcţie de relaţionarea cu limita de proprietate 
(pe limita laterală sau retras faţă de aceasta); 

■ bucătăria de vară este amplasată în continuarea locuinţei sau ca extindere în poiată, 
pe peretele orb al acesteia; 

■ pe latura opusă locuinţei este de obicei amplasată şura, care poate avea sub acelaşi 
acoperiş şi adăposturi pentru animale; 

■ grădina de legume poate fi în spatele sau pe una dintre lateralele lotului; 




GOSPODĂRII CU CONSTRUCŢII DISPUSE PE DOUĂ LATURI, ÎN PRELUNGIREA 
CASEI Şl PERPENDICULAR PE LOCUINŢĂ; 

■ tip de gospodărie cu frecvenţă medie; 

■ acoperişul este în trei sau patru ape, în funcţie de relaţionarea cu limita de proprietate 
(pe limita laterală sau retras faţă de aceasta); 

■ construcţiile anexe sunt amplasate în continuarea locuinţei sau ca extindere în poiată, 
pe peretele orb al acesteia; 

■ grădina de legume poate fi în spatele sau pe una dintre lateralele lotului; 










































































■ GOSPODĂRII CU CONSTRUCŢII DISPUSE PE TREI LATURI 

■ tip de gospodărie cu frecvenţă redusă; 

■ acoperişul este în 3 sau 4 ape, în funcţie de relaţionarea cu limita de 
proprietate (pe limita laterală sau retras faţă de aceasta); 

■ construcţiile anexe sunt amplasate în continuarea locuinţei sau ca 
extindere în poiată, pe peretele orb al acesteia; 

■ grădina de legume poate fi în spatele sau pe una dintre lateralele 
lotului; 

2.4. Proporţii şi volumetrii caracteristice 


Din punct de vedere 
volumetric, casa tradiţională se 
încadrează în tipul cu un singur 
nucleu compoziţional, în care 
armonia şi echilibrul sunt date 
de proporţiile dintre înălţimea 
peretelui şi a acoperişului, şi de 
întrepătrunderea dintre spaţiile 
închise ale locuirii şi spaţiile 
semideschise care fac legătura 
cu lumea înconjurătoare. 

Construcţiile tradiţionale 
prezintă o dezvoltare în registre 
orizontale, marcate de soclu, 
prispă, linia de streaşină şi linia 
de coamă. 

în Argeş se remarcă existenţa 
construcţiilor tradiţionale joase, 
cu un singur nivel, ridicat sau nu 
pe soclu pentru zona de câmpie 
şi la unele construcţii din zona 
colinară. 

In zonele subcarpaţilor, acolo 
unde terenul este denivelat, 
soclul preia aceste diferenţe 
de nivel, şi construcţiile se 
înalţă. Construcţiile cu etaj sunt 
prezente în zona muntoasă şi în 
programele de arhitectură de mai 
mare amploare: conace, cule, 
mănăstiri etc. (mai rar în zonele 
de deal şi de luncă). 

In funcţie de tipul de 
construcţie, ’ se întâlnesc 
următoarele proporţii: 

• înălţimea pereţilor mai 
mica decât ’înălţimea 
acoperişului; 

• înălţimea pereţilor 

este egală cu cea a 
acoperişului; 

• înălţimea pereţilor mai 
maredecât ’înălţimea 
acoperişului; 


CASA JOASĂ 
(PARTER) 

în zona de deal, pentru 
construcţiile joase aşezate pe 
teren plan, pereţii şi acoperişul 
au aceeaşi înălţime. După 
1900 s-a început o diminuare a 
înălţimii acoperişului, datorată 
adoptării ţiglei ca material pentru 
învelitoare, ceea ce a dus la 
modificarea pantelor. 

Variaţiuni ale acestei formule 
se obţin în zonele mai joase 
(spre câmpie) unde pantele 
acoperişului - şi prin aceasta 
înălţimea lui - sunt mai joase 
(însă este o situaţie mai rar 
întâlnită în zona Argeşului), şi în 
zonele de munte unde, din cauza 
pantei mari generată de climat, 
acoperişul este mai înalt. 



/ 

CASA ÎNALTĂ 

în cazul construcţiilor aşezate pe terenurile în pantă, apare soclul, 
care preia această denivelare. în funcţie de topografia terenului, soclul 
poate fi mai înalt, registrul soclului căpătând o mai mare amploare. 
<<Linia superioară a soclului, marcată de un profil retras al etajului sau 
printr-un fel de centură, „brâu”, şi linia superioară a balustradei prispei 
etajului, adică a „pălimarului”, devin foarte caracteristice. 1 >> 

La casele cu parapetul prispei din lemn, profilul retras al nivelului 
superior-în general - împarte pereţii casei în două registre orizontale, 
în general egale. 2 


1 Păun. Silvia - Valoarea arhitecturii autohtone, ed. Per Omnes Artes. Bucureşti. 


2003, p. 108 
2 Idem, p. 110 

La casele la care parapetul prispei nu este din lemn aparent 
(cărămidă, lemn tencuit), proporţia pe verticală se schimbă, parapetul 
prispei fiind inclus volumetric în registrul orizontal al primului nivel. O 
dată cu influenţa venită de la oraş, parapetul prispei se transformă într- 
un registru puternic decorat al nivelului inferior. Casele au proporţii mai 
aşezate, dezvoltate pe orizontală 1 . 


1 Idem, p.110 



CULE, CONACE, VILE 

La cule, conace, vile, se 
remarcă existenţa registrului 
inferior puternic marcat, mai înalt 
decât registrul superior. 



CONCLUZII 

Construcţiile din zona 
Argeşului sunt construcţii 
preponderent dezvoltate pe 
orizontală, cu registre orizontale 
bine definite la nivelul volumului 
principal (cel puţin). Construcţiile 
anexe sunt construcţii utilitare, 
la care intenţia de decorare în 
registre orizontale şi definire a 
unor volumetrii care să „aşeze” 
construcţia pe pământ, corelată 
totodată cu funcţionalitatea 
construcţiei, a reprezentat totuşi o 
preocupare. 

Aşdar, în funcţie de 
poziţionarea geografică, aşezarea 
pe teren, destinaţia de folosinţă a 
construcţiei şi materialele locale, 
se disting mai multe proporţii între 
registrele orizontale de pe faţădă, 
comune pe diverse areale. 


















































LOCUINŢA JOASĂ 


LOCUINŢA ÎNALTĂ 




CONSTRUCŢII DIN LEMN TENCUITE 


CONSTRUCŢII DIN LEMN TENCUITE PARŢIAL SAU INTEGRAL 




CONSTRUCŢII DIN LEMN ELEMENTE PRELUATE 
DIN ARHITECTURA DE ZID 


CONSTRUCŢII DIN LEMN CU PLAN AMPLIFICAT SI ELEMENTE DECORATIVE 
PRELUATE DIN ARHITECTURA ORĂŞENEASCĂ 


CONSTRUCŢII CU ELEMENTE (PRISPA) DE ZIDĂRIE 










































B. VILE, CULE Şl CONACE 

Acestea sunt construcţii cu gabarit mediu şi mare, inspirate din volumetria şi aspectul exterior al arhitecturii 
populare, care adoptă soluţii constructive şi de finisaj adaptate locului în care se încadrează. Ele reprezintă 
de regulă construcţii cu sisteme constructive mixte: cărămidă, lemn, beton - în proporţii variabile. Unele dintre 
aceste construcţii în prezent sunt preluate în circuitul public, adăpostind funcţiuni utilitare la nivelul teritoriului 
pe care îl deservesc. La aceste construcţii se întâlnesc caractere provenite din elemente de arhitectură 
urbană locală reinterpretate. 



CONSTRUCŢII CARE NU SE ÎNCADREAZĂ Şl 
NU SUNT COMPATIBILE CU SPECIFICUL LOCULUI, 
DAR CARE SE REGĂSESC IN CADRUL AŞEZĂRILOR 

5 

















































C. CONSTRUCŢII ANEXE 

Sunt construcţii cu gabarit redus, dispuse de regulă în sistem pavilionar şi legate între ele de diverse 
spaţii acoperite, realizate din materiale naturale şi materiale cu mai mică durabilitate în timp. La acest 
tip de construcţii prevalează funcţionalitatea şi adaptabilitatea la condiţiile de mediu, raportat la funcţiunea 
dominantă: grajduri de animale, poverne, polate etc. 



D. CONSTRUCŢII MONOVOLUM CU GABARITE MARI 

Sunt construcţii cu gabarite mai mari, pentru care nu se remarcă 
o anumită regulă în alcătuirea proporţilor, şi nu a existat un interes în 
acest sens. De regulă, acest tip de construcţii nu se identifică cu vatra 
satului, şi se adresează preponderent unor funcţiuni agricole, industriale 
etc. fiind considerate de obicei construcţii anexă. Astfel de clădiri nu au 
neapărat legătură cu specificul local. în prezent, în majoritatea cazurilor, 
acestea sunt în stadiu de ruină. De obicei sunt construcţii mai noi, care 
nu au legătură cu arhitectura tradiţională. 



CLĂDIRI FOSTE Ci 

2.5. Acoperişul: pante, materiale pentru învelitori, 
şarpantă, cuiori, goluri de iluminare şi ventilare. 

Construcţii tradiţionale 

Acoperişul tradiţional este în patru ape, cu pantă corespunzătoare 
reliefului şi materialului de alcătuire al învelitorii (pantă înaltă sau pantă 
medie). Acoperişul în patru ape, o dată cu amplificarea planului de 
la planul simplu, pătrat, la planul mai complex şi dreptunghiular, s-a 
modificat, rezultând două ape mari şi două ape mici. Coama acoperişului 
este paralelă cu faţada lungă. Ulterior, în volumul acoperişului începe să 
apară şi volumul acoperirii foişorului. Se pot întâlni şi acoperiri în două 
ape, dar mai rar, şi cu precădere pentru construcţiile anexe. Timpanul 
la nivelul acoperişului este prezent doar la construcţiile anexe, pentru 
ventilarea spaţiului interior. 

Şarpanta este realizată din lemn, cu îmbinări, crestături şi cuie 
din lemn (la construcţiile mai vechi) şi din metal (la construcţiile mai 
recente). 

Materialele utilizate la învelitoare sunt în mod preponderent 
şiţa, şindrila, şi ţigla (mai nou, din considerente economice, acestea 
au fost înlocuite cu tablă sau materiale de slabă calitate, care însă 
nu se încadrează în specificul local). Alte materiale folosite în mod 
tradiţional pentru alcătuirea învelitorii, în funcţie de specificul aşezării 
rurale, mai sunt: olane, scânduri, stuf sau trestie, paie sau coceni. 
Culorile acoperişurilor tradiţionale sunt naturale: nuanţe natur de lemn, 
cărămiziul ţiglei. Toate acestea creează o anumită unitate şi o bună 
încadrare în peisajul natural din jur. 

în general, acoperişul tradiţional nefiind folosit ca spaţiu locuibil, 
nu beneficiază de lucarne sau alte goluri funcţionale, cu excepţia celor 
pentru trecerea coşului de fum (sau eventual aerisiri punctuale de mică 



Acoperişuri în 4 ape cu/ fără foişor- construcţie locuinţă tradiţională 
RELATIÂ ACOPERIŞ / FOIŞOft / PRISPĂ / ’SCARĂ ’ 

AŞA bA: Foişorul reprezintă un volum distinct, cu acoperire distinctă în 
ansamblu, însă subordonată acoperişului principal, indiferent de poziţia 
acestuia în ansamblul construcţiei. 






DA Exemple de acoperişuri prezente în arhitectura 
locală tradiţională din zona Argeşului. 


Construcţiile cu volumetrie complexă (cule, 
conace), care prezintă îmbinări de volume simple, 
păstrează de regulă constantă linia streaşinei 
(aceeaşi pentru toate pantele şi accentele 
volumetrice), şi o multitudine de ape, neremarcându- 
se existenţa unor timpane. 

La aceste construcţii, forma acoperişului este 
generată de existenţa unui volum dominant simplu, 
în 4 ape, intersectat cu mai multe volume secundare 
care acoperă foişoare, logii, spaţii de trecere, 
întotdeauna subordonate ca amploare volumului 
principal al acoperişului, dar remarcându-se totuşi ca 
elemente de accent volumetric pe una sau mai multe 
faţade. Aceste accente volumetrice se transferă şi în 
volumetria de ansamblu a clădirii. 


Construcţii contemporane 

în peisajul rural există o serie de construcţii 
de dată recentă, prezente în număr mare şi foarte 
mare, care nu se încadrează în specificul local. 

în ultimele două decenii, acoperişul a cunoscut 
o modificare şi la construcţiile existente, construcţiile 
noi nemaiţinând cont de însorire, de orientarea 
vânturilor etc. Această atitudine a influenţat şi 
durabilitatea construcţiilor în timp. 

Pentru învelitorile din materiale noi, culorile 
sunt saturate şi de obicei apar ca discrepante în 
ansamblul aşezării. 

Construcţiile noi au în planul acoperişului timpane, 
lucarne cu forme diverse, nespecifice, adesea prost 
orientate cardinal, cu numeroase vicii constructive 
în zonele de tangenţă cu panta acoperişului. 



AŞA NU: Exemple de acoperişuri contemporane care nu se 
încadrează în specificul local’. 



















































































































2.6. Pereţii 

j 


2.7. Soclul 


Principalele materiale de construcţie pentru pereţi au fost piatra, 
cărămida şi lemnul. 

Sistemele constructive tradiţionale locale sunt de două tipuri: 

• Sisteme realizate dintr-un singur material: zidăriile din 
piatră, zidăriile din cărămidă, pereţii din bârne de lemn dispuse 
orizontal etc. 

• Sistemele realizate din mai multe materiale: sunt realizate 
din bârne de lemn dispuse orizontal, cercuite cu nuiele sau cu 
stinghii de lemn şi tencuite cu mortar de var sau de pământ.Tot în 
categoria sistemelor constructive plurimateriale se încadrează 
şi soluţiile constructive combinate, în cazul locuinţelor cu două 
nivele supraterane, unde nivelul inferior este realizat din piatră 
sau din cărămidă (foarte rar din lemn). 


Lemnul a fost utilizat ca material de construcţie preponderent. 
Principalele esenţe de lemn folosite erau stejarul, gorunul şi bradul. 
După primul război mondial lemnul începe să fie înlocuit tot mai mult cu 
piatră şi cărămidă. 

Piatra a fost utilizată în formă brută sau cioplită. Piatra a fost folosită 
pentru ziduri care după terminare trebuia să fie tencuite sau nu. Pentru 
mortare au fost utilizate lutul şi pământul săpat din albiile râurilor (care 
conţinea mult nisip) amestecate cu apă, sau varul hidraulic în amestec 
cu nisip şi apă. 

Caracteristica zidurilor de piatră o constituie grosimea mare, (ce 
poate ajunge până la 1 metru), datorită neregularităţilor straturilor 
orizontale. Piatra a fost utilizată mai ales la casele cu două niveluri 
- pentru nivelul de jos, sau la casele cu o temelie mai înaltă, aflate 
pe terenuri cu umiditate ridicată (în această situaţie, partea inferioară 
asigura un strat de rupere a capilarităţii apei, păstrând camerele de 
locuit uscate). 





Materialul principal utilizat la realizarea temeliilor în mod tradiţional 
este piatra. Aceasta se folosea pentru temeliile dispuse perimetral 
sau izolat, atât pentru locuinţă, cât şi pentru construcţiile anexe. în 
cazul caselor din lemn, grinzile de talpă erau fie aşezate pe o temelie 
continuă din piatră, fie pe bolovani dispuşi sub talpă în dreptul stâlpilor 
(spaţiul dintre bolovani fiind umplut cu pietre de diferite mărimi, nelegate 
cu mortar). Casa înălţată pe soclu a apărut din necesitatea de adaptare 
a construcţiei la un teren în pantă, generându-se un nivel suplimentar 
funcţional, cu pereţi din piatră. 

Zidăria din piatră trebuia să absoarbă cât mai puţină umiditate, şi 
să cedeze cât mai repede eventuala umiditate preluată din pământ. 
Pietrele zidului trebuia să aibă capacitate de absorbţie şi conductivitate 
capilară redusă, şi în acelaşi timp să asigure şi o difuzie ridicată şi o 
suprafaţă de evaporare mare. S-a obţinut aceasta prin utilizarea de 
piatră cât mai densă, şi prin realizarea de rosturi de ţesere cât mai 
înguste. Temeliile şi pereţii nivelului inferior al construcţiilor au fost 
realizate de regulă, cu mortar de lut. în cazul unui sol foarte umed, 
zidăria de piatră rămânea adesea nerostuită pe partea interioară, 
pentru a se mări astfel suprafaţa de evaporare şi pentru a creşte difuzia 
pereţilor. 











2.8. Elemente de faţadă 

j 


2.8.1. FOIŞORUL - întâlnit sub denumiri diferite: foişor, balcon, loggie. 
Acesta se regăseşte atât în arhitectura lemnului cât şi la conace, cule 
sau ansambluri mănăstireşti, atât în zona de deal cât şi în zona de 

CONSTRUCŢII TRADIŢIONALE 

5 J 

Foişorul reprezintă elementul de adaptare la un climat moderat ca 
temperatură, dar schimbător. Foişorul se întâlneşte atât la casele joase, 
cât şi la casele înalte, la conace şi la cule. 

Foişorul este o continuare şi o mărire a spaţiului prispei, un spaţiu 
exterior protejat, care marchează intrarea sau, după caz, sugerează 
o cameră exterioară cu rol de socializare, protejată faţă de factorii 
de mediu. Acesta reprezintă un element volumetric distinct, puternic 
prezent în aproape toate zonele din Muntenia şi Oltenia. Se regăseşte 
cu frecvenţă mai mare în zonele de vecinătate cu jud. Vâlcea. 

Foişorul apare pe o faţadă sau pe mai multe, poziţionat central 
sau în lateral faţă de axul faţadei, adăpostind uneori scara de acces. 
De regulă, este acoperit în două sau patru ape, evidenţiind o bogăţie 
de elemente decorative (din lemn, cărămidă sau stuc) care închid 
streaşină. 

AŞA DA: Exemple de foişoare prezente în arhitectura locală tradiţională . 
Foişorul în arhitectura conacelor şi vilelor. 



AŞA DA: Exemple de foişoare prezente în arhitectura locală tradiţională. 




CONSTRUCŢII CARE NU 
SE ÎNCADREAZĂ Şl NU 
SUNT COMPATIBILE CU 
SPECIFICUL LOCAL, DAR 
CARE SE REGĂSESC 
FRECVENT ÎN CADRUL 
AŞEZĂRILOR RURALE. 

în construcţiile contemporane, 
foişorul deseori lipseşte, iar 
volumele tind din ce în ce să 
fie mai apropiate de o structură 
monobloc. Atunci când acesta 
există, de cele mai multe ori 
este rezultatul interpretărilor şi al 
importului unor forme nefericite 
provenind din alte zone. 




AŞA NU: 

„Interpretarea” foişorului în arhitectura 
contemporană. 













2.8.2. PRISPA — întâlnită sub denumiri diferite: prispă, pridvor, 
cerdac etc. Se regăseşte atât în arhitectura lemnului, cât şi la conace, 
cule sau ansambluri mănăstireşti. 

CONSTRUCŢII TRADIŢIONALE 

Aproape toate construcţiile sunt prevăzute cu prispă, întinsă pe una, două sau trei laturi, cu funcţiuni 
utilitare şi estetice. 

Prispa se caracterizează prin bogăţia decorului sculptat în lemn şi prin bogăţia data de suita de arcade 
în zidărie, paiantă sau stuc. 

La casele înalte, aşezate de obicei pe teren drept, prispa cuprinde nu numai latura din faţă, ci şi lateralele 
construcţiei. Prispa se găseşte sub acoperişul principal al casei, poate avea sau nu balustradă (atunci cănd 
aceasta există, este realizată din lemn, iar la unele volumetrii complexe poate fi tencuită). Stâlpii şi grinzile de 
lemn sunt bogat decorate, de regulă cu decoruri geometrice, particulare. 


CONSTRUCŢII CARE NU SE ÎNCADREAZĂ Şl NU SUNT 
COMPATIBILE CU SPECIFICUL LOCAL, DAR CARE SE 
REGĂSESC FRECVENTÎN CADRUL AŞEZĂRILOR RURALE. 

La construcţiile contemporane, prispa nu mai există. Rolul ei este 
luat de balcon, sau diverse alte forme volumetrice derivate, care nu au 
legătură cu funcţiunea originală a prispei. 

Lipsa ei generează de obicei necesităţi de umbrire suplimentare. 


AŞA DA: Exemple de prispe prezente în arhitectura locală tradiţională. 


AŞA NU: “înlocuitorul” contemporan al prispei. Niciunul dintre elementele 
de mai jos nu are legătură cu arhitectura tradiţională. 


























2.8.3. ARCADE, ARCATURI SI DESCHIDERI TRAVEI. 

J j 


CONSTRUCŢII TRADIŢIONALE 

j j 


La construcţiile tradiţionale, 
există o intenţie clară de decorare 
a clădirii cu ajutorul registrelor 
orizontale de arcaturi care 
constituie prispa. 

Din punct de vedere 
compoziţional, zona inferioară a 
faţadei este mai „grea”, cu goluri 
puţine, mici, strict funcţionale, spre 
deosebire de registrul superior 
care adesea este marcat de 
arcaturile şi deschiderile prispei, 
având o imagine mai aerată, în 
spiritul marcării unui spaţiu deschis 
dar protejat. 





CONSTRUCŢII CARE NU SE ÎNCADREAZĂ Şl NU SUNT 
COMPATIBILE CU SPECIFICUL LOCAL, DAR CARE SE 
REGĂSESC FRECVENTÎN CADRUL AŞEZĂRILOR RURALE. 

j 


































2.8.4. FERESTRELE - Formă, dimensiuni şi proporţii 


CONSTRUCŢII 

TRADIŢIONALE 

j 

Ferestrele sunt într-un singur 
canat sau în mai multe canaturi, 
simple sau duble. Acestea au 
un rol important în conturarea 
imaginii casei tradiţionale, oferind 
specificitate şi individualitate 
construcţiilor vechi. 

Ferestrele au forme simple, 
rectangulare, cu sau fără 
pervazuri din lemn, decorate/ 
sculptate. Aceste forme clare, 
uşor de realizat constructiv, atât 
pentru arhitectura lemnului cât 
şi pentru arhitectura de zid, s-au 
perpetuat şi sunt prezente la toate 
construcţiile. Ulterior, au apărut 
forme complexe de ferestre, 
preluate din arhitectura bisericilor 
şi mănăstirilor. 



Această preluare a formelor, 
cu rol decorativ, se remarcă 
la construcţiile cu mai mare 
amploare şi la construcţiile 
apărute pe principalele trasee 
comerciale, deci în situaţii în 
care cunoaşterea şi accesul la 
informaţie erau la un nivel mai 
ridicat. La aceste construcţii se 
întâlneşte îmbinarea între diverse 
tipuri de ferestre: de regulă 
ferestrele şi golurile simple rămân 
la corpul principal al casei, în timp 
ce formele mai decorate apar la 
prispă şi foişor. 

Tâmplăria (uşi, ferestre, 
obloane) este realizată din lemn 
şi este vopsită cu soluţii pe bază 
de ulei de in şi pigmenţi naturali. 







CONSTRUCŢII CARE NU SE ÎNCADREAZĂ Şl NU SUNT 
COMPATIBILE CU SPECIFICUL LOCAL, DAR CARE SE 
REGĂSESC FRECVENTÎN CADRUL AŞEZĂRILOR RURALE. 

In unele situaţii, dimensiunile tradiţionale ale ferestrelor nu mai 
corespund necesităţilor utilizării actuale ale spaţiilor, fapt ce se 
răsfrânge în tendinţa de augmentare a dimensiunilor golurilor. La 
diverse construcţii prezente în mediul rural, în ultimele decenii, au 
apărut goluri de dimensiuni şi forme neconcordante unele cu altele, 
alese din dimensiuni standard ale producătorului, care corespund unui 
preţ redus (de obicei nu este un atribut al calităţii). 

Culorile tâmplăriei construcţiilor mai noi nu au o logică în folosinţă, 
fiind utilizate deseori culori standard - galben/portocaliu (de cele mai 
multe ori), sau fiind acoperite cu folie PVC imitaţie de lemn. 

2.8.5. DECORAŢIILE 

j 

CONSTRUCŢII TRADIŢIONALE 

Decoraţiile de pe faţadă au fost prezente iniţial la construcţiile 
din lemn. Dintre sistemele ornamentale vechi, casa nouă a preluat 
crestăturile şi structura, însă în forme schimbate şi mai numeroase. 
Se observă o frecvenţă mai mare a traforajului, care împodobeşte 
frontoanele foişoarelor în două ape, streaşină, parapetul prispei etc. 
Detalii decorative mai apar, la nivelul obloanelor, stâlpilor, streşinii, 
paziei, capetelor de grinzi şi la unele construcţii anexe. 

La construcţiile tencuite, şi în special pentru construcţiile mai noi 
(din cărămidă), motivele ornamentale se grupează la cornişă şi în jurul 
ferestrelor, după modelul caselor orăşeneşti. 

Finisajele de pe faţadă sunt simple, de regulă tencuielile sunt 
acoperite cu vopsea de var, lemnul tratat cu ulei de in, culorile sunt in 
nuanţe naturale, desaturate. 



ARHITECTURA LEMNULUI 

Decorul caselor continuă tradiţia sculpturii în lemn. Ca element 
decorativ apare rama de lemn a ferestrelor, decorată cu rozete 
sculptate. Elementele decorate principale sunt stâlpii de la foişor şi 
prispă, capetele de grinzi, pălimarul, coama, pervazurile de la ferestre. 
La construcţiile mai noi apar decoraţii în tehnica traforajului, similar cu 
elementele întâlnite în zona Dâmboviţa / Prahova. 




ARHITECTURA DE ZID 

O pondere importantă o are 
în arhitectura de zid şi decorul 
volumetric, în stuc sau piatră, 
valorificat şi păstrat în special în 
arhitectura monahală, şi ulterior 
preluat în diverse forme în 
arhitectura caselor de zid. 

Apar ca elemente puternice: 
decoraţiile arcadelor de la 
foişoare (din paiantă sau 
cărămidă), brâuri din stuc sau 
cărămidă, cornişe decorative din 
stuc etc. Acestea au fost preluate 
uneori şi adăugite şi construcţiilor 
tradiţionale din lemn prin tehnica 
paiantei. 



CONSTRUCŢII CARE NU SE 
ÎNCADREAZĂ SI NU SUNT 
COMPATIBILE CU SPECIFICUL 
LOCAL, DAR CARE SE 
REGĂSESC FRECVENT 

ÎN CADRUL AŞEZĂRILOR 
RURALE. 

La construcţiile contemporane, 
decoraţiile tind să fie realizate 
doar din alternanţa culorilor 
pe faţadă. Se elimină jocul de 
umbră şi lumină dat de alternanţa 
volumetrică a decoraţiilor şi 
de culorile acestora, rezultând 
construcţii plate, monotone. 






























2.10. ÎMPREJMUIRI SI PORŢI 

j j 


împrejmuirea gospodăriei şi 
delimitarea spaţiilor funcţionale 
interioare s-a realizat din mai 
multe considerente : 

• necesitatea separării spaţiului 
privat de spaţiul public, dar şi 
‘apărarea’ gospodăriei - care 
se reflectă în garduri cărora 
li se acordă o importanţă 
sporită atât constructiv cât 
şi decorativ, şi cu grad de 
opacizare crescut. Gardurile 
nu sunt niciodată opace, 
pentru a nu împiedica sau 
îngreuna circulaţia curenţilor 
de aer, pătrunderea insectelor 
etc. 

• necesitatea delimitării 

funcţionale interioare - care 
are doar un rol de mărginire, 
ceea ce implică garduri şi 
panouri de împărţire cu o mai 
mică amploare constructivă, 
cu înălţime mai mică, rol 
decorativ redus şi grad mare 
de transparenţă. 

în Argeş există mai multe 
tipuri de împrejmuiri, pornind de 
la formele arhaice de garduri din 
mărăcini sau arbuşti fructiferi, 
garduri din nuiele împletite 
acoperite sau nu, până la alcătuiri 
evoluate : scândură decorată sau 
nu, piatră, şi alcătuiri complexe în 
diverse forme din piatră şi lemn. 

O dată cu îndesirea 
gospodăriilor, şi „tragerea” lor la 


nivelul drumului, a sporit utilitatea 
gardurilor cât mai temeinic 
construite. 

Porţile existente în zona Argeş 
sunt de două tipuri : 

• într-un canat - porţi joase, 
pentru accesul oamenilor; 

• în două canate - porţi mai 
înalte, pentru accesul carelor. 

Porţile sunt dispuse de regulă 
grupat: 

• o poartă pentru oameni şi o 
poartă pentru care, alăturate 
- tipologie cu frecvenţă mai 
mare în zona de deal; 

• două porţi pentru oameni 
care încadrează poarta pentru 
care, alăturate - tipologie cu 
frecvenţă mai mare în zona de 
munte şi submontană. 

La porţile care au acoperiş, 
acesta este în două sau în patru 
ape. La unele porţi, alături de 
intrarea oamenilor, se află o 
bancă sau o laviţă, adăpostită 
uneori sub un acoperiş scund. 





•j 


•V v -ily 








2.11. AMENAJĂRI 
EXTERIOARE: 

PAVAJE, SCĂRI. 

PAVAJE: Amenajarea exterioară 
a terenului este realizată din 
materiale locale, şi depinde de 
necesităţile gospodăriei: piatră 
aşezată orizontal sau în dungă, 
pământ bătut, lemn, pietriş, 
eventual alei înierbate. Oamenii 
au acordat o atenţie deosebită 
realizării şanţurilor de îndepărtare 
a apelor de lângă casă şi de lângă 
căile de acces interioare, realizării 
pantelor necesare scurgerii apei 
şi direcţionării acesteia către 
spatiile verzi. 

Ocările exterioare sunt 
prezente în directă legătură cu 
intrarea în casă, fiind realizate 
de obicei din piatră sau lemn 
pentru construcţiile joase, şi cu 
preponderenţă din lemn pentru 
construcţiile ’ înalte. Parapetul 
este din lemn, acolo unde există 
(la construcţiile mai noi, mai rar, 
şi cu preponderenţă pentru cule 
şi conace, parapetul poate fi şi 
tencuit). 

2.12. PLANTAŢII SI SPATII VERZI 

j j j 

Vegetaţia exterioară deţine un rol important în amenajarea curţii, 
având atât funcţie utilitară (pomi şi arbuşti fructiferi, plantaţii de protecţie, 
umbrire), cât şi decorativă (flori, arbuşti). 

Organizarea gospodăriei, cu locuinţa în mijlocul acesteia, înconjurată 
de spaţii verzi şi plantaţii bine delimitate, cu spaţiul tampon care 
oferă linişte şi intimitate faţă de spaţiul public, rezultă din necesitatea 
funcţională a ansamblului curţii. 




2.13. SPAŢIUL PUBLIC 

j 

Fântânile erau de obicei construite spre şosea, cu posibilităţi de alimentare din drum prin practicarea unei 
porţi sau a unui pârleaz. în decursul timpului s-au delimitat trei tipologii de fântâni: ştiubeie simple, ştiubeie cu 
cumpănă şi fântâni cu roata. în zona de deal / luncă a Argeşului se mai întâlnesc încă câteva cumpene care 
fac parte integrantă din contextul rural şi conturează un ambient specific. Se întâlnesc, în funcţie de specificul 
şi destinaţia aşezării, o serie de elemente caracteristice realizate cu preponderenţă din lemn, nuiele şi piatră 
(bănci, troiţe etc). 

Astăzi, în majoritatea satelor traversate de un drum judeţean sau naţional, strada principală a devenit 
şosea, rămânând puţin spaţiu alocat oamenilor. Un fenomen recent apărut este reprezentat de existenţa 
spaţiului public amenajat în acest scop şi dotat cu mobilier stradal, care din păcate nu mai are legătură cu 
mobilierul şi amenajările tradiţionale. Fântâna, troiţa, banca, au toate valoare de reper. Materialele folosite 
sunt cele locale: lemn, piatră. 














3. AMPLASAREA CONSTRUCŢIILOR 

3.1.PREVEDERI GENERALE PRIVIND 
CONSTRUCŢIILE, AMENAJĂRILE SI LUCRĂRILE 
TEHNICO-EblLITARE AFERENTE ĂCESTORA 


Amplasarea construcţiilor 
trebuie să respecte coerenţa de 
ansamblu în care acestea se 
integrează, şi se va face conform 
specificului localităţii (în funcţie 
de accesibilitate, panta terenului, 
orientare, însorire, curenţi de 
aer, prezenţa unui curs de apă, 
retrageri de la stradă, număr 
de clădiri amplasate pe lot şi 
distanţele dintre acestea etc.). 

Amplasarea construcţiilor 
trebuie să aibă la bază prevederile 
şi reglementările prevăzute în 
regulamentul de urbanism specific 
fiecărei zone, şi Regulamentul 
General de Urbanism. în plus, 
se vor avea în vedere normele 
tehnice şi legislaţia în vigoare 
la data întocmirii proiectului (în 
special cele privitoare la distanţa 
minimă între construcţii, însorire, 
siguranţă şi stabilitate, siguranţă 
la foc). 

Pentru construcţiile şi 
amenajările noi de pe terenurile 
agricole din extravilan, se 
recomandă gruparea suprafeţelor 
de teren afectate construcţiilor, 
pentru a evita prejudicierea 
activităţilor agricole 1 . 


1. Regulamentul General de Urbanism 


Există două soluţii de 
amplasare: 

a) în vatra satului - locuire 
sau alte funcţiuni compatibile 
cu locuirea, care nu generează 
poluare sau o sarcină 
suplimentară incompatibilă cu 
reţelele edilitare sau cu sistemul 
de circulaţie rutieră existente în 
zona în care noul / noile volume 
se inserează. 

b) în afara vetrei satului - 

(la periferia satului, în zonele 
de dezvoltare ale acestuia, în 
zone cu grad mare de răsfirare 
sau în extravilan, după caz) 
pentru funcţiuni precum: centre 
de producţie şi de procesare 
de dimensiuni mari, mori de 
apă, grajduri, săli de sport mari, 
funcţiuni generatoare de poluare 
sau alte funcţiuni incompatibile cu 
locuirea, etc. 

Autorizarea lucrărilor se 
face cu respectarea normelor 
stabilite de consiliile locale 
pentru ocuparea raţională a 
terenurilor şi pentru realizarea 
următoarelor obiective 1 : 

- completarea zonelor 

centrale, potrivit condiţiilor 
urbanistice specifice impuse de 
caracterul zonei, având prioritate 
instituţiile publice, precum şi 
serviciile de interes general; 

- valorificarea terenurilor 
din zonele echipate cu reţele 
tehnico-edilitare; 

- amplasarea construcţiilor, 

amenajărilor şi lucrărilor 
tehnico-edilitare aferente 
acestora în ansambluri 
compacte. _ 

1 Regulamentul General de 

CATEGORII DE 
CONSTRUCŢII 

j 

Ghidul se adresează atât 
construcţiilor existente, cât şi 
construcţiilor noi. în contextul 
prezentului Ghid, construcţiile 
se vor împărţi în următoarele 
categorii: 

A. Construcţii şi amenajări cu 
gabarit mic (max. 120 mp) - 

adecvate pentru funcţiuni precum: 
locuinţe individuale, cabinete 
medicale, puncte farmaceutice, 
ateliere meşteşugăreşti sau de 
producţie de mici dimensiuni, 
centre comunitare cu rol social, 
agropensiuni etc; 

B. Construcţii şi amenajări cu 
gabarit mediu (120 - 250 mp) - 
adecvate pentru funcţiuni de tipul: 
locuinţe individuale, construcţii 
cu funcţiune educaţională (creşe, 
grădiniţe, after-school,) ateliere 
mecanice, hale de producţie, 
ateliere meşteşugăreşti şi de 
producţie de dimensiuni medii 
etc; 


C. Construcţii şi amenajări cu 
gabarit mare (peste 250 mp): 

• realizate sub formă de 
ansamblu pavilionar 

adecvate pentru: servicii, 
birouri, administraţie, IT etc; 

• realizate sub formă de 

ansambluri de dimensiuni 
mari - adecvate pentru: 
construcţii educaţionale 
(şcoli, săli de sport), 
producţie, activităţi 

meşteşugăreşti, depozitare, 
clădiri zootehnice, vinării etc. 


Pentru intervenţiile asupra 
construcţiilor existente, pe lângă 
prevederile specifice pentru 
acestea, se vor urmări suplimentar 
şi prevederile categoriei de 
construcţii în care urmează să se 
încadreze din punctul de vedere 
al gabaritului. 


Autorizarea executării 
construcţiilor şi a amenajărilor 
care, prin amplasament, 
funcţiune, volumetrie şi aspect 
arhitectural (conformare 

şi amplasare goluri, raport 
plin-gol, materiale utilizate, 
învelitoare, paletă cromatică 
etc.) depreciază valoarea 
peisajului, este interzisă. 1 

Construcţiile şi amenajările 
noi, precum şi intervenţiile asupra 
construcţiilor existente, nu trebuie 
să se evidenţieze ca elemente 
dominante vizibile din drum sau 
din diverse puncte de perspectivă 
şi belvedere cunoscute la nivel 
local. Acestea nu trebuie să 
agreseze peisajul şi perspectivele 
importante către şi dinspre sat, 
sau către şi dinspre diverse 
puncte de interes. 

Contrucţiile cu gabarit mic, 
cele cu gabarit mijlociu şi cele cu 
gabarit mare, realizate sub formă 
de ansamblu pavilionar, şi care se 
încadrează în tipologia ţesutului 
local, pot fi amplasate în vatra 
satului. 

Construcţiile cu gabarit mare, 
monovolum, care depăşesc scara 
locului, se recomandă să fie 
amplasate în afara vetrei satului 
(la marginea localităţii sau în 
extravilan, în zone rezervate prin 
PUG sau neocupate de ţesutul 
specific local). 

AŞA NU: Construcţie ieşită din scara locului: P+3+Pod, care se remarcă drept 
capăt de perspectivă la intersecţia principală a satului. Vizual se percep în prim 
plan golurile de la grupurile sanitare / spaţii secundare care nu au legătură cu 
specificul locului, forma şi coloritul nespecific, reclamele pictate pe faţadă. 

NOTA BENE!!!: în situaţia prezentată, ferestrele de la grupurile sanitare sunt 
îndreptate înspre peisajul montan (Şoseaua Transfăgărăşan). 











PROBLEME DE ÎNCADRARE ÎN PEISAJ 


Amplasarea construcţiilor şi amenajărilor 
la marginea localităţii sau în extravilan. 



Peisajul natural reprezintă unul din atributele fundamentale ale 
mediului rural. Se recomandă ca intervenţiile noi să se realizeze 
într-o manieră neagresivă, care să dialogheze cu şi să pună în 
valoare acest peisaj. 


AŞA NU: Construcţie ieşită din scara locului, care blochează vizibilitatea către 
diverse puncte de interes. 



AŞA NU: Amenajarea unei platforme de depozitare şi gospodărire a deşeurilor 
menajere la intrarea în sat, cu perspectivă deschisă către sat şi peisaj. 



AŞA NU: Nu este recomandată amplasarea unor clădiri noi în vizorul primei 
imagini asupra satului, indiferent dacă se merge pe un drum de ţară, printre 
dealuri, sau pe o şosea de mare trafic. 



AŞA NU: Se va evita amplasarea construcţiilor de dimensiuni mari la intrarea în 
sat, mai ales în conul de vizibilitate al unui monument, ansamblu important de 
clădiri sau diverse alte puncte de interes de importanţă locală. 



AŞA NU: Nu este recomandată amplasarea AŞA NU: Amplasarea unei clădiri în afara vetrei satului poate diminua 

unor clădiri noi în vizorul primei imagini asupra valoarea peisajului cultural din care face parte. 

satului. 


Amplasarea construcţiilor şi amenajărilor pe terenuri în pantă 


Indiferent de tipul, amploarea şi modul de poziţionare al volumelor în raport cu terenul denivelat, 
se recomandă aşezarea pe pantă a construcţiilor şi amenajărilor. Se încurajează adoptarea de 
soluţii volumetrice care să nu afecteze valorile contextului în care acestea se poziţionează. 

























3.2. REGLEMENTARI URBANISTICE 
POT, CUT, REGIM DE ÎNĂLŢIME 


Amplasarea construcţiilor 
trebuie să aibă la bază prevederile 
şi reglementările prevăzute în 
regulamentul de urbanism specific 
fiecărei zone, şi Regulamentul 
General de Urbanism. în plus, 
se vor avea în vedere normele 
tehnice şi legislaţia în vigoare 
la data întocmirii proiectului (în 
special cele privitoare la distanţa 
minimă între construcţii, însorire, 
siguranţă şi stabilitate, siguranţă 
la foc etc.). 

Nu se recomandă derogări 
de la regulamentele locale de 
urbanism prin documentaţii 
de urbanism P.U.D. / P.U.Z. In 
situaţia în care se vor întocmi 
astfel de documentaţii, acestea 
vor cuprinde OBLIGATORIU 
documentaţia pentru studiul de 
amplasament şi încadrare în 
volumetria de ansamblu, conform 
cu Anexa 1. 

Autorizarea executării 

construcţiilor care, prin 
conformare, volumetrie şi aspect 
exterior, intra în contradicţie 
cu aspectul general al zonei 
şi depreciază valorile general 
acceptate ale urbanismului şi 
arhitecturii, este interzisă 1 . 

Se recomandă normarea la 
condiţionările suplimentare care 
ţin de specificul cultural local, 
pentru fiecare localitate în parte. 

Autorizarea executării 

construcţiilor se face cu condiţia 
asigurării compatibilităţii 

dintre destinaţia construcţiei şi 
funcţiunea dominantă a zonei, 
stabilită printr-o documentaţie de 
urbanism, sau dacă zona are o 
funcţiune dominantă tradiţională 
caracterizată de ţesut urban şi 
conformare spaţială proprie. 


ŢESUTUL AŞEZĂRII Şl 
TRAMA STRADALĂ 

Se recomandă păstrarea 
tipologiei ţesutului în zona în 
care urmează să se integreze 
construcţia propusă. 

Se va evita modificarea 
parcelarului istoric valoros (în 
special în vatra satului). în cazul 
comasării parcelelor, construcţiile 
se vor amplasa ţinând cont 
de specificul local, raportat la 
aşezarea pe lot, volumetria de 
ansamblu specifică zonei, fără 
a se altera imaginea specifică 
volumetric, percepută din spaţiul 
public. 

Se recomandă păstrarea 
tramei stradale specifice pentru 
zonele de dezvoltare ale localităţii. 

ALINIERI Şl RETRAGERI 

Clădirile vor fi amplasate la 
limita aliniamentului sau retrase 
faţă de acesta. în cazul zonelor 
construite compact, construcţiile 
vor fi amplasate obligatoriu la 
aliniamentul clădirilor existente. 
Retragerea construcţiilor faţă de 
aliniament este permisă numai 
dacă se respectă coerenţa şi 
caracterul fronturilor stradale. 

Se recomandă păstrarea 
spaţiului verde tampon către 
stradă, în faţa construcţiilor. 
Acesta este de regulă ocupat 
cu grădina de flori, livadă, viţă 
de vie (după caz, cf. specificului 
localităţii). 

Distanţele minime obligatorii 
ale construcţiei faţă de limitele 
laterale şi faţă de limita 
posterioară a parcelei vor 
respecta prevederile Codului 
Civil. Totodată, se vor respecta 
distanţele minime necesare 
intervenţiilor în caz de incendiu. 


PROCENT DE OCUPARE 
A TERENULUI (P.O.T.) 

POT maxim în zona rurala 
este de 30 %\ Se va respecta 
P.O.T. înscris în Regulamentul 
Local de Urbanism. Atât 
pentru construcţiile noi, cât 
şi pentru intervenţiile asupra 
construcţiilor existente, se 
recomandă atingerea unor valori 
ale procentului de ocupare al 
terenului specific localităţii. 

Nu se recomandă valori ale 
P.O.T. care depăşesc specificul 
zonei pentru terenurile cu 
suprafeţe mari şi terenurile aflate 
în vatra satului. 

Nu se recomandă construirea 
pe suprafeţele de teren agricole 
de la interiorul localităţii, în special 
pe cele amplasate în vatra satului. 

COEFICIENTUL DE 
UTILIZARE A TERENULUI 
(C.U.T.) 

Coeficientul de utilizare 

a terenului este reglementat 
independent, în funcţie de 

Regulamentele Locale de 

Urbanism. 

REGIMUL DE ÎNĂLŢIME 

5 

Autorizarea executării 

construcţiilor se face cu 

respectarea înălţimii medii 

a clădirilor învecinate şi a 
caracterului zonei. 

Regimul de înălţime este 
specific fiecărei localităţi în 
parte, şi este reglementat prin 
Regulamentele Locale de 

Urbanism. 


Dacă zonele construite sunt 
omogene din punctul de vedere 
al regimului de înălţime, se 
recomandă ca diferenţa la cornişă 
între construcţiile aflate pe loturi 
învecinate în vatra satului să nu 
depăşească 0.5 m înălţime, iar 
în cazul construcţiilor amplasate 
în afara vetrei satului să nu 
depăşească Im, respectându-se 
panta media a acoperişurilor din 
zonă. 

RECOMANDĂRI 
GENERALE CE ŢIN DE 
P.U.G. / REGULAMENTELE 
LOCALE DE URBANISM 

Se recomandă respectarea 
gabaritelor specifice localităţii 
în care construcţia sau 
intervenţia pe construcţia 

existentă se inserează, 

întrucât la baza realizării 
P.U.G.-urilor pentru localităţi 
stau şi studiile istorice pentru 
acestea, prevederile privind 
reglementările de urbanism 
vor ţine obligatoriu cont de 
precizările şi concluziile 

studiilor istorice, împreună cu 
concluziile celorlalte studii de 
fundamentare pentru P.U.G. 
Studiile de fundamentare 
trebuie sa conţină obligatoriu 
precizări în acest sens. 



AŞA NU: P.O.T. şi Regim de înălţime care nu corespund specificului local. P.O.T. 
care depăşeşte 30% nu este specific ţesutului rural. 

SPATII VERZI SI SPATII PLANTATE 

(Prevederi extrase din Regulamentul general de Urbanism) 

Prevederile privitoare la această secţiune sunt reglementate pentru 
fiecare localitate în Regulamentele locale de urbanism. Prevederile se 
suprapun peste reglementările specifice pentru fiecare destinaţie de 
folosinţă a clădirilor în parte. 

Se recomandă păstrarea unei suprafeţe plantate cât mai mari, pentru 
minimizarea disconfortului termic în timpul verii, umbrire, preluarea 
apelor meteorice pentru a nu încărca reţelele edilitare, stabilizarea 
pământurilor în pantă etc. (după caz). 

Autorizarea executării construcţiilor şi amenajărilor pe terenuri cu 
destinaţie forestieră este interzisă, cu excepţia construcţiilor necesare 
întreţinerii pădurilor, exploatărilor silvice şi culturilor forestiere. 


Se recomandă menţinerea şi realizarea plantaţiilor noi de aliniament 
de pe marginea drumurilor, şi a perdelelor de protecţie împotriva 
factorilor de mediu (soare, zăpadă, nisip - procesul de deşertificare) 



UTILIZĂRI ADMISE CU CONDIŢIONĂRI 

j 

(Prevederi extrase din Regulamentul general de Urbanism) 

Amplasarea construcţiilor care, prin natura şi destinaţia lor, pot 
genera riscuri tehnologice (determinate de procesele industriale sau 
agricole care prezintă pericol de incendii, explozii, radiaţii, surpări de 
teren sau de poluare a aerului, a apei sau solului) se face numai pe 
baza unui studiu de impact elaborat şi aprobat conform prevederilor 
legale. 

Autorizarea executării construcţiilor în parcuri naţionale, rezervaţii 
naturale, precum şi în celelalte zone protejate de interes naţional, 
delimitate potrivit legii, se face cu avizul instituţiilor abilitate prevăzute 
prin lege 

Autorizarea executării construcţiilor sau a amenajărilor în zonele 
expuse la riscuri naturale, cu excepţia acelora care au drept scop 
limitarea efectelor acestora, este interzisă. 

Autorizarea executării construcţiilor care, prin dimensiunile şi 
destinaţia lor, presupun cheltuieli suplimentare de echipare edilitară ce 
depăşesc posibilităţile financiare şi tehnice ale administraţiei publice 
locale ori ale investitorilor interesaţi, sau care nu beneficiază de fonduri 
de la bugetul de stat, este interzisă. Autorizarea executării construcţiilor 
poate fi condiţionată de stabilirea, în prealabil, prin contract, a obligaţiei 
efectuării, în parte sau total, a lucrărilor de echipare edilitară aferente, 
de către investitorii interesaţi. 


RECOMANDĂRI CARE ŢIN 
DE CALITATEA UTILIZĂRII 
SPATIILOR 

5 

Cultură, educaţie, sport: 

în cazul construcţiilor de 
învăţământ, se recomandă 
împărţirea amplasamentului în 
mai multe zone funcţionale: zona 
ocupată de construcţie, zona curţii 
de recreaţie, zona terenurilor şi a 
instalaţiilor sportive şi zona verde. 

Pentru învăţământul preşcolar 
(grădiniţe), se va asigura o 
suprafaţă minimă de teren de 22 
mp/copil, iar pentru şcoli primare, 
gimnaziale, licee, şcoli postliceale 
şi şcoli profesionale, o suprafaţă 
minimă de 20 mp/elev. 

Modul de ocupare a terenului: 

• 25 % teren ocupat de 
construcţii 

• 75 % teren amenajat 

(curte pentru recreaţii şi 
amenajări sportive, zonă 
verde, grădină de flori) din 
terenul total. 

Pentru a asigura un grad 
de însorire optim şi o eficienţă 
energetică sporită, orientarea 
sălilor de clasă va fi către sud, 
sud-est, sud-vest. Dormitoarele 
şi spaţiile de joacă din grădiniţe, 
grădiniţe speciale şi din centrele 
pentru copii vor fi orientate 
spre sud, sud-est, sud-vest. 
Bibliotecile, sălile de lectură, 
atelierele şi laboratoarele, spaţiile 
care necesită o lumină constantă 
pe tot parcursul zilei, se vor 
orienta spre nord. 

Terenurile de sport, piscinele, 
se vor orienta cu latura lungă pe 
direcţia nord-sud, cu o abatere de 
maximum 15 grade spre est sau 
spre vest. 


Sănătate: 

în cazul construcţiilor 
de sănătate, se recomandă 
împărţirea amplasamentului în 
mai multe zone funcţionale: zona 
ocupată de construcţii; zona 
pentru accese, alei, parcaje; şi 
zona verde, cu rol decorativ şi de 
protecţie. 

în cazul creşelor şi creşelor 
speciale, se recomandă 
împărţirea amplasamentului 
în mai multe zone funcţionale: 
zona ocupată de construcţii, 
zona ocupată de spaţii de joacă 
(nisip, bazin, plajă, gazon), zona 
administrativă şi zona verde 
de parc şi alei. Amplasamentul 
trebuie să asigure o suprafaţă 
de minimum 25 mp/copil pentru 
creşe şi de 40mp/copil pentru 
creşe speciale. 

Modul de ocupare a terenului: 

• 20 % teren ocupat de 
construcţii 

• 80 % teren amenajat 

(curte pentru recreaţii şi 
amenajări sportive, zonă 
verde, grădină de flori) din 
terenul total. 

Pentru a asigura un grad 
de însorire optim şi o eficienţă 
energetică sporită, sălile de 
clasă, dormitoarele, saloanele, 
rezervele, cabinetele medicale, 
se vor orienta spre sud, sud-est şi 
sud-vest. Laboratoarele, serviciile 
tehnice medicale, spaţiile care 
necesită o lumină constantă pe 
tot parcursul zilei se vor orienta 
spre nord. 


Construcţiile comerciale şi de 
servicii: 

Se recomandă orientarea 
spaţiilor funcţionale pe lot astfel 
încât să se asigure însorirea 
spaţiilor pentru public şi a 
birourilor. 

Depozitele, atelierele de lucru, 
bucătăriile şi spaţiile de preparare 
spaţiile care necesită o lumină 
constantă pe tot parcursul zilei se 
vor orienta spre nord. 


Turism 

Pentru construcţiile de turism 
se recomandă orientarea spaţiilor 
tehnice şi a anexelor către N. 


Locuinţe 

Pentru locuinţe, se recomandă 
evitarea orientării către N pentru 
dormitoare. 






3 . 3 . Amplasarea construcţiilor pe lot. 
Relaţia cu vecinătăţile. 

j j 


CARACTERE VALOROASE 
CARE SE ÎNCURAJEAZĂ A 
FI LUATEÎNCONSIDERARE: 

• caracterul unitar al vetrei 
satului; 

• densitatea ţesutului 
rural; 

• retragerea construcţiilor 
de la stradă şi păstrarea 
grădinii de flori din faţa 
curţii; 

■ orientarea preponderent 
S, SE, E a construcţiilor; 

• prevalenţa spaţiilor verzi 
şi a spaţiilor plantate; 


Recomandări generale 

A. Construcţii noi cu gabarit mic (<120 mp), construcţii 
noi cu gabarit mediu (120 - 250 mp) şi construcţii noi 
cu gabarit mare (250 - 395 mp) dispuse în sistem 
pavilionar 

B. Construcţii noi cu gabarit mare (peste 250 mp) de 
tip monovolum 

Amplasarea construcţiilor pe lot se va face cu păstrarea organizării şi 
ierarhizării specifice pe parcelă a construcţiilor, asigurându-se coerenţa 
ansamblului şi integrarea volumelor în imaginea generală percepută de 
la nivelul străzii. 

Pentru menţinerea sau refacerea identităţii spaţiului tipic rural este 
importantă preluarea şi evidenţierea relaţiei şi a dialogului dintre zonele 
unei gospodării, accesele, traseele, articulaţiile, gabaritele, orientarea 
construcţiilor unele faţă de celelalte şi faţă de drum, ca şi limbajul 
arhitectural echilibrat, volumetria discretă. 


Intervenţiile asupra construcţiilor 
existente se vor trata conform 
prevederilor categoriei în care 
volumul rezultat se încadrează. 

AŞA NU: Se va evita amplasarea unor construcţii noi la nivelul străzii, fără a 
respecta retragerile şi/sau aliniamentul existent. Nu se recomandă eliminarea 
spaţiului-tampon creat de grădina de flori faţă de stradă. Construcţiile nu vor 
ocupa toată lăţimea lotului. 






















AŞA NU: Se va evita amplasarea unor construcţii noi la nivelul străzii, 
fără a respecta retragerile si/sau aliniamentul existent. Nu se recomandă 
eliminarea spatiului-tampon creat de grădina de flori fată de stradă. 
Construcţiile nu vor ieşi din scara locului. 


AŞA NU: Se va tine cont de relaţia cu construcţiile învecinate: construcţia 
nouă nu va umbri construcţiile existente. Se vor respecta retragerile de 
limitele laterale şi limita de spate. 



AŞA NU: Construcţie cu gabarit mare, monovolum, care nu se încadrează în specificul şi scara locului. 




AŞA NU: Construcţie nouă, neretrasă de la frontul străzii, care nu se încadrează 
în specificul si în scara locului, si care diminuează valoarea peisajului local. 















Recomandări specifice 

B. Construcţii noi cu gabarit mare (peste 250 mp) de tip monovolum 


In măsura în care destinaţia de 
folosinţă o permite, se recomandă 
fragmentarea volumetrică a 
construcţiei. 

Se recomandă ca 
fragmentele volumetrice să 
respecte gabaritele şi volumele 
specifice locului. în cazul în care 
acest lucru este imposibil din 
cauza funcţiunii dominante, se 
recomandă ca aceste fragmentări 
să se realizeze prin decroşuri 
volumetrice. Acelaşi efect de 
fragmentare se poate obţine şi 
prin finisaje, prin modul de tratare 
a faţadelor. 

Dacă se depăşeşte gabaritul 
specific al volumelor, se va justifica 
amplasarea pe teren cu un plan 
de încadrare în zonă (Anexa 1), 
care să evidenţieze încadrarea 
în ţesutul rural a construcţiilor 
propuse şi armonizarea cu scara 
şi modul de amplasare în cadrul 
localităţii. 

în funcţie de destinaţia de 
folosinţă a construcţiei, este 
important să se ia în calcul soluţiile 
care oferă condiţii de utilizare pe 
termen lung, care implică lumină 
şi ventilaţie naturală. Investiţia 
şi soluţiile alese trebuie să ţină 
seama şi de perspectiva costurilor 
în utilizare (nu doar de scăderea 
costurilor iniţiale), care se poate 
traduce în construcţii care nu sunt 
în întregime dedicate scopului 
propus iniţial, şi care pe termen 
lung se dovedesc a fi deficiente în 
utilizare şi greu de convertit către 
alte funcţiuni. Aceste construcţii 
sunt posibil generatoare de „ruine 
moderne”, sau viitoare spaţii 
abandonate şi neutilizabile. 


SOLUŢII VOLUMETRICE DE FRAGMENTARE A CONSTRUCŢIILOR CU GABARIT MARE, 
MONOVOLUM, CARE NU RESPECTĂ SPECIFICUL LOCAL. ’ 




AŞA DA: Prin 

f r a g m e ntar e a 
volumului, dar 

fără a pierde din 
suprafaţa construită, 
se îmbunătăţeşte 
vizibil impactul vizual 
asupra mediului, se 
asigură păstrarea 
specificului zonei. 


AŞA NU: 

Supradimensionarea 
unor laturi ale 
construcţiei o 
poate scoate din 
scara locului, cu 
impact negativ 
asupra peisajului 
cultural local. 

AŞA NU: Construcţia nu respectă aliniamentul reglementat prin lege şi specificul 
localităţii. Nu se recomandă construirea pe terenul agricol din intravilan, 
depăşihdu-se zona prevăzută de curţi construcţii, ca în cazul din schemă. 




AŞA DA: Volum nou construit, care se încadrează în scara 
locului, respectă regimul de inăltime, aliniamentul, P.O.T.- 
ulşi C.U.T.-ul. 


AŞA DA: Volume nou construite, care se încadrează în scara locului, respectă 
regimul de înălţime, aliniamentul, P.O.T.-ul şi C.U.T.-ul, precum şi aşezarea 
construcţiilor pe lot în cadrul unei gospodării. 




















AŞA DA: Exemple de dezvoltare pavilionară a construcţiilor cu suprafaţă 
construită mare, care se încadrează în specificul local. Volumul respectă regimul 
de înălţime, aliniamentul, P.O.T.-ul şi C.U. T.-ul, precum şi aşezarea construcţiilor 
pe lot în cadrul unei gospodării. 

AŞA DA: Exemple de dezvoltare pavilionară a construcţiilor cu suprafaţă 
construită mare, care se încadrează în specificul local. Volumul respectă regimul 
de înălţime, aliniamentul, P.O.T.-ul şi C.U.T.-ul, precum şi aşezarea construcţiilor 
pe lot în cadrul unei gospodării. Se recomandă să nu se închidă complet latura 



























AŞA DA: Sală de sport - construcţie care prin imagine şi volumetrie se poate încadra în spaţiul 
rural şi nu constituie o notă discordantă. Calitatea spaţiului interior prin lumină, ventilaţii etc. este 
incontestabilă. Elemente tradiţionale utilizate sau interpretate: volumetria simplă, prispa, uşa de 


AŞA DA: Centru comunitar - construcţie ce poate îndeplini mai multe funcţiuni prin versatilitatea 
spaţiilor şi conformare. Construcţia se încadrează în scara şi volumetria de ansamblu a mediului 
rural, apelând la elemente constructive ce ţin de volumetria construcţiilor anexe. 



AŞA NU: Sală de sport - Construcţie 
tip care nu respectă scara locului, şi 
în care calitatea interioară a spaţiului 
nu este valorificată. O construcţie tip 
strict funcţională, în care alte aspecte 
nu sunt luate în considerare, este 
poziţionată fără să aibă legătură cu 
contextul, indiferent dacă vorbim de 
mediu urban sau mediu rural. Scara, 
proporţiile şi contextul sunt ignorate. 
NU există elemente volumetrice sau 
de detaliu care să facă legătura cu 
specificul local. 




AŞA NU: Centru comunitar - construcţie ce nu se încadrează în scara şi contextul mediului rural, 
şi nu înglobează niciunul dintre elementele caracteristice ale mediului construit. Construcţie care prin 
conformare poarte adăposti săli / camere pentru activităţi preponderent de discuţii, fără versatilitate 
interioară. Scara, proporţiile şi contextul sunt ignorate. 





































































































4. INTERVENŢII ASUPRA CONSTRUCŢIILOR EXISTENTE 

5 3 


PREAMBUL 

Intervenţiile asupra 
construcţiilor existente se vor 
grupa în următoarele categorii: 

• Amenajarea locuinţelor; 

• Refuncţionalizarea 
construcţiilor existente; 

• Extinderea construcţiilor 
existente (extindere 

pe orizontală sau 


Fondul construit existent, a 
cărui valoare culturală este deseori 
ignorată din necunoaştere, poate 
fi un element generator de 
valori culturale pentru întreaga 
comunitate sau chiar pentru zonă 
(extinsă). 

Valorile la care trebuie să se 
facă referire sunt: 

■ Valori estetice : imagini, 
volumetrii de ansamblu, de 
obiect sau de detaliu, elemente 
decorative specifice pentru 
zonă; elemente de tehnică 
constructivă specifice locului , 
sau după caz chiar elemente cu 
caracter de unicitate şi raritate; 

- Valori istorice : componente 
memoriale, mărturii ale unor 
evenimente legate de anumite 
locuri sau clădiri etc; 

■ Valori de vechime: vechimea 
unui ansamblu, a unei 
construcţii sau chiar a unor 
elemente de detaliu, corelate 
cu păstrarea autenticităţii şi 
integrităţii acestora. 


Pentru toate funcţiunile 
aflate în studiu, se recomandă 
refolosirea fondului construit 
existent: a conacelor, grajdurilor 
şi anexelor, care să valorifice un 
fond construit valoros (de ex. 
problema culelor sau conacelor 
abandonate, nu neapărat listate 
monumente istorice), care 
păstrează de cele mai multe 
ori caracteristici sintetice ale 
arhitecturii tradiţionale. 

In aceeaşi măsură, folosirea 
construcţiilor existente, şi 
mai cu seamă a construcţiilor 
abandonate sau aflate în stadiul 
de ruină (care de cele mai multe 
ori sunt amplasate în intravilanul 
localităţii), reduce ocuparea 
terenului cu construcţii şi 
favorizează păstrarea comasată 
a zonelor construite. 

De asemenea, completarea 
zonelor intravilane va ajuta la 
reconstituirea imaginii unitare a 
localităţii, o imagine coerentă, 



AŞA DA: Exemplu de valorificare a unor ruine existente prin realizarea unei locuinţe unifamiliale pentru care s-au folosit 
o parte din zidurile existente. In context, ansamblul construcţiei împreună cu zonele nou construite valorifică potenţialul 
existent, amplificând valorile culturale ale zonei. 

















4.1. AMENAJAREA LOCUINŢELOR 

3 


AŞA DA: Spaţiul de sub casa scării reprezintă un spaţiu de multe ori neutilizat. Acesta poate primi foarte bine o utilitate 
nouă, precum amenajarea unei băi. Amplasarea băii’în holul de la intrare este o alegere raţională. Cămara poate fi o 
variantă bună pentru amenajarea unei băi, atunci când aceasta nu-şi mai găseşte utilitatea. 



AŞA DA: Pivniţele pot fi transformate foarte uşor în spaţii de locuit utile: crame, bucătării, 
băi, dormitoare, camere de zi etc. Mobilierul’tradiţional poate fi foarte bine combinat cu 
mobilierul contemporan. 



AŞA DA: Intervenţie „modernă” într-un interior existent, construcţie tradiţională. 





























































4.2. REFUNCTIONALIZAREA CONSTRUCŢIILOR EXISTENTE 

j j 

AŞA DA: Reconversia funcţională a unei ruine : pe lângă refolosirea unei construcţii existente, rămasă ca un 
element cu valoare de reper în zonă, au fost reinterpretate elemente ce ţin de arhitectura tradiţională (aplicabil şi în 
cazul construcţiilor tradiţionale din zona Argeş): folosirea materialelor locale: piatră, lemn; utilizarea streşinilor cu 
rol de control solar (în zona studiată specificul cere ca acestea să fie mai ample). 




AŞA DA: Construcţiile agricole (în orice formă se prezintă), pot fi transformate, extinse, cu elemente şi volumetrii 
care să amintească sau să interpreteze elemente de arhitectură tradiţională, locală : folosirea de materiale locale 
precum lemnul sau piatra; folosirea unor volumetrii locale sau apropiate de cele locale (ex:folosrea volumetriilor 
apropiate de cele ale construcţiilor anexe); realizarea unor spaţii acoperite exterioare, care să interpreteze idea de 


AŞA DA: Silozurile de cereale sunt adesea elemente care fac parte din peisajul 
rural. Conversia unor astfel de silozuri în locuinţe, centre de informare, spaţii 
neconvenţionale, spaţii multifuncţionale generatoare de resurse pentru comunitate 
sau pentru o persoană privată reprezintă un câştig şi un posibil element de unicitate, 
capabil sa atraga în timp resurse. Astfel de construcţii, reutilizate, nu se mai 
transformă în spaţii pierdute, insalubre şi costisitoare. 



AŞA DA: Chiar şi construcţiile cu funcţiune utilitară (tunurile de apă) pot adăposti 
alte funcţiuni moderne, valorificând un fond construit cu valoare memorială, care 
poate să se transforme într-un reper şi/sau într-un element identitar al zonei. Chiar 
dacă nu foloseşte elemente evidente locale, interpretarea prispei ca spaţiu deschis 
acoperit perimetral (care să valorifice priveliştea şi posibilitatea realizării unui punct 
de belvedere), împreună cu utilizarea lemnului, sunt elemente care pot să ajute la 
integrarea într-un context specific (în funcţie de situaţie). 































4.3. EXTINDEREA CONSTRUCŢIILOR EXISTENTE 

4.3.1. Amplasarea construcţiilor pe lot - relaţia dintre 
volumul existent si intervenţia nouă 


Amplasarea pe lot trebuie să 
respecte coerenţa de ansamblu 
în care se integrează şi se va face 
conform specificului localităţii, în 
funcţie de accesibilitate, panta 
terenului, orientare, însorire, 
curenţi de aer, prezenţa unui curs 
de apă, alinieri, fronturi, retrageri 
de la stradă/uliţă, număr de clădiri 
amplasate pe lot şi distanţele 
dintre acestea (ierarhizare). 

Modul de amplasare a 
construcţilor pe lot va avea la bază 
reglementările P.U.G., codul civil, 
normativele şi legislaţia în vigoare 
(la data întocmirii şi implementării 
proiectului) privitoare la distanţa 
minimă dintre construcţii, însorire, 
siguranţă şi stabilitate, siguranţă 
la foc. In cazul zonelor construite 
compact, construcţiile se vor 
alinia cu existentul. 

în funcţie de gabaritul 
construcţiilor rezultate ulterior 
extinderilor, se vor urmări 
suplimentar recomandările 

din Capitolul 3 - Amplasarea 
construcţiilor. 

Pentru intervenţiile pe 
construcţii existente (reconversie 
şi/sau extindere), conversia 
funcţională şi volumetrică se va 
realiza cu păstrarea specificului 
local şi integrarea construcţiei 
şi a extinderilor în ansamblul 
organizării gospodăriei. 

Se va justifica amplasarea 
pe teren cu un plan de 
încadrare în zonă (Anexa 1), 
care să evidenţieze concordanţa 
cu aşezarea tradiţională a 
construcţiilor pe loturi în zonă. 


ELEMENTE VALOROASE CARE SE ÎNCURAJEAZĂ A FI 
CONSERVATE: 

■ păstrarea construcţiei principale dominante ca volumetrie, 
plastică exterioară şi amplasare în cadrul lotului; 

■ retragerea construcţiilor de la stradă şi păstrarea grădinii de 
flori (pomi fructiferi, vii) din faţa curţii; 


AŞA NU: Extinderea nu se va constitui într-un element dominant al ansamblului 
curţii, nu va depăşi gabaritul construcţiei principale pe inalţime. 

Elementul/elementele valoroase (cu valoare de vechime, valoare 
identitară sau orice alte valori culturale recunoscute) nu se recomandă a fi 
minimizate prin utilizarea unor volume agabaritice, care “parazitează” elementul 
principal. Este de dorit ca între cele două părţi ale construcţiei să existe volume 
de articulare, care să contribuie la îmbinarea armonioasa dintre acestea. în 
aceeaşi măsură, o astfel de abordare (pavilionară) va contribui la o mai bună 
integrare a volumelor în specificul local (formă, gabarit etc). 










POSIBILITĂŢI DE REALIZARE A EXTINDERILOR VOLUMETRICE PENTRU CONSTRUCŢIILE 
EXISTENTE ' 

Volumele ce reprezintă extinderile este de dorit să se constituie în elemente care să se integreze tipo- 
volumetric în specificul şi volumetria existente în context. 



AŞA NU: Variante nefericite de realizare a extinderilor în raport cu construcţiile 
tradiţionale existente. 



încadrează în specificul local, şi care nu respectă retragerile şi amplasarea 
specifică pe lot existente în zonă. 



principală, care diminuează valoarea estetică a construcţiei (anulează funcţia 
volumetrică a foişorului ca element caracteristic local). 



probleme funcţionale (ex: acumularea zăpezii şi apei în zona de acoperiş, 
creşterea riscului de infiltraţii etc). Cele două construcţii nu comunică, ci creează 
impresia a două case diferite lipite una de cealaltă, cea nouă preluând funcţiunea 
celei vechi şi prin aceasta inactivând construcţia existentă. 









AŞA DA: Variante de extinderi şi reconversii funcţionale ale construcţiilor existente. 

AŞA DA: Extindere care se subordonează volumului iniţial. Diferenţierea materialelor de alcătuire 
favorizează existenţa unui dialog între cele două volume (extinderea este similară volumetric bucătăriilor 
de vară dezvoltate pe una dintre laturile construcţiei principale în zona Argeşului). Este de dorit ca în 
realizarea extinderilor, să nu se uite rolul foarte important de control solar al streaşinilor pentru 
climatul local din zona Argeşului. 


AŞA DA: Extindere care se subordnează volumetric construcţiei principale, păstrează liniile caracteristice 
ale acesteia, realizează o diferenţiere corectă la nivelul finisajului, păstrând caracteristicile volumetrice ale 
construcţiei originale. 


AŞA DA: Extindere care se subordonează volumului iniţial. Extinderea este similară volumetric 
bucătăriilor de vară dezvoltate pe una dintre laturile construcţiei principale în zona Argeşului. 

Este de dorit ca în realizarea extinderilor, să nu se uite rolul foarte important de control 
solar al streaşinilor pentru climatul local din zona Argeşului. 




AŞA DA: Construcţiile se constituie în elemente pavilion are, care creează o incintă ce 
interpretează spaţiul interior al unei gospodării (în exemplu - tip de gospodărie pe trei laturi). 
Elementele nou constituite sunt similare tipologic şi din punctul de vedere al materialelor folosite 
cu volumele originale. Elementele de contemporaneitate sunt discrete şi se încadrează în 
context prin materialele folosite si formele reinterpretate. 



























AŞA DA: Volumele noi, independente 
sau adosate construcţiei originale, se 
subordonează estetic şi volumetric 
construcţiei principale. Utilizarea de spaţii 
vitrate ajută la deschiderea şi luminarea 
interioarelor. Deschiderea spaţiilor vitrate 
reprezintă o reinterpretare a ideii de foişor / 
prispă parţială. La nivelul acoperişului nu se 
creează puncte care să favorizeze apariţia 
infiltraţiilor. Trebuie ţinut cont întotdeauna, 
suplimentar, de condiţiile climatice în care 
aceste volume se integrează (pentru zona 
Argeşului, este de dorit să existe streaşini 
ample care să asigure controlul solar, cu 
precădere pentru spaţiile vitrate ample). 


AŞA NU: Variantă nefericită de realizare 
a extinderilor în raport cu construcţiile 
tradiţionale existente. 




subordonează volumului principal. Elementele vitrate ajută la deschiderea 
spaţiului interior. Pentru zona Argeşului, raportat la condiţiile climatice, este 
de dorit realizarea unor streaşini mai ample, care să asigure constrolul 


AŞA DA: Utilizarea fondului construit existent, şi folosirea de materiale distincte, 
care să pună în valoare elementele vechi (zidul din piatră/cărămidă). 



































Amplasarea construcţiilor pe lot 

ARTICULAREA ÎNTRE VOLUMELE EXISTENTE SI EXTINDERI. 

5 

Peisajul natural reprezintă unul din atributele fundamentale ale mediului rural. Se recomandă ca intervenţiile noi 
să se realizeze într-o manieră neagresivă, care să comunice şi să se camufleze în mediul natural. 


VARIANTE DE REALIZARE A ARTICULAŢIILOR VOLUMETRICE 
ÎNTRE CONSTRUCŢIA NOUĂ SI CONSTRUCŢIA VECHE 

5 5 5 



AŞA DA: Elementul de articulaţie se distinge la nivel de finisa] faţă de construcţiile 
existente, şi se subordonează dimensional acestuia. Posibilitatea păstrării 
spaţiului deschis contribuie la conservarea contextului tradiţional : existenţa 
spaţiului deschis acoperit, care interpretează ideea foişorului şi a prispei. 

AŞA DA: Articularea dintre volumele existente se realizează 
cu o construcţie care păstrează ideea de transparenţă, 
se distinge clar de existent prin finisajele utilizate, şi se 
subordonează dimensional construcţiilor existente. 



AŞA DA: Extinderile / elementele constructive noi se 
disting la nivelul finisajelor de construcţiile şi alcătuirile 
existente, iar din punct de vedere dimensional se 
subordonează acestora. 




AŞA DA: Elementul de articulaţie se distinge la nivel de finisaj faţă de construcţiile 
existente, şi se subordonează dimensional acestuia. Posibilitatea păstrării 
spaţiului deschis contribuie la păstrarea contextului tradiţional: existenţa spaţiului 
deschis acoperit, care interpretează ideea foişorului şi a prispei. 






AŞA DA: Realizarea unor elemente de articulare clar distincte din punctul de vedere al finisajelor şi subordonate din punct 
de vedere dimensional volumelor existente, contribuie la păstrarea scării spaţiale şi a ideii de gospodărie tradiţională 
(alcătuită din elemente pavilionare). în acelaşi timp, se obţine o mărire semnificativă a spaţiului utilizat şi o funcţionalitate 
crescută a acestuia, care să corespundă cerinţelor de utilizare actuale. _ 



























































4.4. ACOPERIŞUL 

5 

Prevederile din acest capitol, privitoare la intervenţii / extinderi asupra construcţiilor 
existente, se citesc împreună cu prevederile din capitolul 5.1. - ACOPERIŞUL. 

în cazul intervenţiilor asupra construcţiilor existente, acolo unde acestea nu se 
încadrează în specificul local şi sunt lipsite de valori constructive şi memoriale certe, se 
va reconforma acoperişul ca întreg, pentru a răspunde nevoilor de încadrare în specificul 
local (recomandări similare cu cele pentru construcţii noi). 


FORMA SI VOLUMETRIA 

j 

Se vor realiza în prealabil 
fotografii ale clădirii existente. 

Extinderile şi/sau conversiile 
vor ţine cont de recomandările din 
capitolele anterioare, în funcţie de 
volumul rezultat al construcţiei. 

Pentru zona studiată, este 
important de păstrat rolul 
funcţional major al streaşinei, 
care asigură cel mai bun 
control solar pe timp de vară 
şi o protecţie suplimentară fată 
de intemperii pe timp de iarnă. 

Dacă se încadrează în 
specificul local, intervenţiile vor 
respecta scara şi conformarea 
acoperişului existent. 

In cazul înlocuirii totale a 
structurii, seva efectuaîn prealabil 
releveul acoperişului existent şi 
nu se vor modifica dimensiuni 
precum: panta acoperişului şi 
dimensiunea streşinii, şi nu se 
va ieşi cu acoperişul peste planul 
timpanului. 

Se va păstra ierarhia 
volumetrică a clădirilor de pe 
lot. Se recomandă să existe o 
diferenţă de minim 70 cm între 
înălţimea clădirii principale (cea 
de la stradă) şi volumele extinse. 
Nu se recomandă ca anexele din 
continuarea clădirii principale să 
fie extinse peste nivelul coamei 
acesteia din urmă. 


AŞA DA: Variante corecte de realizare a extinderilor, în care volumul nou se 
subordonează ca formă şi gabarit construcţiei principale. 



AŞA NU: Intervenţii nevaloroase care apar în mod frecvent la clădirile tradiţionale 





ŞARPANTĂ 

j 

în cazul intervenţiilor asupra 
construcţiilor existente, acolo 
unde şarpanta (prin materiale 
şi conformare) se încadrează în 
specificul local, se recomandă 
păstrarea elementelor 

constructive valoroase şi pe cât 
posibil repararea şi conservarea 
la nivel cât mai extins, prin 
folosirea tehnologiilor tradiţionale 
locale. 

Elementele deteriorate se pot 
înlocui cu elemente similare din 
lemn, de aceeaşi esenţă, pentru 
a nu interveni şi a dezechilibra 
capacitatea portantă de ansamblu 
a structurii. Se pot folosi rigidizări 
suplimentare din lemn şi / sau 
metal pentru prinderi / legături, 
fără ca acestea să fie prezente ca 
pondere importantă în ansamblu. 
Intervenţiile realizate trebuie sa 
poată fi reversibile, pentru a nu 
împiedica şansa unei intervenţii 
viitoare, cu materiale şi tehnologii 
noi, ce se pot dovedi benefice 
asupra calităţii de ansamblu a 
obiectului şi a utilizării optime 
a acestuia. Intervenţiile vor 
respecta scara şi conformarea 
acoperişului. 

Pentru toate elementele 
din lemn se vor realiza lucrări 
de ignifugare şi biocidare cu 
materiale care nu afectează 
structura şi culoarea lemnului, şi 
care permit tratamentul ulterior al 
acestuia cu ceruri, uleiuri şi soluţii 
naturale. 


AŞA DA: Soluţii de reconformare şi 
consolidare a structurilor existente: 
alcătuiri complexe care se pun în 
valoare funcţional şi vizual. 



















ÎNVELITOAREA 
(MATERIALE FOLOSITE 
Şl COMPATIBILITĂŢI) 

Acolo unde învelitoarea 
(prin materiale şi conformare) 
se încadrează în specificul 
local, se recomandă păstrarea 
elementelor valoroase, şi 
pe cât posibil repararea şi 
conservarea la nivel cât 
mai extins, prin folosirea 
tehnologiilor tradiţionale 
locale. Dacă învelitoarea este 
realizată din tablă, azbociment, 
diverse membrane bituminoase 
sau alte materiale nespecifice 
zonei, acestea se vor înlocui 
cu cele care se încadrează în 
specificul local. 

Materialele pentru 

termoizolare si hidroizolare 
pentru învelitoare vor fi 
compatibile cu cele din care 
aceasta este realizată. 

Este bine ca pentru 
învelitori să se utilizeze 
materiale locale, care şi-au 
dovedit durabilitatea şi 
fezabilitatea în timp. Alcătuirile 
pot şi trebuie completate cu 
materiale contemporane, de 
bună calitate, care să asigure 
sporirea duratei de viaţă a 
ansamblului. 



JGHEABURI Şl BURLANE 

Trebuie asigurată o atenţie deosebită pentru corecta dimensionare 
şi poziţionare a jgheaburilor şi burlanelor, aflată în directă corelare cu 
zona climatică şi panta acoperişului. Schimbările climatice în curs, 
accenuarea fenomenelor meteorologice şi a cantităţilor de apă şi 
zăpadă căzute într-un interval scurt de timp, sunt fenomene care pun 
presiune suplimentară pe sistemele pluviale. Pe termen lung, aceste 
fenomene se vor intensifica, nicidecum diminua. 



ELEMENTE DE LUMINARE, VENTILARE, INSTALAŢII 

Se recomandă utilizarea unor tipuri de lucarne care se bazează pe 
tehnica locală, generând o dezvoltare a meşteşugurilor în defavoarea 
produselor industriale. Lucarnele vor ocupa maximum 15 % din 
suprafaţa pantei respective şi vor fi dimensionate şi poziţionate astfel 
încât să se păstreze o imagine coerentă cu imaginea specifică locului, 
iar acestea să nu constituie un element discrepant, vizibil din drum 
sau din diverse puncte de perspectivă şi belvedere cunoscute la nivel 
local. în general, se propune amenajarea lucarnelor spre curte. Se 
recomandă utilizarea unor lucarne într-o singură apă sau în formă de 
„ochi de pisică”. Acolo unde se poate dovedi existenţa unor alte forme 
istorice, se vor prelua acele exemple. 

Acoperirea lucarnelor şi umbrirea ferestrelor în planul acoperişului 
se vor face din materiale care nu contravin specificului local şi imaginii 
de ansamblu a construcţiei. 

AŞA DA. Terasele şi deschiderile se pot realiza în panta acoperişului, ca decupaje, 
nefiind necesare întotdeauna lucarnele. Este bine ca aceste deschideri majore 
să se realizeze înspre interiorul lotului, pe de-o parte pentru a nu afecta imaginea 
specifică a construcţiilor, dar şi pentru a păstra un nivel crescut de intimitate 
pentru utilizatori. 





















4.5. PEREŢII 

Prevederile din acest capitol, privitoare la intervenţii / extinderi asupra construcţiilor 
existente, se citesc împreună cu prevederile din capitolul 5.2. - PEREŢII 


Pentru construcţiile existente, 
cel mai mare pericol îl reprezintă 
modalitatea de armonizare cu 
standardele şi normativele în 
vigoare, privitoare la cerinţele de 
rezistenţă, stabilitate, protecţie la 
foc (în special pentru funcţiunile 
publice), hidroizolare şi izolare 
termică, igiena şi sănătatea 
oamenilor. 

Ca principiu general, 
trebuie încercată găsirea 
unor soluţii compatibile cu 
materialele existente, care să 
nu influenţeze negativ structura 
şi comportamentul acestora în 
exploatare (ţinând cont de zona 
seismică în care se încadrează 
construcţia), concomitent cu 
păstrarea a cât mai mult din 
fondul construit valoros. 

La intervenţia pe construcţii 
existente, dacă expertiza tehnică 
relevă necesitatea consolidării, 
arhitectul va propune soluţii care 
să implice folosirea de materiale 
şi tehnici tradiţionale (reparaţii 
locale la zidărie, inserarea unor 
elemente structurale noi din lemn 
sau piatră, îngroşări de pereţi, 
etc.) sau tehnici de secol XXI care 
folosesc materiale regenerabile 
(lemn lamelar, lemn stratificat, 
plăci lemnoase multistrat, etc.) 

în condiţii speciale, 
consolidările se pot realiza şi din 
alte tipuri materiale nespecifice 
(beton, metal etc), cu asigurarea 
realizării unor alcătuiri de pereţi 
compatibile cu existentul. 

Nu se vor realiza suprafeţe 
mari de pereţi la care, prin 
alcătuirea constructivă, transferul 
vaporilor este împiedicat, acest 
fenomen având ca efecte directe 
apariţia igrasiei şi a mucegaiurilor, 


şi diminuarea calităţii exploatării 
în timp a construcţiei. Atât pentru 
finisajele exterioare cât şi pentru 
finisajele interioare se vor folosi 
vopsitorii care să nu împiedice 
transferul de vapori. 

Se recomandă folosirea 
vopselurilor pe baza de var, 
silicaţi etc. Pentru finisajele 
exterioare, se vor folosi culori 
similare cu cele din zona de 
realizare a investiţiei, nu se vor 
folosi culori stridente şi saturate. 
Se vor realiza bariere de rupere 
de capilaritate prin injectarea cu 
mortare speciale de asanare, 
pentru a preveni infiltraţiile şi 
degradarea morfo-funcţională a 
elementelor constructive. 

Se vor alege soluţii care să 
implice folosirea de tehnici şi 
materiale tradiţionale (reparaţii 
locale, inserarea unor elemente 
structurale noi - preferabil din 
lemn sau piatră, îngroşări de 
pereţi etc.). 


A. Pereţii din piatră 

Intervenţiile se vor realiza cu 
materiale compatibile, elastice, 
care să favorizeze transferul 
vaporilor: mortare şi tencuieli 
var-nisip, lut. Nu se recomandă 
folosirea de tencuieli acoperitoare 
care nu sunt permeabile la vapori. 
Piatra nu se recomandă să fie 
acoperită cu lacuri şi vopseluri 
care influenţează porozitatea 
şi permeabilitatea la vapori a 
acesteia. 

Materialele alese vor fi 
compatibile cu tipul de piatră 
folosită, fiind dependente de 
gradul de porozitate a acesteia. 
Rostuirea pietrei, în cazul în care 
aceasta se lasă aparentă, se 
recomandă a se face tot cu un 
mortar pe bază de var stins pastă, 
amestecat cu praf din piatra 
respectivă şi nisip. Rostuirea 
nu se va face la faţa pietrei, ci 
la o retragere de cel puţin un 
centimetru de la faţa acesteia. 

Nu se recomandă vopsirea 
rosturilor în negru, cărămiziu sau 
alte culori, deoarece, acest lucru 
atrage după sine distrugerea 
eleganţei imaginii specifice a 
zidăriei de piatră şi a pietrei 
din zidărie, datorită compuşilor 
chimici conţinuţi în vopselele 
respective. 




AŞA DA: Extinderea unui hambar de cărămidă / piatră existent cu o zonă 



AŞA DA Elementele vechi valoroase sunt conservate, fac în continuare parte 
din structura construcţiei, păstrându-şi rolul portant. Elementele noi sunt clar 
prezentate şi delimitate, nu acoperă, nu degradează şi nu diminuează în vreun 
fel valorile elementelor existente. 















B. Pereţii din lemn 

Se vor înlocui piesele deteriorate cu piese identice, realizate din 
lemn de aceeaşi esenţă (masiv sau lamelar), pentru a nu interveni 
şi a dezechilibra capacitatea portantă de ansamblu a structurii şi 
comportamentul higrotermic al acesteia. Se pot folosi rigidizări din lemn 
(sau metal) pentru prinderi/legături, fără ca acestea să fie prezente ca 
pondere importantă în ansamblu. Se vor realiza lucrări de ignifugare 
şi biocidare cu materiale transparente, care nu afectează structura 
şi culoarea lemnului şi care permit tratamentul ulterior al acestuia cu 
ceruri, uleiuri şi soluţii naturale. 



AŞA DA: Recuperarea şi valorificarea 
unei construcţii prin utilizarea fondului 
construit existent şi interpunerea unor 
elemente constructive care să asigure 
o utilizare contemporană a spaţiului, 
conformă cu necesităţile actuale’. 


AŞA DA: Interpretarea elementelor 
constructive şi funcţionale în contextul 
păstrării proporţiilor, scării, şi a unor 
elemente caracteristice ce ţin de 
utilizarea şi funcţionalitatea spaţiilor în 
mediul rural. 



C. Pereţii din cărămidă 

Se vor realiza intervenţii cu 
materiale compatibile, elastice, 
care să favorizeze transferul 
vaporilor: mortare şi tencuieli 
var-nisip, lut. Nu se vor folosi 
tencuieli acoperitoare din ciment, 
care nu sunt permeabile la vapori. 
Dacă expertiza tehnică stabileşte 
ca fiind necesare consolidări 
structurale ale pereţilor din 
cărămidă, se vor evita soluţiile 
de cămăşuire pe toată suprafaţa 
peretelui; când acest lucru nu este 
posibil, se pot folosi aditivi care să 
crească permeabilitatea la vapori, 
cu scopul prevenirii efectului „de 
pungă”, care va diminua confortul 
utilizării în timp a construcţiei. 






AŞA DA: Amenajarea unor încăperi cu funcţiuni noi în interiorul volumelor 
existente. 



Amenajarea unui spaţiu pentru birouri, cu bucătărie, grup sanitar, spaţii 
birou, la interiorul unui grajd de cărămidă. 


























































































































5. ELEMENTELE DE 
CONSTRUCŢIE 


în prezent, materialele 
moderne de proastă calitate 
şi efectele modernizării prost 
înţelese, au un efect negativ 
asupra mediului şi asupra 
ambianţei rurale, spre exemplu: 

- tencuielile interioare şi 
exterioare realizate tradiţional 
pe reţea de şipci din lemn şi 
mortare pe bază de nisip şi 
var au fost înlocuite cu tencuieli 
uscate - plăcile de gips-carton, 
utilizate la exterior şi interior; 

- pardoselile din lemn natural 
(de tip duşumea, parchet din 
lemn, etc.) au fost înlocuite cu 
parchetul laminat, care este un 
material de sinteză, neecologic, 
şi impermeabil la vapori; 

- finisajele exterioare şi 
interioare pe bază de var ale 
pereţilor şi tavanelor au fost 
înlocuite aproape în totalitate 
cu materiale de sinteză de tipul 
vopselelor lavabile sau pe bază 
de ulei, pierzându-se o sursă 
importantă de sănătate pentru 
locatari, finisajele realizate cu 
var având efect debactericid, 
agent de combatere a efectelor 
de acumularea apei în pereţi, 
regulator de umiditate, de 
combatere a mucegaiurilor; 

- izolaţiile termice la tavane, 
poduri, pardoseli realizate 
cu materiale tradiţionale, 
ecologice, au fost înlocuite 
cu materiale de sinteză sau cu 
compuşi de sinteză, eficienţi din 
punct de vedere termic, dar’care 
nu mai au calităţi generatoare 
de condiţii de viaţă sănătoasă. 
La casele existente, cu pereţii 
din bârne de lemn, se utilizează 
frecvent în ultima vreme ca 
material de izolaţie termică 
polistirenul expandat, care 
alterează calităţile eco-durabile 
ale construcţiei. ’ 


Caracteristicile definitorii 
complexe, fizico-chimice, 
relevante pentru utilizarea 
în construcţii a materialelor 
naturale locale în România: 

Materialele naturale, fie de 
natură minerală (anorganice) sau 
organice (de origine vegetală sau 
animală), au caracteristici comune 
deosebit de importante, care le 
fac net superioare din punct de 
vedere ecologic şi al durabilităţii, 
în raport cu materialele de sinteză 
folosite la izolaţii. 

Astfel, materialele naturale, 
provenind şi formându-se în 
mediul natural, sunt deosebit 
de rezistente la acţiunea 
radiaţiei solare şi în special a 
componentelor UVA-UVB, care 
produc degradări rapide oricărui 
material de sinteză (PVC, 
polistiren, poliuretan, răşini de 
aglomerare, compuşi ai varurilor 
şi vopselelor sintetice, etc). în 
mod identic, materialele naturale 
au o mai bună durabilitate şi 
comportare sub acţiunea factorilor 
climatici ciclici, temperatură 
- umiditate - gelivitate, sau a 
acţiunilor rezultate din seism, 
incendiu, accidente climatice 1 . 


1 Dr. ing. Constantin Miron, 

Materiale neconvenţionale locale pentru 
energie sustenabilă - INCD URBAN 
ÎNCERC laşi - pg.53-55 



AŞA DA: Casă cu structură de lemn şi pereţi din amestec de cânepă cu var 
- (denumirea materialului este Hempcre’te (Hemp-Lime) - sursa imaginii este - 
http://thelaststraw. org/building-with-hempcrete-part-1/ 


Material local 

Componenţa calităţii vieţii 
care este resimţită pozitiv 
datorită utilizării materialului 

Piatra 

Stabilitate termică, izolare acustică 

Agregate naturale 

Stabilitate termică, izolare acustică 

Argila 

Confort higrotermic, regulator de 
umiditate a aerului, stabilitate termică, 
izolare acustică 

Varul natural stins (hidraulic) 

Purificare şi dezinfectare a aerului, 
efect bactericid, depoluare prin 
absorbţia C02 

Lemn de foioase 

Stabilitate termică, regulator de 
umiditate 

Lemn de răşinoase 

Stabilitate termică, regulator de 
umiditate 

Fibre din lemn, fibre celulozice 

Confort termic, regulator de umiditate 

Baloţi de paie, deşeuri vegetale 

Confort termic, regulator de umiditate 

Cânepă 

Confort termic, regulator de umiditate 


Confort termic, regulator de umiditate 

Lâna de oaie 

Confort termic, regulator de umiditate 

Vata bazaltică 

Confort termic, siguranţă la foc, 
izolare acustică 

Amestecurile de cânepă, lână şi 
var 

Confort termic, regulator de 
umiditate, siguranţă la foc, purificare şi 
dezinfectare a aerului, efect bactericid, 
depoluare prin absorbţia C02, izolare 
acustică 

Amestecurile de paie, fibre 
lemnoase, fibre de lână, cânepă, 
cu argilă (chirpici), var stins pastă 

Confort higrotermic, regulator de 
umiditate a aerului, stabilitate termică, 
izolare acustică, siguranţă la foc, 
purificare şi dezinfectare a aerului, efect 
bactericid,’ depoluare prin absorbţia 
C02 



AŞA DA: Casă cu structură din 
panouri de lemn lamelar încleiat ■ 
denumirea materialului este CLT 
(Cross laminated - timber) - sursa 
imaginii - http://www. hughstrange. 
corn 



AŞA DA: Casă cu structură din lemn 
şi’pereţi din baloţi de paie sau pereţi 
’din blocuri de argilă amestecată cu 
paie. 
























5.1. ACOPERIŞUL 

Analiza şi recomandările 
privitoare la acoperiş evaluează 
următoarele componente ale sale: 
formă şi volumetrie, şarpantă 
(tipuri de structură - materiale 
utilizate şi tratamente), învelitoare 
(materiale utilizate şi culori), 
marcarea posibilelor probleme ce 
pot apărea la comportamentul în 
timp. 

Se recomandă păstrarea 
specificului şi a caracterelor 
generale valoroase ale zonei, 
în special pentru construcţiile şi 
amenajările amplasate în vatra 
satului. 

CARACTERE VALOROASE 
CARE SE ÎNCURAJEAZĂ 
A FI LUATE ÎN 
CONSIDERARE: 

- volumetrie simplă, 
care să corespundă cu 
volumul construcţiei; 

- folosirea culorilor natural 
şi a culorilor desaturate 
pentru acoperiş; 

- utilizarea spaţiului 
interior al şarpantei ca 
spaţiu funcţional. 

Toate materialele care 
alcătuiesc acoperişul au nevoie 
de întreţinere în exploatare 
(în mai mică sau mai mare 
măsură). Realizarea de alcătuiri 
constructive corecte, cu materiale 
preferabil naturale, compatibile, 
de calitate, precum şi urmărirea 
în exploatare, îi pot asigura o 
durată mai mare de viaţă. Este 
necesară o întreţinere conştientă, 
periodică, din partea utilizatorilor. 


5.1.1. FORMĂ SI VOLUMETRIE 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp de tip monovolum 


Acoperişurile care nu se 
încadrează în specificul local, 
indiferent de funcţiunea clădirilor 
din care fac parte, se recomandă 
să nu se evidenţieze ca accente 
volumetrice în apropierea 
intersecţiilor sau în zonele în 
care Regulamentele Locale de 
Urbanism permit existenţa acestor 
accente. 

Acoperişul se recomandă 
să fie cât mai simplu (atât 
din motive constructive cât şi 
pentru asigurarea etanşeităţii şi 
minimizarea pierderilor termice şi a 
spaţiilor inutilizabile), cu streşinile 
şi coamele orizontale. 

Nu se recomandă folosirea 
de forme şi unghiuri provenite din 
alte zone, care nu sunt adaptate 
regimului climatic al localităţii, 
teşiri nejustificate ale pantelor şi 
oricare alte forme nespecifice. 

Se recomandă păstrarea 
streaşinilor. Dacă acestea există, 
se recomandă să fie cât mai 
largi (80-150 cm). Streaşinile vor 
asigura atât control solar cât şi 
protecţie împotriva intemperiilor, 
diminuând afectarea faţadelor de 
către factorii climatici (ploi, vânturi 
etc). 

ACOPERIŞURI ÎNIERBATE 

Acoperişurile înierbate, plane 
sau înclinate, pot constitui o 
soluţie viabilă pentru integrarea 
în peisajul natural, în cazul 
construcţiilor amplasate pe 


terenurile în pantă. Soluţiile de 
acoperiş verde vor contribui 
la diminuarea disconfortului 
termic pe timpul verii, reducând 
suprafeţele radiante şi crescând 
suprafeţele absorbante pentru 
apele meteorice, care altfel ar 
încărca în mod inutil reţelele 
existente în localitate. 

în funcţie de situaţie, dacă 
funcţiunea şi conformarea de 
ansamblu o necesită, este de 
dorit utilizarea soluţiilor înierbate 
pentru acoperişurile în terasă sau 
acoperişurile cu pantă plată, care 
nu se încadrează în specificul 
local. Totuşi, se recomandă ca 
acestea să nu se orienteze către 
frontul străzii, pentru a nu diminua 
valoarea peisajului cultural local. 



AŞA DA: Exemple de acoperişuri cu volumetrie simplă sau complexă care se 
încadrează în specificul local. 




AŞA NU: Vo Iu metrii, forme şi elemente de detaliu nespecifice cadrului şi contextului rural. 




















Recomandări specifice 

A. Construcţii noi cu gabarit mediu (120 - 250 mp) şi construcţii noi cu gabarit mare 
(peste 250 mp) dispuse în sistem pavilionar 

B. Construcţii noi cu gabarit mare (250 - 395 mp de tip monovolum 


în cazul amplasării construcţiei în vatra satului, se recomandă 
preluarea formei, materialelor şi volumetriei existente în zonă, păstrându- 
se imaginea locală nealterată. 

în cazul amplasării construcţiei în zone special destinate (prin 
Regulamentele de Urbanism Locale) pentru producţie, servicii, sănătate, 
educaţie, se pot folosi alte tipuri de materiale (metal, etc.). Se recomandă 
preluarea sau interpretarea volumelor locale ale acoperişurilor. 



AŞA DA: In măsura în care funcţiunea (sau fluxul tehnologic) 
construcţiei permite acest lucru, se recomandă segmentarea volumului 
acoperişului, pentru a se înscrie vizual în gabaritele specifice locului. 
Acest lucru se poate realiza fie prin modificări de finisaj, fie prin 
introducerea unor registre de goluri, fie volumetric (prin elemente 
de articulare distincte). Este de dorit ca elementele de segmentare / 
articulare să se subordoneze volumetric construţiei principale, pentru a 
nu-i diminua valoarea estetică. 



AŞA DA Variante de acoperişuri care prin volumetrie şi gabarit se încadrează în specificul local. Acestea preiau pantele 
acoperişurilor tradiţionale (locuinţe sau construcţii anexe). De reţinut rolul fundamental al streaşinei, acela de control solar, 
care trebuie corect dimensionată pentru zona climatică, respectiv orientarea cardinală, în care construcţia se încadrează. 





















































































5 . 1 . 2 . ŞARPANTĂ 

5 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp de tip monovolum 


In general, se recomandă 
găsirea soluţiilor optime pentru 
conformarea şarpantei, care nu 
sunt de obicei şi soluţiile cele 
mai simple. Tipul de structură 
aleasă şi conformarea acesteia 
sunt definitorii pentru optimizarea 
spaţiului interior al acoperişului. 

Structura acoperişului 

(alcătuire, materiale) este 
relaţionată cu funcţiunea 
principală a construcţiei. 

Conformarea acesteia 

va respecta legislaţia şi 
reglementările tehnice în vigoare 
pentru toate categoriile de 
construcţii incluse în prezentul 
ghid. Utilizarea unor alcătuiri 
complexe, cu materiale diferite 
(ex. metal-lemn), care să-şi 
potenţeze reciproc proprietăţile 
portante, vor ajuta la crearea 
unor spaţii care să se integreze 
din punct de vedere vizual 


în contextul rural, şi care în 
acelaşi timp corespund cerinţelor 
contemporane. 

Pentru construcţiile 

amplasate în vatra satului, se 
recomandă păstrarea lemnului ca 
material de alcătuire, prin prisma 
păstrării specificităţii elementelor 
constructive locale. Pe cât posibil, 
pentru structurile din lemn, atunci 
când conformarea de ansamblu o 
permite, se recomandă implicarea 
meşterilor locali din zonă. 

Pentru toate elementele din 
lemn (dar nu numai, în funcţie 
de specificaţiile fiecărui material 
de alcătuire) se vor realiza lucrări 
de ignifugare şi/sau biocidare 
cu materiale corespunzătoare. 
Pentru lemn, se recomandă ca 
acestea să nu afecteze structura 
şi culoarea lemnului, şi să permită 
tratamentul ulterior al acestuia cu 
ceruri, uleiuri şi soluţii naturale. 



AŞA DA: Alcătuiri structurale ale şarpantei care permit deschideri mari şi 
o utilizare optima a spaţiului interior, indiferent de scara sau de funcţiunea 
dominantă a construcţiei. ’ 




VARIANTE DE 
STRUCTURI ZĂBRELITE 


Pentru construcţiile cu gabarite 
mari (cu precădere pentru cele 
monovolum), conformarea - în 
funcţie de amploarea construcţiei 
- poate face apel la structurile 
zăbrelite, care permit deschideri 
mai mari şi o mai bună utilizare a 
spaţiului interior. 

5 . 1 . 3 . ÎNVELITOARE 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp de tip monovolum 


Este de dorit şi se recomandă 
ca învelitoarea, prin materialele şi 
culorile folosite, să se încadreze în 
specificul localităţii şi să conserve 
sau să îmbunătăţească peisajul 
local. în funcţie de specificul 
zonei şi de panta folosită pentru 
aceasta, învelitoarea va fi din 
şindrilă, ţiglă ceramică etc. cu 
păstrarea streaşinilor (specifică 
materialelor). 

Se recomandă folosirea 
culorilor în nuanţe naturale sau 
desaturate. Nu se recomandă 
folosirea de tablă lucioasă, care 
reflectă căldura şi contribuie la 
crearea disconfortului termic în 
zona adiacentă. 

Materialele de termoizolare 
şi hidroizolare pentru învelitoare 
vor fi compatibile cu cele din 
care aceasta este realizată. Se 
recomandă folosirea de materiale 
naturale şi soluţii de alcătuire 
care să permită schimbul de 
vapori interior /exterior, prin 
aceasta asigurându-se realizarea 
unui climat interior optim utilizării. 
Se recomandă o grijă sporită 
la detaliile constructive din jurul 
coşurilor de fum, lucarnelor, 
intersecţiei cu foişoarele etc. 



AŞA DA: Ţigla industrială de tip solzi, ardezia sau piatra naturala pentru zonele 
de munte,’de formă şi/sau cu dispunere specific locală, poate constitui o variantă 
pentru acoperirea construcţiilor noi de gabarit mare. 






STREASINI, JGHEABURI SI 
BURLANE 

Streaşină, element esenţial 
pentru zona studiată, cu rol 
de control solar, se va realiza 
conform specificului local (ca 
formă şi elemente de decoraţie). 

Geometria acesteia, dimensiunile 
de jgheab, poziţionarea 
jgheabului pe înălţime în raport 
cu panta acoperişului trebuie 
să fie corect conformate. Apele 
pluviale, cu debit mare, în 
condiţiile unor ploi puternice, nu 
trebuie să sară peste jgheab şi 
să ajungă necontrolat la nivelul 
pământului, provocând infiltraţii şi 
eventual deteriorări ale terenului 
de fundare. De asemenea, panta 
şi dimensiunile jgheaburilor, 
împreuna cu burlanele, trebuie sa 
fie capabile să preia încărcările 
din apele pluviale. 

Jgheaburile şi burlanele au 
nevoie de verificări şi îngrijiri 
periodice, fiind un element 
fundamental de protecţie a 
elementelor constructive împotriva 
factorilor de mediu. 

Jgheaburile şi burlanele nu 
vor fi strălucitoare sau realizate 
din materiale inadecvate, nu se 
vor evidenţia coloristic la nivelul 
construcţiei şi vor fi realizate din 
materiale durabile, în concordanţă 
cu specificul local. Nu se vor folosi 
elemente din PVC sau polietilenă. 
Se pot folosi, acolo unde este 
cazul, lanţuri care să direcţioneze 
scurgerea apelor pluviale. 






































































54 


5.1.4. ELEMENTE DE LUMINARE, 

VENTILARE, INSTALAŢII 

J 5 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp de tip monovolum 


Elementele de luminare 
(luminatoare, ferestre în planul 
acoperişului), instalaţii (panouri 
solare, panouri fotovoltaice, 
coşuri de fum) se recomandă să 
ocupe maxim 20% din suprafaţa 
pantei respective. Pe cât posibil, 
se vor orienta spre interiorul 
lotului, pentru ca acestea să nu 
constituie un element discrepant 
vizibil din drum sau din diverse 
puncte de perspectivă şi 
belvedere cunoscute la nivel 
local. 



Lucarnele se recomandă să 
ocupe maxim 15% din suprafaţa 
pantei respective. Acoperirea 
lucarnelor, umbrirea ferestrelor în 
planul acoperişului, se vor face 
din materiale care nu contravin 
specificului local şi imaginii 
de ansamblu a construcţiei. 
Elementele de umbrire/control 
solar pot servi şi ca elemente 
de camuflare în volumul şi forma 
învelitorii a oricărui element 
discrepant. 

Balcoane sau terasele se 
recomandă să se realizeze doar în 
interiorul volumului acoperişului. 


AŞA NU: Suprafaţă mult prea mare a învelitorii acoperită cu ferestre în planul 
acoperişului, vizibilă de la frontul străzii. 



AŞA DA: Exemple de folosire a instalaţiilor, a elementelor de iluminare pentru 
acoperiş şi a altor elemente constructiv-volumetrice, cu scopul de a creşte 
independenţa energetică a construcţiei şi calitatea spaţiului interior. 




Inslalaţiile. Se acceptă şi se 
recomandă utilizarea panourilor 
de captare a energiei solare în 
planul acoperişului. 

In afară de forma clasică a 
acestora, este posibil ca diferitele 
sisteme şi tehnologii pentru 
instalaţii să se regăsească în 
forme şi alcătuiri compatibile 
cu materialele de învelitoare. 
în măsura în care este posibil, 
trebuie apelat (dacă şi funcţional 
este viabil) la acele tehnologii 
care să valorifice ambientul şi 
fondul construit valoros. 


AŞA DA: Este ideal ca elementele nou 
introduse să nu faca parte discrepantă 
din imaginea de ansamblu. Dacă ele 
respectă forma şi culoarea învelitorilor 
existente, este posibil ca ele să 
se utilizeze în proporţie mai mare 
pe suprafaţa învelitorii. Orientarea 
acestora este dependentă în general 
de orientarea cardinală, însă este 
de dorit, pe cât posibil, ca acestea 
să nu se amplaseze spre stradă, cu 
precădere în zonele de vatră a satelor. 



















5.2. PEREŢII 

5 

Analiza şi recomandările 
privitoare la pereţi evaluează 
tipurile de pereţi (portanţi sau de 
compartimentare), materialele 
folosite în alcătuirea acestora şi 
marcarea posibilelor probleme ce 
pot apărea în comportamentul în 
timp. 

Materialele de alcătuire 
pentru pereţi au nevoie de 
întreţinere în exploatare 
(în mai mică sau mai mare 
măsură). Realizarea de alcătuiri 
constructive corecte, cu materiale 
preferabil naturale, compatibile, 
de calitate, si urmărirea în 
execuţie a comportării acestora, 
împreună cu o întreţinere corectă, 
periodică, din partea utilizatorilor, 
pot asigura o durată mai mare de 
viaţă a oricărei construcţii. 

Aspectele principale care 
trebuie avute în vedere fac 
referire la: siguranţă şi stabilitate, 
protecţie la foc, compatibilitatea 
materialelor de alcătuire, 
compatibilitatea materialelor de 
acoperire, termoizolaţii şi ruperi 
de capilaritate. 


CARACTERE VALOROASE 
CARE SE ÎNCURAJEAZĂ A 
FILUATEÎNCONSIDERARE: 

- folosirea alcătuirilor care 
cuprind materiale natural, 
ecologice; 

- realizarea de alcătuiri 
permeabile la vapori. 


Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


Conformarea şi materialele 
de alcătuire pentru pereţi, atât 
cei portanţi cât şi cei neportanţi, 
vor respecta prevederile legale şi 
tehnice în vigoare. Se recomandă 
găsirea de soluţii permeabile la 
vapori, pentru a asigura un spaţiu 
interior optim utilizării. în acest 
scop se recomandă ca zidăria 
portantă din piatră sau cărămidă 
să fie tencuită cu mortar pe bază 
de var, corespunzător din punct de 
vedere tehnic cerinţelor structurale 
legale. 

Pentru spaţiile îngropate sau 
parţial îngropate se recomandă 
asigurarea unor goluri de ventilaţie 
în pereţii exteriori, la nivel de 
siguranţă împotriva infiltraţiilor 
şi a inundării, care să perimtă 
ventilarea naturală a spaţiului 
interior. Dacă acest lucru nu este 
posibil, se recomandă utilizarea 
unor sisteme mecanice automate 
sau nu, care să favorizeze 
crearea climatului interior optim. 

Pereţii de compartimentare 
este recomandat să fie realizaţi 
din materiale regenerabile, şi 
se vor utiliza cu preponderenţă 
materialele de construcţie 
considerate tradiţionale la nivel 
local (lemn, cărămidă, piatră). 
Alături de acestea se pot utiliza 
materiale ecologice sau eco- 
durabile ca: lână, cânepă, 
rumeguş sau conglomerate cu 
lianţi naturali, pentru funcţiuni 
care permit această compoziţie. 

Nu se exclude utilizarea 


cărămizii industriale cu goluri, 
a elementelor structurale din 
beton, a structurilor metalice 
sau a altor materiale atunci 
când acestea sunt necesare din 
punctul de vedere al cerinţelor 
de siguranţă şi stabilitate sau 
al alcătuirilor constructive. Nu 
este recomandată folosirea 
unor materiale necompatibile 
sau realizarea de alcătuiri 
care pot genera un climat 
interior defavorabil şi neadaptat 
destinaţiei funcţionale, sau 
materiale cu amprenta de carbon 
mare. 

Se recomandă ca pereţii 
construcţiilor din vatra satului să 
fie realizaţi din materiale specifice 
în zonă (dacă este cazul). Pentru 
oricare dintre construcţiile şi 
amenajările discutate în acest 
ghid, se recomandă utilizarea 
de materiale pentru finisaj şi 
realizarea de registre vizuale 
(verticale sau orizontale) 
generate de acestea care să 




AŞA DA: Materialele de construcţie tradiţionale, precum cărămida, pot fi puse în 
operă într-o modalitate contemporană, corespunzând normelor tehnice actuale. 


r- 














AŞA DA: Exemple de alcătuiri pereţi monomateriai sau plurimateriali, prin folosirea 
materialelor locale şi a materialelor naturale, pentru realizarea construcţiilor 
cu scară mare. Alcătuirile constructive de pereţi pot fi variate, construcţiile nu 
sunt limitate la variante simple. Se încurajează găsirea de formule constructive 
în concordanţă cu prevederile legale în vigoare, care să se poată înscrie cu 
uşurinţă în specificul mediului rural. 



AŞA DA: Exemple de registre de faţadă care cuprind în alcătuirea lor materiale 
naturale, locale. Ineditul este dat de combinarea materialelor şi de efectele de 
umbrire şi luminare obţinute. 
































































































































5.3. SOCLUL 


Materialele de alcătuire pentru 
soclu au nevoie de întreţinere în 
exploatare (în mai mică sau mai 
mare măsură). Realizarea de 
alcătuiri constructive corecte, cu 
materiale compatibile, de calitate, 
dar şi urmărirea în execuţie a 
comportării acestora, împreună 
cu o întreţinere corectă, periodică, 
din partea utilizatorilor, pot asigura 
o durată mai mare de viaţă a 
oricărei construcţii. 

Aspectele principale care 
trebuie avute în vedere fac 
referire la: siguranţă şi stabilitate, 
protecţie la foc, compatibilitatea 
materialelor de alcătuire, 
compatibilitatea materialelor 
de acoperire, termoizolaţii, 
hidroizolaţii, ruperi de capilaritate, 
realizarea straturilor de drenaj 
pentru îndepărtarea apelor de 
la nivelul fundaţiei, materialele 
şi modalităţile de realizare a 
trotuarului de gardă, îmbinarea 
soclului cu trotuarul de gardă. 

CARACTERE VALOROASE 
CARE SE ÎNCURAJEAZĂ A 
FILUATEÎNCONSIDERARE: 
- registrul volumetric 
orizontal al soclului, care 
asigură o volumetrie 
“aşezată” (vezi Capitol 
Specific local - rapoarte 
şi proporţii). 


Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


Acolo unde este posibil din 
punct de vedere structural (dar 
şi tehnic şi economic), în funcţie 
de zona seismică în care se 
încadrează construcţia, tipul şi 
gabaritul acesteia, se recomandă 
folosirea de alcătuiri tradiţionale. 
Pentru situaţiile în care acest 
lucru este posibil, se încurajează 
găsirea de soluţii structurale 
corelate cu legislaţia şi normele 
tehnice în vigoare, care să evite 
sigilarea unor suprafeţe mari ale 
terenului. 


Nu se vor realiza placări 
simple cu piatră de râu sau piatră 
spartă a soclului, care să aducă 
un aspect “rustic”, impropriu 
şi necompatibil cu arhitectura 
locală. 

Pe tot conturul construcţiei, 
se recomandă construirea unui 
trotuar de gardă perimetral, 
cu pantă suficientă, care să 
îndepărteze apele pluviale de 
soclu (respectiv fundaţie sau 
pereţii îngropaţi). Acesta se va 
alcătui din materiale adecvate 


AŞA DA: Variante de tratare a soclului ca registru volumetric pe faţadă. 




(preferabil piatră, cărămidă etc), 
va avea rosturi de dilataţie. 

Pe conturul trotuarului se 
poate realiza o rigolă care să 
direcţioneze apele meteorice, iar 
în punctele de scurgere a apelor 
pluviale se vor realiza detalii care 
să favorizeze expulzarea apelor şi 
îndepărtarea lor de construcţie (cu 
direcţionare preponderentă către 
suprafeţele verzi amenajate). 


AŞA DA: In funcţie de tipul şi de destinaţia de folosinţă a construcţiei, este posibil 
ca pentru unele dintre acestea soclul să nu se evidenţieze constriictiv-volumetric 
pe faţade. In astfel de situaţii, soclul poate fi integrat volumetric şi la nivel de 
finisaj în registrul pereţilor. 


























5.4. TAMPLARIA SI GOLURILE 

3 


Tâmplăria constituie un 
element definitoriu al construcţiilor 
în mediul rural, rolul ei decorativ 
fiind definitoriu. Formele diferite 
pot conlucra şi coexista, însă 
este necesar ca acestea să se 
găsească în alcătuiri şi proporţii 
armonioase unele cu altele. 
Pentru aceasta, nu există o 
reţetă. 

Prevederile referitoare la uşi 
şi ferestre privesc materialele 
de construcţie, conformaţia 
acestora, soluţiile de umbrire şi 
culorile. Acolo unde este posibil, 
se recomandă apelarea la tehnici 
şi meşteşugari tradiţionali pentru 
realizarea tâmplăriei interioare şi 
exterioare, ca şi pentru realizarea 
feroneriilor şi/sau a diverselor 
elemente decorative sau de 
mascare, care pot fi bătute sau 
turnate. 

Elementele componente 
ale tâmplăriei au nevoie de 
întreţinere permanentă în 
exploatare (în mai mică sau 
mai mare măsură). Verificarea 
etanşeităţii, planeităţii, îmbinărilor 
verticale şi orizontale, a feroneriei 
şi a elementelor decorative vor 
asigura o durabilitate extinsă a 
acestor elemente constructive. 

CARACTERE VALOROASE 
CARE SE ÎNCURAJEAZĂ A FI 
LUATE ÎN CONSIDERARE: 

- proporţiile şi scara 

ferestrelor locale; 

- folosirea culorilor neutre, 
cu nuanţe desaturate; 

- folosirea materialelor 

naturale; 

- folosirea unor soluţii de 

umbrire care să nu afecteze 
aportul de lumină şi 

posibilitatea unei ventilaţii 
naturale corecte. 


5.4.1. CONFORMAŢIA FERESTRELOR 

5 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120-250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 



Se recomandă pentru 
construcţiile amplasate în vatra 
satului ca ferestrele să respecte 
proporţile tradiţionale între 
lungime şi lăţime, numărul de 
canate, dispunerea traverselor şi 
a şprosurilor, în special la faţada 
principală, pentru a da o unitate 
stilistică desfăşuratei stradale. 

Golurile de fereastră trebuie 
să aibă forme şi proporţii 
specifice zonei sau gabarite şi 
forme compatibile, respectând 
dispunerea logică generală pe 
faţade. Se recomandă alternarea 
unor goluri mici ale arhitecturii 
vernaculare cu vitraje mari, de 
dimensiunea unui perete, pentru 
funcţiuni principale care necesită 
un iluminat corespunzător. 

Nu se recomandă realizarea 
de realiza goluri atipice: cerc, 
triunghi, romb, hexagon etc. 
(care în exploatare pot dovedi 


diverse vicii / inconveniente : 
neetanşeizare corectă datorită 
formei atipice, împosibilitatea de 
a realiza ochiuri mobile, soluţii 
de umbrire atipice, costisitoare 
şi uneori ineficiente şi inestetice 
etc.). Nu se vor folosi geam 
bombat, geam reflectorizant, 
geam oglindă. 

Geamul folosit va fi cu 
preponderenţă clar, care poate 
fi acoperit cu diverse folii care 
sa realizeze controlul solar, fără 
a modifica culoarea şi reflexia 
acestuia. 

Se admit ca accente 
compoziţionale bine justificate 
(deschidere către peisaj, folosire 
pasivă a energiei solare), altele 
decât verandele, panourile vitrate 
de dimensiuni mai mari, dar nu pe 
mai mult de 30 % din suprafaţa 
faţadei, dispuse cu preponderenţă 
spre interiorul lotului. 



AŞA DA: Exemple 
de ferestre care 
prin proporţii şi 
formă respectă 
specificul local. 


AŞA NU: Tipuri 
de ferestre care 
prin conformare 
(formă, proporţii) 
nu respectă şi nu 
se încadrează în 
specificul local. 
































5.4.2. MATERIALE SI CULORI 

j 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


Pe cât posibil, tâmplăria vafi 
realizată din lemn (masiv sau 
stratificat) tratat cu ulei, ceruit, 
sau vopsit cu soluţii naturale, 
cu feronerie metalică. Pentru 
tâmplăria exterioară se va folosi 
lemn de esenţă tare. Dacă 
situaţia o permite, în realizarea 
acestora se vor respecta tehnicile 
tradiţionale şi se vor activa, pe cât 
posibil, meşterii din zonă. 

Tâmplăria poate fi simplă sau 
dublă, în funcţie de necesarul de 
izolare termică corelat cu climatul 
şi factorii de mediu din zona în 
care se inserează construcţia. 
De regulă soliditatea profilelor 
din lemn stratificat uşurează 
utilizarea pachetelor de geam 
termoizolant cu 3 foi (sau mai 
multe) caracterizate de o greutate 
mai mare, fără a fi necesară 
creşterea secţiunii profilului din 
lemn. Pentru a asigura un grad 
sporit de izolare fonică (pentru 
construcţiile situate adiacent 
drumurilor cu circulaţie intensă 
sau dacă funcţiunea o impune), 
atât pentru vitrajul termoizolant 
cât şi pentru pentru vitrajul simplu 
de la geamurile duble, se pot folosi 
foi de sticlă de grosimi diferite, 
care „rup” vibraţia sunetului. 

Pentru conformarea la 
reglementările privind rezistenţa 
la foc care nu poate fi obţinută cu 
lemn, se vor utiliza alte materiale 
pentru alcătuirea ferestrelor 

Nu se recomandă folosirea 
PVC-ului ca material pentru 
tâmplărie (pe lângă neîncadrarea 
în specificul local) datorită 


amprentei de carbon crescută 
generată de producerea acestuia, 
greutăţii în asigurarea reciclării 
acestui material (mai ales in 
condiţiile folosiruii unor materiale 
de calitate inferioare prin prisma 
costurilor de achiziţionare), durata 
de viaţă scăzută comparativ cu 
alte tipuri de tâmplărie îngrijite 
corespunzător (acest tip de 
tâmplărie nu a fost supus în 
mod real testului timpului), 
degradarea tâmplăriei din PVC 
este inevitabilă în timp şi nu mai 
poate fi remediată singura soluţie 
fiind înlocuirea acesteia spre 
deosebire de tâmplăria din lemn. 

Pentru asigurarea cerinţelor 
privitoare la igienă şi sănătate, se 
recomandă folosirea aerisitoarelor 
cu acţionare automată (incluse 
în tocul geamului) sau manuală, 
pentru a asigura o ventilare 
naturală a spaţiilor interioare 
şi aportul de aer proaspăt şî 
numărul de schimburi de aer / oră 
(aport de aer necesar şi normat 
prin reglementările tehnice în 
vigoare în funcţie de destinaţia 
de folosinţă a spaţiului pentru 
asigurarea cerinţelor de calitate), 
atunci când alcătuirea ferestrelor 
corelaţă cu alcătuirea constructive 
a întregii construcţii generează o 
soluţie etanşă, care nu permite 
împrospătarea aerului (altfel fiind 
necesare sisteme suplimentare 
de ventilare mecanică sau 
naturală). 


CULORI 

Tâmplăria exterioară şi 
elementele de umbrire sau alte 
elemente decorative se pot 
vopsi în nuanţe apropiate de 
cea naturală a lemnului. Pentru 
colorare se vor folosi cu precădere 
pigmenţii naturali, lacuri colorate 
pe bază de apă care pătrund în 
textura lemnului şi lasă vizibil 
desenul natural al acestuia. Nu 
se recomandă folosirea soluţiilor 
de acoperire şi protecţie pe bază 
de acrii, vopsitorii în ulei etc 



AŞA DA: Soluţii de realizare a tâmpiarii lor exterioare pentru construcţiile mari. 
Deschideri mari ale uşilor şi porţilor de acces. Proporţiile golurilor, deşi ieşite 
din scară ca gabarit, respectă specificul şi necesarul funcţional al unor astfel de 
construcţii, înscriindu-se în proporţiile caracteristice construcţiilor anexe. 





















































5.4.3. SOLUŢII DE UMBRIRE 

j 

Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120-250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


SOLUŢII DE UMBRIRE 

Pentru umbrirea 

suprafeţelor vitrate se vor 
folosi obloane din lemn, 
streşini sau vegetaţie. în cazuri 
justificate formal sau funcţional, 
se pot prevedea obloane sau 
măşti din lemn, după forma şi 
aspectul uşilor şi închiderilor de 
la anexele gospodăreşti specific 
locale. 

Soluţiile de umbrire alese 
trebuie sa respecte soluţiile 
tradiţionale existente în zonă. 

Acestea vor fi realizate din lemn, 
se vor monta cu preponderenţă 
la exterior (pentru a asigura un 
control climatic şi o protecţie 
suplimentară a ferestrelor 
împotriva intemperiilor) şi pot 
avea lamele reglabile care să 
permită un grad de umbrire optim, 
ajustabil, pe toată perioada zilei şi 
în funcţie de fiecare anotimp, dar 
să nu împiedice în acelaşi timp 
pătrunderea luminii din exterior. 
Nu se vor folosi rulouri exterioare, 
montate aparent, fără reglaje, 
care iau din lumina geamului. 





AŞA DA: Exemple de camuflare şi umbrire a ferestrelor care nu se înscriu în 
specificul local ca gabarit. Pereţii vitraţi pot fi dublaţi de un element de umbrire 
din lemn, care trimite la detaliile de închidere ale construcţiilor tradiţionale. 



AŞA DA: Variante de camuflare a ferestrelor nespecifice în volume de faţadă 


































































5.5. MARCAREA REGISTRELOR ORIZONTALE SI VERTICALE. 
ELEMENTE DE DECOR SI FINISAJ EXTERIOR ’ 


Elementele regulatoare care 
creează liniile principale ale 
faţadelor sunt determinate de 
linia de coamă, linia de streaşină, 
prispă, fundaţie / soclu. 

Caracteristica principală a 
construcţiilor din mediul rural 
studiate este o aşezare orizontală 
pe teren, în care puternic marcate 
sunt registrele orizontale generate 
de linia soclului, linia prispei 
cu parapetul şi ritmul dat de 
elemnentele structurale verticale, 
linia de streaşină şi linia de 
coamă (diferenţiate de asemenea 
şi prin finisaje şi umbrele pe care 
le generează şi care accentuează 
profunzimea volumului). Ca 
element puternic vertical se 
remarcă foişorul care de regulă 
se şi desprinde volumetric din 
ansamblul construcţiilor, şi coşul 
de fum. 

Construcţiile anexe sunt de 
asemenea marcate de puternice 
registre orizontale, evidenţiate 
de aceleaşi linii orizontale ca şi 
construcţia principală. De regulă, 
aceste construcţii nu au elemente 
de marcare verticale. 


Recomandări generale 

A. Construcţii noi cu gabarit mic (<120 mp), construcţii noi cu gabarit mediu (120 - 250 
mp) şi construcţii noi cu gabarit mare (peste 250 mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


MARCAREA REGISTRELOR ORIZONTALE 

Soclul: se va marca volumetric şi prin finisaje şi va corespunde 
specificului local. Cromatica va respecta specificul aşezării. Detalierea 
alcătuirilor şi a principiilor constructive s-a realizat în capitolul 5.3. 
Soclul. 

Prispa: în funcţie de soluţia şi de gabaritul construcţiei, se pot marca şi 
alte registre orizontale, precum prispa, care se încadrează în specificul 
şi scara locală, fără a se crea construcţii hidoase din punct de vedere 
volumetric doar pentru a respecta cerinţe de încadrare în specific. 
Volumetria se va raporta la construcţiile învecinate şi, pe plan estetic, 
nu va constitui un element discrepant în ansamblul aşezării. Marcarea 
registrelor orizontale reprezintă un deziderat, însă nu este obligatorie. 


MARCAREA REGISTRELOR VERTICALE 

în funcţie de soluţia şi de gabaritul construcţiei, se vor marca 
registrele verticale, care se încadrează în specificul şi scara locală, 
fără a se crea construcţii hidoase din punct de vedere volumetric doar 
pentru a respecta cerinţele de încadrare în specificul local. Volumetria 
se va raporta la construcţiile învecinate şi prin estetică nu va constitui 
un element discrepant în ansamblul aşezării. Marcarea registrelor 
verticale reprezintă un deziderat, însă nu este obligatorie la acest tip 
de clădiri. 


DECORAŢIILE DE FAŢADĂ 

Se recomandă o abordare rezervată în ce priveşte preluarea 
elementelor decorative din arhitectura tradiţională, cu excepţia acelora a 
căror simbolistică s-a păstrat şi care sunt susţinute încă de meşteşugurile 
locale prin continuitate. 


MATERIALE PENTRU FINISAJE 

Folosirea de materiale naturale locale, cum sunt piatra, lemnul, 
varul, pigmenţii naturali pentru var, este esenţială pentru conservarea 
peisajelor rurale deosebite. 

Nu se vor folosi ca finisaje exterioare: placările ceramice pentru pereţi 
şi soclu (de multe ori, soluţiile alese sunt inadecvate folosirii la exterior: 
atât acestea, cât şi materialele de punere în operă nu rezistă la cicluri 
repetate de îngheţ/dezgheţ, deteriorându-se în timp foarte scurt şi de 
multe ori chiar favorizând apariţia infiltraţiilor), placările cu tablă (tablă 
simplă, tablă cutată etc.), materialele care conţin azbest, materialele 
plastice sau PVC-ul. 

Nu se vor realiza placări cu piatră spartă sau cu elemente de lemn care 
să dea un aspect „rustic”. Conceptul de „rustic” este diferit de conceptul 
de „tradiţional”. 

Se pot folosi soluţii şi alcătuiri constructive naturale pentru pereţi 
vegetali şi acoperişuri înierbate cu panta plată sau accentuată. 




AŞA DA: Variantă de tratare 
paramentului exterior, prin care 
subliniază registrele orizontale. 


AŞA NU: Soluţie volumetrică ce nu 
încadrează în specificul local. Nu 
evidenţiază volumetrii distincte ce 
să marcheze registre verticale s 
orizontale ale faţadei. 


AŞA NU: 
Conceptul de 
„rustic” este dferit 
de conceptul de 

CULORILE 

Nu se vor folosi culori tari, contrastante. Se va opta pentru folosirea 
nuanţelor naturale ale materialelor folosite sau a unor culori şi nuanţe 
nesaturate apropiate de cele naturale. Albul poate fi folosit pretutindeni 
pentru clădiri cu gabarit mic. Pigmenţii utilizaţi în vopseluri, uleiuri sau 
ceruri vor fi naturali. 

Pentru construcţiile noi, există posibilitatea folosirii paramentului 
aparent, fără zugrăveală, din tencuială lisă pe bază de var cu nisip 
galben, aceasta reprezentând un specific local pregnant. Se pot 
adăuga aditivi care să stabilizeze tencuiala împotriva acţiunii factorilor 
climatici. 

Dacă totuşi se optează pentru zugrăvirea faţadelor, atunci acestea 
vor fi tratate diferit în funcţie de importanţa şi poziţionarea faţadei. 




TEHNICI Şl TEHNOLOGII CONSTRUCTIVE UTILIZATE 

Se vor folosi tehnologiile locale (care sunt cunoscute şi accesibile celor 
care execută, întreţin şi utilizează lucrarea) sau eco-durabile, de secol 
XXI. Pentru oricare dintre variantele pentru care se optează, se va avea în 
vedere realizarea unor alcătuiri compatibile între materialele de construcţie 
şi respectarea principiilor de asigurare a izolării termice, a hidroizolării, de 
igienă şi sănătate, de siguranţă şi stabilitate, de rezistenţă la foc. Se pot 
folosi tehnologii alternative de asigurare a alimentării cu energie electrică 
sau termică, în condiţiile şi cu recomandările prezentate în capitolele 
anterioare: panouri solare, panouri fotovoltaice, turbine eoliene la scară 
redusă, pompe de căldură etc. 

AŞA DA: Indiferent dacă se folosesc materiale tradiţionale sau materiale 
contemporane, se pot obţine construcţii care să corespundă la nivel volumetric, 
imagistic, şi eventual cu elemente de detaliu care să se integreze armonios în 
mediul rural. 



AŞA DA: Culorile utilizate pentru construcţii trebuie să fie naturale, fără pigmenţi saturaţi. 


AŞA DA: Materialele şi abordarea contemporană se integrează în contextul 
din care construcţia face parte, prin proporţii, culori, modalităţile de alcătuire 
adoptate. 



























4.6. AMENAJĂRILE EXTERIOARE 


Recomandări generale 

A. Construcţii noi cu gabarit mic (<120 mp), construcţii noi cu gabarit 
mediu (120 - 250 mp) şi construcţii noi cu gabarit mare (peste 250 
mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


Prevederile privesc 

materialele de construcţie, 
conformaţia acestora, soluţiile 
tehnice şi compatibilitatea dintre 
materialele de alcătuire. 

Acolo unde este posibil, se 
recomandă apelarea la tehnici 
tradiţionale şi meşteri populari. 

Toate materialele şi 

alcătuirile constructive au nevoie 
de întreţinere în exploatare 
(în mai mică sau mai mare 
măsură). Realizarea de alcătuiri 
constructive corecte, cu materiale 
naturale, compatibile, de calitate, 
precum şi urmărirea în execuţie 
pot asigura o durată mai mare de 
viaţă a acestora, împreună cu o 
întreţinere conştientă, periodică, 
din partea utilizatorilor. 



SCĂRILE EXTERIOARE 

Acestea vor marca, de regulă, 
accesul principal şi vor avea rolul 
de a prelua eventualele diferenţe 
de nivel existente pe teren. 

Nu se vor realiza scări şi 
accese care nu se încadrează 
în specificul local: scări 
monumentale, realizate din 
materiale nespecifice, placate cu 
ceramică sau cu aspect rustic. 

Treptele sau rampele vor fi 
alcătuite din materiale naturale: 
lemn, piatră, cărămidă, şi nu 
vor fi marcate de existenţa unor 
elemente decorative excesive. 



PAVAJE 

Se vor realiza din materiale 
locale şi naturale: piatră, lemn, 
cărămidă; după caz, acestea 
pot fi înierbate. Nu se acceptă 
fixarea elementelor de pavaj 
în beton. Se va asigura panta 
pentru scurgerea apelor pluviale 
şi îndepărtarea acestora de 
construcţii concomitent cu 
dirijarea către spaţiile verzi. 

Nu se recomandă folosirea 
placărilor din dale de ciment, a 
aleilor turnate: cimentul fiind un 
material care absoarbe şi radiază 
căldura, accentuează disconfortul 
termic mai ales în sezoanele 
călduroase, spaţiul fiind îngust 
într-o gospodărie tradiţională. 

Se vor folosi cu precădere 
sisteme permeabile la apă. Nu se 
vor impermeabiliza suprafeţe prin 
platforme şi alei turnate din beton. 
Se va realiza o zonă de pietriş (de 
drenaj) de minim 60 cm în jurul 
clădirilor, (sub trotuar) pentru a 
proteja pereţii de umezeală. 

Se vor crea jgheaburi/ 
rigole la sol, sub streşini, pentru 
îndepărtarea apelor pluviale. 
Platformele pentru autovehicule 
şi aleile carosabile vor fi pietruite 
şi/sau înierbate. 

în mod excepţional, dacă 
există pericolul scurgerii de 
hidrocarburi, se va permite 
construirea unei platforme de 
dimensiuni minime, cu alcătuirea 
şi dotările conform normativelor. 
Pe cât posibil, aceasta se va 
amplasa pe teren sau se va 
masca astfel încât să nu fie 


vizibilă din spaţiul public. 

Platformele şi traseele de 
circulaţie vor urmări suprafaţa 
terenului natural. Accesele şi 
amenajările din incintă vor ţine 
cont de accesul maşinilor de 
intervenţie: pompieri, salvare. 

Culorile folosite vor fi cele ale 
materialelor naturale, nu se vor 
utiliza pigmenţi tari şi nespecifice. 
Toate materialele folosite se vor 
trata în consecinţă şi se va urmări 
îngrijirea lor periodică. 



VEGETAŢIA 

Se va conserva biodiversitatea 
(inclusiv păstrarea lângă 
construcţii a speciilor de păsări 
şi animale care asigură echilibrul 
ecosistemului: rândunele, 

cucuvele, lilieci, vrăbii etc.), prin 
folosirea plantelor autohtone 
specifice zonei şi a practicilor 
agricole tradiţionale. 

în cadrul amenajării, se va 
păstra ierarhizarea parcelei în mod 
similar gospodăriei tipice: spaţiile 
de grădină decorativă, livadă, 
fâneaţă (după caz). Suprafaţa 
spaţiilor verzi va fi predominantă 
în cadrul gospodăriei (minimum 
60 % din suprafaţa terenului în 
cazul loturilor răsfirate/risipite, 
minimum 50 % în cazul loturilor 
adunate/înşiruite). Spaţiile libere 
vizibile din circulaţiile publice se 
vor trata ca grădini decorative 
şi livezi, plantându-se cu specii 
endemice. Nu se vor planta specii 
exotice sau specii cu rezistenţă 
ridicată, care pot tinde să ia 
locul speciilor autohtone (de ex. 
cenuşer, Paulownia, oţetar fals - 
Ailanthus altissima). 

Vegetaţia se poate utiliza 
ca element arhitectural sau de 
mascare a construcţiilor existente 
cu gabarite care depăşesc scara 
locului (vegetaţie care trebuie sa 
fie prezentă şi pe timpul iernii). 
Nu este recomandabilă fasonarea 
decorativă a arbuştilor. 







4.7. PORŢILE SI ÎMPREJMUIRILE 

Prevederile privesc 

materialele de construcţie, 
conformaţia acestora, soluţiile 
tehnice şi compatibilitatea dintre 
materialele de alcătuire. 

Acolo unde este posibil, se 
recomandă apelarea la tehnici 
tradiţionale şi meşteri populari. 

Porţile şi împrejmuirile nu 
trebuie să copieze anumite 
modele, fie ele tradiţionale sau 
contemporane. Ele trebuie să 
se afle în legătură cu contextul 
în care se integrează, să se 
bazeze pe utilizarea de materiale 
naturale şi de culori desaturate, 
şi să integreze pe cât posibil 
şi elemente de vegetaţie. In 
mediul rural, gardul reprezintă o 
delimitare a proprietăţii, şi nu un 
zid de fortăreaţă în care să te 
izolezi. Gardurile nu trebuie să fie 
complet opace, trebuie să permită 
circulaţia aerului şi a insectelor. 

Toate materialele şi 
alcătuirile constructive au nevoie 
de întreţinere în exploatare 
(în mai mică sau mai mare 
măsură). Realizarea de alcătuiri 
constructive corecte, cu materiale 
naturale, compatibile, de calitate, 
precum şi urmărirea în execuţie 
pot asigura o durată mai mare de 
viaţă a acestora, împreună cu o 
întreţinere conştientă, periodică, 
din partea utilizatorilor. 


Recomandări generale 

A. Construcţii noi cu gabarit mic (<120 mp), construcţii noi cu gabarit 
mediu (120 - 250 mp) şi construcţii noi cu gabarit mare (peste 250 
mp) dispuse în sistem pavilionar 

B. Construcţii noi cu gabarit mare (250 - 395 mp) de tip monovolum 


Pentru tipurile de împrejmuiri folosite se vor avea la bază 
următoarele principii (h max. 1.60m): 

■împrejmuire faţă de spaţiul public - va fi semitransparenta ; 
soclul până la h=60’cm poate fi complet opac ; 

■ împrejmuire faţă de vecinătăţi - cu precădere semitransparentă 
; poat fi opacă din motive de păstrare a intimităţii ; se recomanda ca 
această opacizare fie dublată sau să se realizeze cu garduri înierbate 
/ arbuşti fructiferi; 

-împrejmuiri în cadrul parcelei :vor fi transparente şi preferabil 
înierbate; 

împrejmuirile şi porţile de intrare se vor realiza din materiale locale, 
naturale (piatră, lemn, nuiele, pământ), păstrându-se specificul local şi 
raportându-se la gabaritul împrejmuirilor adiacente şi al celor existente 
in zonă. Se va păstra aspectul natural al materialelor folosite, sau alte 
tratamente tradiţionale ale paramentului (ex: tencuieli şi văruieli ale 
soclurilor de piatră). Sunt permise decoraţiuni care se încadrează în 
specifjcul local, însă acestea nu trebuie să fie excesive. 

înălţimea gardurilor nu va depăşi 2.00m, având baza opacă de 
max. 60 cm, restul fiind semi-transparent. Nu se vor realiza garduri 
opace (elemente prefabricate metalice, tabla simplă şi tablă 
cutată, elemente din beton policarbonat, materiale plastice), care 
să împiedice traversarea curenţilor de aer şi a insectelor. Nu se 
vor realiza garduri care să reţină şi să radieze căldura, având 
consecinţe directe şi imediate asupra confortului resimţit în zona 
adiacentă şi a distrugerii (pârjoiirii) vegetaţiei aflate în vecinătate. 

în alcătuiri constructive compatibile, se pot folosi materiale 
nespecifice locului, care şi-au dovedit o necesitate certă şi care prin 
culoare si textură pot fi compatibile specificul local, insa într-o proporţie 
redusă în cadrul ansamblului constructiv. Nu se vor folosi culori 
stridente, materiale lucioase şi sidefate, neîncadrate în specificul 
local. Pe gardurile din plasă metalică sau alte elemente metalice 
ale gardurilor se vor amplasa plante căţărătoare permanente. Nu 
se va folosi sârma ghimpată. 


AŞA DA: Gardurile utilizează forme şi materiale specifice. Scara acestora se 
subordonează înălţimii umane, şi datorită transparenţei nu se constituie într-un 
zid care împiedică vizibilitatea. 



AŞA NU: Culorile sunt stridente, formele sunt nespecifice. Gardul este o preluare 
nefericită a unor forme specifice mediului urban. 















































AŞA DA: Variante de tratare a gardului exterior (soluţii vegetale, ziduri, garduri 
din lemn etc.). 
































4.8. AMENAJARI EXTERIOARE. SPAŢIUL RURAL. 

DRUMURI, CĂI DE ACCES, PODURI Şl PODEŢE 

Specificul mediului rural constă în îmbinarea dintre zonele verzi 
şi zonele de circulaţii. In mod tradiţional, în zonele rurale, circulaţia 
carosabilă este delimitată de zone verzi, taluzuri sau şanţuri deschise, 
toate acestea ocupând spaţiul dintre carosabil şi gard. In ultima 
perioadă, drumurile principale sunt modernizate, principala preocupare 
îndreptându-se către favorizarea circulaţiilor auto, cu tendinţe de 
amenajări ce ţin de mediul urban : trotuare înguste cu pavele din beton, 
etc. 

Spaţiul verde are câteva caracteristici identitare: deseori în zonele 
de importanţă sporită (biserici, conace etc.) se întâlnesc pini sau brazi 
cu valoare simbolică. In spiritul principiilor de conservare a specificului 
local, se recomandă păstrarea polivalenţei drumurilor şi păstrarea 
profilelor transversare ale drumurilor. Nu trebuie să se realizeze trotuare 
supraînălţate (similare cu cele din mediul urban), cu rigole îngropate. 

Suprafeţele de circulaţie pietonală trebuie să fie cât mai permeabile, 
cu pavaje din piatră înierbată sau pietriş de calcar, evitându-se folosirea 
betonului, asfaltului şi a pavelelor din beton. Asfaltarea drumurilor 
trebuie să acorde o importanţă deosebită rezolvării corecte a pantelor 
şi a terasamentelor, pentru a asigura scurgerea apelor provenite din 
intemperii. 

Drenajul căilor de circulaţie trebuie realizat cu şanţuri deschise, 
vegetalizate, care prezintă ca avantaje : încetinirea curgerii apelor, 
reducerea riscului de inundaţii (reducerea vitezei apei înseamnă debite 
mai mici în aval) şi participă la epurarea apelor recuperate de pe 
drumuri (fenomenul de fito-epurare). Trebuie să se realizeze rezolvarea 
corectă a colectării şi scurgerilor de ape pluviale, a taluzurilor, podeţelor, 
sprijinirilor de pe marginile drumului, parapeţilor etc şi a infrastructurii 
drumului, înainte de lucrările de finisare rutieră. Pistele pentru biciclete 
între sate sunt foarte necesare, pentru uşurarea transportului pe 
distanţe scurte, atât pentru localnici cât şi pentru turişti. 

Indiferent de modul de realizare a drumurilor, acestea se întreţin 
periodic (se completează pietrişul, se repară asfaltul, se curăţă şanţurile 
etc.). 


RECLAMELE, FIRMELE, INSCRIPŢIILE, ÎNSEMNELE 

Se vor amplasa în aşa fel încât să nu constituie elemente 
care obturează sau concurează cu elementele de faţadă 
(profilaturi, ferestre, streşini etc). Se va evita poluarea 
luminoasă. Dimensiunile panourilor vor fi specifice funcţiunilor 
pe care le anunţă şi nu se vor amplasa mai sus de nivelul 
parterului. Se recomandă realizarea unor piese/construcţii 
mobile pe care să fie amplasate reclamele luminoase, 
amplasate în aşa fel încât să nu obtureze construcţiile 
principale. Pe cât posibil, nu se vor amplasa pe clădiri. 

Amplasarea panouriilor obligatorii de edificare a investiţiilor 
se va alege astfel încât să nu obtureze imaginea de ansamblu 
a investiţiei. 



ILUMINAREA EXTERIOARĂ 

Nu se va folosi lumina artificială în exces 
(ţinând cont de contextul cu preponderenţă 
natural în care se încadrează, aceasta poate 
dăuna bioritmului animalelor şi al insectelor 
din zonă). Corpurile de iluminat vor avea 
volume simple, fără ornamentări excesive. Se 
recomandă folosirea luminii calde, apropiate 
de cea naturală (3 000 K). Iluminarea nu se 
va realiza cu mai multe culori. Pe cât posibil, 
se recomandă realizarea controlului luminii 
cu variatoare, atât pentru spaţiul public, cât 
şi pentru cel privat. 


AŞA NU: Amenajarea 

defectuoasă a drumurilor 
carosabile. 


AŞA DA: Amenajarea podeţelor şi 
a podurilor de mici dimensiuni în 
mediul rural - folosirea de materiale 
naturale în alcătuiri constructive care 
să amplifice capacitatea portantă a 
ansamblului. 














ECHIPAREA EDILITARĂ 

Toate construcţiile trebuie să beneficieze de utilităţile necesare 
pentru desfăşurarea activităţilor previzionate, cu respectarea normelor 
de sănătate şi igienă, atât pentru utilizatori, cât şi pentru vecinătăţi. 
Acţiunile întreprinse în acest sens nu trebuie să deranjeze mediul şi să 
priveze vecinătăţile prin poluare de orice fel (poluare fonică, scurgeri de 
canalizare şi ape uzate, diverse alte infiltraţii şi materiale care pot afecta 
pânza freatică, poluare luminoasă etc). 

Toate noile branşamente pentru electricitate, gaze, internet şi 
telefonie vor fi realizate îngropat. Nu se vor amplasa antenele TV 
satelit, de internet sau de telefonie mobilă în locuri vizibile din circulaţiile 
publice şi nu vor fi dispuse vizibil cablurile CATV. 

Se pot amenaja locuri speciale, cu respectarea normelor sanitare, 
pentru crearea de compost din materialele organice rezultate din 
amplasament (resturi alimentare organice, deşeuri de textile organice, 
crengi, frunze, resturi vegetale, resturi animale, carton etc.). 



AŞA NU: Amenajarea unei platforme de depozitare a deşeurilor în punct de 
belvedere, în sat. 



AŞA DA: Amenajarea unei staţii de autobuz/punct de informare în mediul rural. 


ELEMENTELE DE MOBILIER 

EXTERIOR/ALTE CONSTRUCŢII: BANCĂ, FÂNTÂNĂ, CRUCE, ADĂPĂTOARE ETC. 

Mobilierul se va realiza cu preponderenţă din materiale naturale: lemn, piatră. în alcătuirile constructive pot 
fi folosite şi alte materiale (de ex.: prinderi metalice etc.), însă acestea nu vor ocupa o pondere importantă şi 
se vor încadra în specificul şi formele locale. Nu se vor folosi materiale ca betonul, metalul (de ex., pe băncile 
din beton/metal nu se poate sta vara/ iarna), materiale strălucitoare (inox) sau alte materiale nespecifice 
(răşini, PVC, mase plastice, fibră de sticlă). Nu se vor realiza placări cu piatră spartă sau cu elemente de lemn 
care să dea un aspect „rustic”. Conceptul de „rustic” este diferit de conceptul de „tradiţional” (vezi Glosar). 

AŞA DA: Locurile de joacă se incadrează în contextul natural, sunt realizate din 
materiale naturale, culori desaturate care nu atrag soarele. 




AŞA NU: Locuri de joacă 
cu culori stridente, materiale 
plastice. 

Casele în care locuim şi 
clădirile în care ne desfăşurăm 
activităţile zilnice, reprezintă 
fondul construit care are un 
impact major asupra mediului 
înconjurător. Acestea pot constitui 
un important factor de poluare. 

Se recomandă folosirea de 
materiale naturale regenerabile, 
în alcătuiri constructive care 
să respecte normativele şi 
prevederile în vigoare referitoare 
la izolarea termică, protecţia la 
foc etc. Utilizarea materialelor de 
construcţie ecologice, din resurse 
naturale sau produse naturale 
reciclate, constituie de fapt un 
prim pas către asigurarea unui 
mediu de viaţă sănătos. 

în mod paradoxal, deşi multe 
din produsele naturale au fost 
tradiţional utilizate în construcţii 
durabile şi sănătoase, acestea 
sunt aproape total ignorate 
tehnic şi legislativ. De multe 
ori considerăm demodate sau 
„ruşinos a fi utilizate” : chirpicii 
din argilă, vălătucii, paiele, lâna 
de oaie, uneori chiar lemnul, varul 
natural, etc. Au început astfel să 
se folosească din ce în ce mai 
des produse de sinteză (dar 
considerate moderne), poluante 
încă din faza de fabricare dar şi pe 
toată durata de exploatare: PVC, 
BCA, polistirenul expandat sau 
extrudat, produsele aglomerate 
cu răşini sintetice, etc 1 . 


1 Dr. ing. Constantin Miron, Materiale 
neconventionale locale pentru energie 
sustenabilă - INCD URBAN ÎNCERC 
laşi - pg.10,11 


7.1.1. Sistemele deîncălzire 
(cerinţele de securitate la foc) 

Se recomandă încadrarea 
sistemelor de energie alternativă 
în specificul local sau camuflarea 
lor cu ajutorul unor elemente 
tradiţionale specifice. Prin modul 
lor de funcţionare, nu trebuie să 
afecteze vecinătăţile. 

Dimensionarea, punerea în 
operă şi funcţionarea lor trebuie 
să respecte normativele şi 
prevederile tehnice în vigoare 
la data întocmirii proiectului/ 
execuţiei lucrărilor de construcţie. 

Sistemele de încălzire folosite 
vor fi eficiente termic, conform 
standardelor de mediu şi eficienţă 
energetică a clădirilor. 

Se recomandă folosirea unor 
sisteme de încălzire alternative 
folosirii gazului metan sau a 
combustibililor solizi (fosili). 
Acestea pot fi folosite acolo unde 
există reţele locale specifice, însă 
se recomandă şi prevederea 
şi folosirea (după caz) unor 
tehnologii alternative, pentru 
asigurarea unui minim grad de 
independenţă. 

Dintre sistemele de energie 
alternativă, se pot folosi: 

• Panouri solare şi panouri 
fotovoltaice - se încurajează 
utilizarea acestora în măsura 
în care nu denaturează 
imaginea de ansamblu şi se 
încadrează discret în peisajul 
rural; 

• Pompele de căldură 
acolo unde este posibil 
(în variantele aer-apă, sol- 
apă, apă-apă, în funcţie de 
caracteristicile terenului) şi 
investiţia se justifică; 


Dintre sistemele de energie 
alternativă, se pot folosi: 

• panouri solare şi panouri 
fotovoltaice - se încurajează 
utilizarea acestora în măsura 
în care nu denaturează 
imaginea de ansamblu şi se 
încadrează discret în peisajul 
rural; 

• pompele de căldură 
acolo unde este posibil 
(în variantele aer-apă, sol- 
apă, apă-apă, în funcţie de 
caracteristicile terenului) şi 
investiţia se justifică; 

• cazane cu combustibil solid 
regenerabil (biomasă şi/ sau 
combustibil rezultat în urma 
reciclării). 

Materialele combustibile, 
disponibile local, se pot împărţi în: 

• materiale lemnoase (deşeuri 
de lemn, rumeguş, căzătură 
de lemn masiv în păduri, 
resturi de lemn); 

• materiale nelemnoase 
(cerealiere sau de origine 
organică). 



Pentru zonele în care nu sunt 
disponibile ca sursă de energie 
termică gazele naturale, ca 
soluţie alternativă se pot utiliza 
combustibilii solizi. 

Exemple de materiale 
combustibile sustenabile: 

• Peleţii din lemn - sunt 
deşeuri lemnoase deshidratate 
şi comprimate până la dublul 
densităţii energetice a lemnului 
verde, neuscat, mai economici 
financiar cu 20-25% fata de gazul 
natural. Au o putere calorică 
mai mare faţă de gazul natural, 
densitate mare, sunt neutri din 
punctul de vedere al emisiilor de 
carbon şi oferă confort şi siguranţă 
în utilizare . La ardere, aceştia 
emit aceeaşi cantitate de dioxid 
de carbon care a fost absorbită de 
pădure în timpul creşterii. Peleţii 
din lemn ard aproape fără emisie 
de fum. Au un conţinut scăzut de 
metal, iar sulfurile sunt aproape 
inexistente. Cenuşa, bogată în 
minerale, poate fi folosită drept 
îngrăşământ natural. 

• Brichete din resturi 
vegetale din agricultură - se 
obţin prin comprimare mecanică 
sau hidraulică a biomasei (resturi 
vegetale din agricultură, paiede 
grâu, orz, orez, rapiţă, muştar, 
vrejuri de soia, fasole, resturi 
vegetale de viţă de vie, coceni 
de porumb, resturi forestiere). 
Puterea calorică a brichetelor din 
resturi vegetale este mai mare 
decât a lemnului de fag, şi aduce 
o economie de 60% faţă de 
încălzirea cu gaze şi de 40% faţă 
de încălzirea cu lemne (dintr-o 
tona de paie se obţine o tona de 
brichete). 


7.1.2. Eficienţa termică (sisteme 
şi materiale de izolare) 

Izolaţia are rolul de a reduce 
consumul de energie pentru 
încălzire. Termoizolaţiile utilizate 
cel mai des în prezent au la 
baza materiale minerale (vata 
de sticlă, vata bazaltică) sau 
materiale organice (polistirenul 
şi poliuretanul). Materia primă 
pentru aceste materiale provine 
din surse neregenerabile, 
presupunând un consum mare 
de energie şi emisii de C02 atât 
pentru fabricare cât şi pentru 
prelucrare. 

Există şi izolaţii naturale, mai 
puţin cunoscute şi folosite (la fel 
de performante ca izolaţiile din 
fibre sintetice). 

a. Izolaţia din fibre de lână 
de oaie se utilizează ca izolator 
termic şi fonic, atât pentru 
construcţiile din lemn cât şi pentru 
casele din cărămidă sau piatră. 
Izolaţia din fibre de lâna este un 
material ecologic, biodegradabil şi 
sănătos. Aceasta este accesibilă 
local (se produce în România), 
poate fi prelucrată în saltele, 
plăci semirigide sau puf. Este 
rezistentă împotriva mucegaiului 
(cf EN ISO 846) şi nu putrezeşte. 

Izolaţia din fibre de lână de 





oaie are capacitatea de a absorbi 
şi de a elibera umiditatea din 
aerul înconjurător (poate absorbi 
până la 30%-40% din propria 
greutate în umiditate, păstrându- 
şi proprietăţile). Conductivitatea 
termică a izolaţiei din lână este 
cuprinsă între 0,0356 W/ mpK si 
0,040 W/mpK. 

Lâna absoarbe în mod 
natural diverşi poluanţi ai aerului: 
formaldehida (foarte des utilizată 
în produsele răşinoase din lemn 
cum ar fi plăci de aglomeraţii de 
lemn - MDF, parchet, mobilă), 
dioxid de azot şi dioxid de sulf. 
O casă complet izolată cu lână 
de oaie poate absorbi aproape 
100% din formaldehida eliberată 
în aerul interior, realizând o filtrare 
a aerului interior. 

b. Izolaţia din fibre de 
cânepă se utilizează ca izolator 
termic şi fonic pentru izolarea 
acoperişurilor, a pereţilor şi 
a pardoselilor, atât pentru 
construcţiile din lemn cât şi 
pentru casele din cărămidă 
sau piatră. Izolaţia din fibre de 
cânepă se montează rapid şi 
simplu (fără zgârieturi şi iritaţii 
ale pielii), are capacitatea de a 
regla umiditatea din încăpere 
(poate absorbi umiditate până la 
20% din greutatea sa fără a-şi 
deteriora performanţa termică, se 
utilizează împreună cu folii cu rol 
de barieră de vapori), nu necesită 
tratamente împotriva moliilor şi 
gândacilor. 

Izolaţia din fibre de cânepă 
are o conductivitate termică 
scăzută (0,040 W/mpK). 


c. Izolaţia din fibre de 
lemn se utilizează ca izolator 
termic şi fonic în special la case 
pe structură de lemn, la casele 
eficiente energetic dar şi la 
casele tradiţionale, construite 
din cărămida. Izolaţia din fibre 
de lemn nu influenţează biologia 
construcţiilor, este rezistentă 
la şocuri mecanice, absoarbe 
zgomotele, este uşor de montat 
(este disponibilă şi cu profile de 
nut şi feder pentru o montare mai 
sigură şi pentru eliminarea punţilor 
termice). Plăcile fibrolemnoase 
sunt deschise la difuzia vaporilor 
de apă şi reglează umiditatea, 
oferind un climat de locuit 
sănătos, şi în timpul arderii nu 
emit vapori toxici 

Pentru fabricarea panourilor 


izolatoare din fibre de lemn 
se utilizează ca materie primă 
deşeurile de aşchii din lemn 
provenite de la diverşi producători 
de produse din lemn sau lemnul 
nevalorificat silvic. 

d. Izolaţia din vată bazaltică 

se utilizează ca izolator 
termic şi fonic pentru izolarea 
acoperişurilor, a pereţilor şi 
a pardoselilor, atât pentru 
construcţiile din lemn cât şi 
pentru casele din cărămidă sau 
piatră. Plăcile din vată bazaltică 
nu ard, nu emană gaze toxice şi 
împiedică răspândirea focului. 
Sunt permeabile la vapori, 
prevenind condensul şi eliminând 
riscul de apariţie a mucegaiului 
şi igrasiei. Este un material care 


se comercializează sub forma de 
plăci rigide sau saltele. 

e. Tencuieli termoizolante 
tradiţionale pe bază de argilă 
amestecată cu paie sau pleavă 


f. Baloţii de paie 

construcţiile din baloţii de paie 
sunt foarte eficiente energetic 
datorită calităţilor termoizolante 
ale baloţilor de paie: un perete din 
baloţi de paie tencuit cu argilă şi 
var, cu o grosime totală de 50 cm 
asigură aceeaşi termoizolare ca 
un perete din 20 cm BCA cu 20 
cm polistiren. 



AŞA DA: Termoizolaţia din lână este 
deosebit de recomandată. Folosind 
lâna, se sprijină o industrie a prelucrării 
produselor locale: lâna, în prezent, în 
general se aruncă. Această măsură 
este încă la început în ţara noastră, 
dar se foloseşte cu succes şi pe scară 
largă în majoritatea ţărilor europene. 



AŞA DA: Izolarea podurilor şi a pardoselilor cu materiale ecologice este recomandată. în imagine, detalii de compunere. 

ANEXA 1 

Studiu de amplasare şi încadrare în imaginea 
aşezării (imagine generală din punct de belvedere, 
silueta aşezării, desfăşurate stradale) 


în vederea obţinerii avizului 
Comisiei pe „încadrarea în 
specificul local”, solicitanţii 
vor depune on-line, la 

adresa_ 

sau la secretariatul filialei 

OAR_, 

adresa: _, 

un dosar privind evaluarea 
impactului pe care l-ar avea 
gabaritul investiţiilor cu construcţii 
de tip hală (aici ar trebui detaliate 
tipurile) în silueta şi imaginea 
generală a zonei rurale. 
Dosarul va conţine planşe la o 
scară adecvată prezentării şi 
următoarele documente: 

• Documentaţie (planuri 
sau ortofotoplanuri) care să 
conţină zone cu riscuri naturale, 
sau zone cu regim special. 

Prin riscuri naturale se înţeleg 
: alunecări de teren, nisipuri 
mişcătoare, terenuri mlăştinoase, 
scurgeri de torenţi, eroziuni, 
avalanşe de zăpadă, dizlocări de 
stânci, zone inundabile. 

• Documentaţie care să 
ilustreze specificul ţesutului 
local (planuri), al tramei 
stradale, şi modul specific de 
aşezare â construcţiilor pe 
teren, atât pentru vatra satului 
cât şi pentru loturile din afara 
vetrei satului. Se va evidenţia şi 
încadrarea în specificul zonei. 

- Documentaţie 
fotografică generală privind 
zona în care se va desfăşura 
investiţia, în care să apară, din 
puncte de belvedere cunoscute 
la nivel local, modul de aşezare 
în relief a localităţii, principalele 


repere şi limitele localităţii (în 
cazul localităţilor neîncadrate sau 
fără repere înalte, folosiţi vederi 
panoramice din afara localităţii). 
Identificaţi locul investiţiei pe 
aceste documente. 

- Două siluete 

caracteristice ale localităţii 
prezentate la o scară adecvată 
prezentării. Identificaţi locul 
investiţiei pe aceste siluete. 

- Ortofotoplan sau 
vedere de sus a localităţii de 
tip Google Earth, cu marcarea 
punctelor de unde s-a făcut 
documentarea fotografică şi 
siluetele descrise mai sus. 
Identificaţi locul investiţiei pe 
acestă planşă. 

- Documentaţie 
fotografică la nivelul ochiului 
sau din repere în imediata 
vecinătate a investiţiei. 
Identificaţi locul investiţiei pe 
aceste documente. 

■ O desfăşurată 

stradală, în care să apară de 
o parte şi de alta a parcelei 
investiţiei frontul la stradă a 
cel puţin trei parcele. Identificaţi 
limitele parcelei investiţiei, cu 
faţada detaliată spre stradă a 
investiţiei, cotaţi amplasarea 
construcţiei faţă de limitele 
laterale şi construcţiile învecinate. 

- Un profil stradal 
transversal, în care să apară 
construcţiile la stradă de pe 
parcele, secţiunea drumului şi 
amenajările acestuia, secţiune 
caracteristică prin construcţia 
investiţiei. Identificaţi limitele 
parcelei investiţiei, cotaţi 
amplasarea construcţiei faţă 


ANEXA 2 

Glosar de termeni 


de aliniament şi construcţiile 
învecinate, cotaţi secţiunea la 
o scară adecvată, astfel încât 
investiţia să poată fi comparată cu 
restul construcţiilor descrise. 

■ Două cadre în 
perspectivă de la nivelul 
ochiului în susul şi în josul 
străzii cu clădirea studiată. 
Evidenţiaţi modul în care aţi 
integrat clădirea în fondul 
construit vecin şi în peisaj. 


Conservarea: presupune 

menţinerea unei clădiri (structuri) 
în starea existentă cu stoparea 
degradărilor. Este o intervenţie care 
nu aduce îmbunătăţiri de ’ confort 
clădirii, care nu transformă o clădire 
istorică sau o casă ţărănească veche 
într-o clădire locuibilă. Intervenţia se 
pretează la imobile care vor deveni 
piese de muzeu sau de interes 
turistic, sau sunt ruine păstrate pentru 
aspectul lor deosebit. 

Restaurarea: presupune 

readucerea clădirii (structurii) într-un 
stadiu documentabil dintr-o perioadă 
anterioară originală/principală prin 
eliminarea extinderilor (adăugirilor) 
secundare sau prin reasamblarea 
componentelor (subansamblurilor) 
existente fără a introduce elemente 
noi. Este o intervenţie care “curăţă” 
clădirea de toate extinderile 
inadecvate, realizate într-o manieră 
diferită de cea tradiţională sau cu 
caracter de provizorat, şi care pune 
în valoare clădirea într-o formă ce 
poate fi reconstituită pe baza unor 
fotografii de arhivă, studii şi cercetări 
realizate pe structura şi arhitectura 
casei. Nu presupune înlocuiri masive 
de material, amenajări de confort 
substanţiale sau extinderi moderne. 
Poate fi aplicată pentru clădiri 
vernaculare (tradiţionale) recente 
prevăzute cu bucătării şi toalete în 
case. 

Reabilitarea: însumează toate 

intervenţiile care urmăresc 
valorificarea şi remedierea 
clădirii (structurii)’ prin păstrarea 
seminificaţiei culturale a acesteia. 
Este intervenţia cea mai răspândită, 
deoarece prin aplicarea acesteia 
clădirea devine utilizabilă în condiţii 
de confort contemporane. Intervenţia 
îşi propune să conserve tot ce este 
valoros pentru clădirea respectivă, să 
aplice reparaţiile necesare la structura 
istorică şi sa introducă în structura 
clădirii amenajările necesare care o 
fac utilizabilă pentru o funcţiune nouă 
sau cea originală, dar îmbunătăţită 


(ex. zone primire, termoizolaţii, 
băi, bucătării, acces persoane cu 
dizabilităţi etc). 

Reconstrucţia: presupune 

readucerea clădirii (structurii) într- 
un stadiu documentabil din perioadă 
anterioară semnificativă şi care 
se deosebeşte de restaurare prin 
introducerea ’ materialului nou în 
ţesutul clădirii. Este o intervenţie 
aplicabilă clădirilor în stare ele 
colaps sau precolaps, unde structura 
portantă nu-şi mai îndeplineşte 
rolul. Presupune înlocuiri masive ’de 
material, dar folosirea materialului 
original la maxim, care va fi reaşezat în 
structura reconstruită prin anâstiloză 
(se va pune exact în locul de unde 
a fost demontat). Restaurarea şi 
reconstrucţia presupun de fapt o 
dezasamblare parţială sau integrală 
urmată de reconstruire. 

Zona de protecţie: este un teritoriu 
de interes special natural (cu specii 
rare de plante sau animale, formaţiuni 
geologice rare sau forme de relief 
deosebite) sau construit (arhitectural 
sau istoric)care cuprinde o suprafaţă 
de teren cu o anumită densitate de 
elemente sau construcţii de interes, 
fie că acestea se află subteran 
(rezervaţii sau situri arheologice) 
sau vizibile la suprafaţa solului 
(centrul istoric sau zona'istorică a 
unor localităţi, ansamblu urban etc.). 
Delimitarea zonei protejate se face 
de către Consiliul Local şi urmăreşte 
păstrarea zonei protejate cât mai 
mult şi cât mai bine posibil, controlul 
intervenţiilor de orice fel - defrişări, 
distrugeri, reparaţii, modificări, 
demolări, construcţii noi, săpături 
care să afecteze subsolul, etc. - şi 
punerea în valoare a zonei protejate 
pentru înbunătăţirea calităţii mediului 
şi a vieţii locuitorilor, pentru turism 
riedistructiv. 

Autenticitatea: presupune a fi în 
starea de construire iniţială a clădirii, 
prin păstrarea materialului original 
care a îmbătrânit şi s-a patinat odată 
cu trecerea timpului. 






Arhitectura tradiţională: 

desemnează construcţiile ridicate 
de meşteri, de oameni specializaţi 
în construcţii care şi-au preluat 
cunoştinţele pe cale orala, din strămoşi 
care provin din zona etnografică în 
care edifică, construiesc în clacă 
sau primesc onorariu pentru munca 
lor. Materializarea cunoştinţelor lor 
conduc la o arhitectură specifică 
zonei din care fac parte. Arhitectura 
tradiţională cuprinde şi clădiri cu 
caracter public (ex: biserici). 

Arhitectura populară: este 

arhitectura tradiţională, aşa cum s-a 
definit mai sus,’dar aplicată doar în 
mediul rural. 

Arhitectura rurală: desemnează 
arhitectura în mediul rural - atât cea 
populară cât şi tendinţele de-a lungul 
timpului. Nu are valorile arhitecturii 
tradiţionale sau ale arhitecturii 
populare. 

Arhitectura vernaculară: termenul 
“vernacular” vine din limba latină 
“vernaculus” care desemnează 
incinta destinată sclavilor, în spatele 
grădinii stăpânului. Iar “vernaculum” 
însemnă tot ceea ce era făcut în 
casă, în opoziţie cu ceea ce era 
procurat la schimb. Este termenul 
folosit pentru a desemna construcţiile 
populare, realizate de persoane a 
căror activitate principală nu este 
neaparat în domeniul construcţiilor. 
Se bazează pe o cunoaştere empirică 
a materialelor, câştigată în timp, 
prin încercări (şi eşecuri) repetate - 
cunoştinţe care sunt transmise din 
generaţie în generaţie, pe cale orală. 


Termeni generali 

Alterarea: este intervenţia care 
modifică funcţiunea sau asp’etul unei 
aşezări/clădiri’. 

Contextul: este orice relaţie relevantă 
din punct de vedere arhitectural între o 


aşezare/obiect şi alte aşezări/obiecte. 

Desemnarea/clasarea: presupune 
identificarea valorilor patrimoniale 
ale unei aşezări/obiect conferându-i 
statut formal prin legi sau reglementări 
menite să menţină acele valori. 

Structura: este substanţa materială 
ce alcătuieşte o aşezare: geologia, 
depunerile ’ arheologice, reţelele 
construite, clădirile şi flora. 

Structura portantă: este ansamblul 
elementelor de construcţie 
solidarizate între ele, care ţin ’în 
picioare o clădire, preiau ’ toate 
sarcinile la care este supusă clădirea 
şi care îi asigura sprijinirea şi 
transmiterea acestor sarcini la so’l. 
Principalele subansambluri ale unei 
structuri tradiţionale sunt: fundaţiile, 
bolţile, planşeele, pereţii portanţi şi 
şarpanta sau acoperişul! 

Degradarea: este o schimbare de 
stare în mai rău; se referă în mod 
particular la lipsa lucrărilor corecte/ 
constante de întreţinere şi/sau la 
efectele unor intervenţii inadecvate 
asupra unei aşezări/construcţii sau 
asupra valorilor patrimoniale. 

Reparajia: presupune o lucrare mai 
complexa decât întreţinerea, prin care 
sunt remediate defectele cauzate de 
degradare, vătămare sau exploatare, 
şi care permite adaptări minore 
cu scopul de a obţine un rezultat 
sustenabil, dar nu implică lucrări de 
restaurare sau alterare/modificare. 

Reversibilitatea: presupune o 

intervenţie ce poate fi îndepărtată 
oricând pentru a se reveni la starea 
iniţială. 

înnoirea: presupune desfacerea 
şi înlocuirea comprehensivă al unui 
element sau loc, în cazul structurilor 
încorporând în mod natural toate 
elementele. 

Patrimoniul: înglobează toate 

resursele moştenite pe care 


comunitatea le apreciază din alte 
motive decât cel strict utilitar. 

Patrimoniul cultural: însumează 
bunurile moştenite identificate şi 
apreciate de’ comunitate ca fiind 
reflexia şi expresia cunoştinţelor 
dezvoltate’, a credinţelor şi a tradiţiilor, 
respectiv a modului de interpretare a 
credinţelor şi tradiţiilor altora. 

Patrimoniul natural: însumează 
habitatul şi speciile moştenite, 
geologia şi morfologia ecosistemelor, 
inclusiv cele acvatice şi subacvatice, 
cărora comunitatea le conferă valoare. 

Mediul istoric: înglobează aspectele 
de mediu rezultate de-a lungul 
timpului din interacţiunea cu aşezarea, 
incluzând toate elementele palpabile 
(vizibile sau acoperite) ale activităţilor 
umane din trecut, a plantaţiilor şi a 
modului de a modela vegetaţia. 

Integritatea: presupune plenitudine 
şi sinceritate, se referă la păstrarea 
întreagă sau intactă a elementelor 
de patrimoniu natural şi/sau 
cultural şi a atributelor acestora. 
Vine în completarea criteriului de 
autenticitate. 

Intervenţia: este o acţiune care are 
efect fizic’în structura’unei aşezări/ 
construcţii. 

întreţinerea: este o muncă de rutină 
perpetuă necesară pentru a păstra 
starea de sănătate a unei construcţii 
şi/sau structură sau ţesutul unei 
aşezări în stare bună. 

Material natural de construcţie: este 
orice material ce provine din’ mediul 
natural imediat învecinat aşezării, 
poate fi exploatat manual, satisface 
cerinţele de anduranţă, confort şi 
prelucrabilitate. 

Schimbarea naturală: este 

schimbarea ce are loc în cadrul 
mediului istoric fără intervenţie umană, 
lucru care însă, în unele cazuri, 
necesită răspunsuri administrative 


(întreţinere specială sau înnoire 
periodică) pentru a susţine permanent 
semnificaţia acestui mediu. 

Obiectul: este orice lucru (încă) 
nefixat (mobil) sau neîncorporat în 
structura unei aşezări, dar care istoric 
vorbind poate fi asociat cu aşezarea. 

Aşezarea/locul: poate fi orice 
element la orice scară al mediului 
istoric care dispune de identitate 
distinctă percepută de comunitate. 

Proporţionalitatea: presupune 

calitatea’ de a fi în relaţie corectă 
în dimensiune, grad sau’ orice altă 
caracteristică măsurabilă cu un alt 
obiect. 

Public: înseamnă a fi, a face, a 
fi preocupat, a acţiona etc. pentru 
oameni ca şi comunitate. 

Cadrul: este anturajul în care 
locul/aşezarea/construcţia este 
percepută împreună cu contextul 
local, înglobează relaţiile istorice 
şi contemporane cu peisajul 
înconjurător. 

Semnificaţia (unui loc): însumează 
valorile naturale şi culturale 
patrimoniale ale unui ’loc, adeseori 
formulată într-un statut sau declaraţie. 

Locul semnificativ: este o aşezare 
ce dispune de valori patrimoniale. 

A susţine: presupune a întreţine, a 
nutri şi a afirma o validitate. 

Sustenabilitatea: presupune 

capabilitatea de a armoniza fără 
compromisuri necesităţile actuale cu 
cele de viitor. 

Valoarea: este un aspect ce 
punctează meritul sau importanţa, 
în cazul nostru lucru atribuit de către 
oameni calităţilor unei aşezări. 

Valoarea estetică: este calitatea 
ce derivă din modul în care oamenii 
percep stimulii senzoriali şi intelectuali 


ai unui loc/aşezare. 

Valoarea comună: este calitatea ce 
derivă din semnificaţia pe care un 
loc îl are în conştiinţa’ oamenilor care 
relaţionează cu acesta sau a acelora 
care au o memorie a locului sau au 
trăit o experienţă colectivă în acel loc. 

Valoarea evidentă (intrinsecă): este 
calitatea ce derivă din potenţialul unui 
loc de a pune în valoare mărturiile 
activităţilor umane din trecut. 

Valoarea istorică: este calitatea ce 
derivă din modul în care oamenii, 
evenimentele şi aspectele vieţii 
cotidiene din trecut pot fi legate prin 
intermediul unui loc (a unei aşezări) 
de prezent. 

Discernământul bazat pe valoare: 
este o evaluare ce reflectă valorile 
persoanei sau al grupului de oameni 
care face acea evaluare. 

Peisajul: este constituit din mulţimea 
trăsăturilor, caracterelor, formelor unui 
teritoriu, unei regiuni, unui ţinut. 

Peisajul cultural: este un termen 
ce reuneşte diverse manifestări ale 
interacţiunii om-natură representative 
pentru gradul de evoluţie al societăţii 
umane sub influenţa constrângerilor 
de ordin fizic, ’a oportunităţilor 
habitatului natural şi al factorilor 
social, economic şi cultural. 

Peisajul antropic: se caracterizează 
prin lipsa aproape totală a elementelor 
naturale din cadrul componentelor 
peisajului, fapt relevant in fizionomia 
acestuia. Locul acestora este luat 
de componentele antropice ale unui 
mediu construit, rezultat în urma unei 
activităţi umane intense într-un areal 
bine delimitat. 

Poluarea istorică: înseamnă 

afectarea calităţii mediului dintr-un 
anume areal, urmare a unor activiţăţi 
umane, industriale, realizate în timpul 
unei perioade îndelungate de timp (de 
la zeci, sute la mii de ani). 



Coeficient de utilizare a terenului 
(CUT): raportul dintre suprafaţa 
construită desfăşurată (suprafaţa 
desfăşurată a tuturor planşeelor) 
şi suprafaţa parcelei. Nu se iau 
in calculul suprafeţei construite 
desfăşurate: suprafaţa subsolurilor 
cu înălţimea liberă de până la 1,80m, 
suprafaţa subsolurilor cu destinaţie 
strictă pentru gararea autovehiculelor, 
spaţiile tehnice sau spaţiile destinate 
protecţiei civile, suprafaţa balcoanelor, 
logiilor, teraselor 'deschise şi 
neacoperite, teraselor şi copertinelor 
necirculabile, precum şi a podurilor 
neamenajabile, aleile’ de acces 
pietonal/carosabil din incintă, scările 
exterioare, trotuarele de protecţie; 
(Legea 350/2001) 

Procent de ocupare a terenului 
(POT): raportul dintre suprafaţa 
construită (amprenta la sol a clădirii) 
şi suprafaţa parcelei. Suprafaţa 
construită este suprafaţa construită 
la nivelul solului, cu excepţia 
teraselor descoperite ale parterului 
care depăşesc planul faţadei, a 
platformelor,’ scărilor de ’ acces. 
Proiecţia la sol a balcoanelor a 
căror cotă de nivel este sub 3,00 
m de la nivelul solului amenajat 
şi a logiilor închise ale etajelor se 
include în suprafaţa construită (Legea 
350/2001). 

Excepţii de calcul ale indicatorilor 
urbanistici POT şi CUT: 

- dacă o construcţie nouă este 
edificată pe un teren care conţine 
o clădire care nu este destinată 
demolării, indicatorii urbanistici (POT 
şi CUT) se calculează adăugându-se 
suprafaţa planşeelor existente la cele 
ale construcţiilor noi; 

- dacă o construcţie este edificată pe 
o parte de teren dezmembrată dintr-un 
teren deja construit, indicii urbanistici 
se calculează în raport cu ansamblul 
terenului iniţial, adăugându-se 
suprafaţa planşeelor existente la cele 
ale noii construcţii (Legea 350/2001). 

Construcţii anexe: construcţii 

distincte, de regulă având dimensiuni 
reduse şi un singur nivel suprateran, 
care deservesc funcţiunea de 


locuire. Din categoria construcţiilor 
anexe fac parte: garaje individuale, 
depozite pentru unelte de grădinărit, 
şoproane, terase acoperite, foişoare, 
pergole, bucătării de vară. Realizarea 
construcţiilor anexe se autorizează în 
aceleaşi condiţii în care se autorizează 
corpurile principale de clădire. 

Demisol (prescurtat D): nivel construit 
al clădirii având pardoseala situată 
sub nivelul terenului (carosabilului) 
înconjurător cu maximum jumătate din 
înălţimea liberă a acestuia şi prevăzut 
cu ’ferestre în pereţii de’închidere 
perimetrală. Demisolul se consideră 
nivel suprateran al construcţiei. 
Atunci când pardoseala este situată 
sub nivelul terenului (carosabilului) 
înconjurător cu mai mult de jumătate 
din înălţimea liberă, se consideră 
subsol şi se include în numărul de 
niveluri ’ subterane ale construcţiei 
(P118-99 Normativ de siguranţă la foc 
a construcţiilor). 

Echiparea edilitară: ansamblul 
format din construcţii, instalaţii şi 
amenajări, care asigură în teritoriul 
localităţilor funcţionarea permanentă 
a indiferent de poziţia acestora faţă 
de sursele de apă,’ energie, trasee 
majore de transport rutier, feroviar, 
aerian sau naval, cu respectarea 
protecţiei mediului ambiant (G.M - 
007-2000). 

Mansardă (prescurtat M): spaţiu 
funcţional amenajat integral în volumul 
podului construcţiei. Se include în 
numărul de niveluri supraterane. 
(P118-99 Normativ de siguranţă la foc 
a construcţiilor). în sensul prezentului 
regulament, se consideră mansarde 
acele spaţii care respectă următoarele 
condiţii suplimentare: 

- podul construcţiei va forma un 
unghi maxim de 45 de grade cu planul 
orizontal; 

- podul construcţiei nu va depăşi, în 
proiecţie orizontala, conturul exterior 
al ultimului nivel plin (inclusiv balcoane 
sau cursive) cu mai mult de 1 m. La 
calculul coeficientului de utilizare a 
terenului, mansarda va contribui cu cel 
mult 60% din suprafaţa desfăşurată a 


ANEXA 3 

Legislaţie 


ultimului nivel plin. 

Parcela: suprafaţa de teren ale 
cărei limite sunt sau nu materializate 
pe teren, proprietatea unuia sau 
mai multor proprietari, aparţinând 
domeniului public sau privat, ş’i care 
are un număr cadastral ce se înscrie 
în registrul de publicitate funciară, 
împreună cu construcţiile sau 
amenajările executate pe ’ suprafaţa 
sa, parcela reprezintă un bun imobil 
(G.M-007-2000). 

Pazie: Scândură (ornamentală) 
aşezată vertical la capătul din afară al 
căpriorilor unui acoperiş cu streaşină 
pentru a ascunde capetele acestora. 

Suprafaţa construită (SC): 
(amprenta la sol a clădirii) suprafaţa 
construită la nivelul solului, cu 
excepţia teraselor descoperite ale 
parterului care depăşesc planul 
faţadei, a platformelor,’ scărilor de 
acces. Proiecţia la sol a balcoanelor 
a căror cotă de nivel este sub 3,00 
m de la nivelul solului amenajat 
şi a logiilor închise ale etajelor se 
include în suprafaţa construită (Legea 
350/2001). 


■ Planurile Urbanistice Generale ale Unităţilor Administrativ- 
Teritoriale aprobate, în vigoare 

■ Planurile de Amenajare ale Teritoriilor Judeţene şi Zonale 
aprobate, în vigoare 

■ Legea nr. 10/1995 privind calitatea în construcţii, republicată 
şi actualizată; 

■ Legea 50/1991, cu modificările ulterioare; 

■ Legea nr. 114/1995 Legea locuinţei, cu modificările ulterioare; 

■ Legea nr. 153/2011 privind măsuri de creştere a calităţii 
arhitectural-ambientale a clădirilor, cu modificările ulterioare; 

■ Regulamentul (UE) nr.305/2011 al Parlamentului European şi 
al Consiliului din 9 martie 2011 de stabilire a unor condiţii armonizate 
pentru comercializarea produselor pentru construcţii si de abrogare a 
Directivei 89/106/CEE a Consiliului; 

■ Hotărârea Guvernului nr. 622/2004 privind stabilirea condiţiilor 
de introducere pe piaţă a produselor pentru construcţii, republicată, cu 
modificările si completările ulterioare; 

■ Ordinul ministrului dezvoltării regionale si locuinţei nr. 
839/2009 pentru aprobarea Normelor metodologice de aplicare a Legii 
nr. 50/1991 privind autorizarea executării lucrărilor de construcţii, cu 
modificările ulterioare; 

■ Hotărârea Guvernului nr. 766/1997 pentru aprobarea 
Regulamentului privind agrementul tehnic pentru produse, procedee şi 
echipamente noi în construcţii, modificată şi completată; 

■ Ordinul Ministerului Transporturilor Construcţiilor şi Turismului 
nr. 1889/2004 pentru aprobarea Procedurii de agrement tehnic pentru 
produse, procedee şi echipamente noi în construcţii şi Procedurii 
privind avizarea agrementelor tehnice; 

■ Reglementări tehnice privind documentaţiile de urbanism 
(sursa; http://www.mdrap.ro/constructii/reglementari-tehnice); 

■ Reglementări tehnice privind proiectarea şi executarea 

lucrărilor de învelitori; 

■ Reglementări tehnice privind proiectarea şi executarea 

lucrărilor de izolaţii; 

■ Reglementări tehnice privind proiectarea şi executarea 

lucrărilor de tencuieli, placaje şi tapete; 

■ Reglementări tehnice privind proiectarea şi executarea 

lucrărilor de pardoseli, plite, scafe, elemente de scări; 

■ Reglementări tehnice privind proiectarea şi executarea 

instalaţiilor electrice, de apă şi canalizare, termice, 

■ condiţionare a aerului, gaze; 

■ Reglementări tehnice privind proiectarea şi executarea 

clădirilor de locuit şi social-culturale; 

■ Reglementări tehnice privind proiectarea şi executarea 

construcţiilor industriale, agro-zootehnice şi de irigaţii; 



■ Reglementări tehnice privind proiectarea şi executarea 

construcţiilor hidrotehnice, amenajărilor şi regularizărilor de râuri; 

■ Reglementări tehnice privind proiectarea şi executarea 

organizării lucrărilor de construcţii-montaj; 

■ Reglementări tehnice privind verificarea calităţii şi recepţia 
lucrărilor de construcţii-montaj; 

■ Reglementări tehnice privind lucrările de reparaţii, întreţinere 
şi postutilizare a construcţiilor; 

■ Reglementări tehnice privind performanţa energetică a 

clădirilor; 

■ Reglementări tehnice privind securitatea la incendiu; 

■ Hotărârea Guvernului nr.226/2015, privind stabilirea cadrului 
general de implementare a măsurilor programului naţional de dezvoltare 
rurală cofinanţate din Fondul European Argricol pentru Dezvoltare 
Rurală şi de la bugetul de stat, cu modificările ulterioare; 

■ Ordinul 961/2016 al Ministerului Agriculturii şi Dezvoltării 
Rurale pentru aprobarea Regulamentului de organizare şi funcţionare 
al procesului de evaluare, soluţionarea contestaţiilor, selecţie şi 
contractare pentru proiectele aferente măsurilor din Programul Naţional 
de Dezvoltare Rurala 2007-2013 pentru care s-a dispus evaluarea şi/ 
sau contractarea prin hotărâri judecătoreşti definitive care pot fi finanţate 
de la bugetul de stat, cu modificările ulterioare; 

■ Ordinul 763/2015 privind aprobarea Regulamentului de 
organizare şi funcţionare a procesului de selecţie şi al procesului de 
verificare a contestaţiilor pentru proiectele aferente măsurilor din 
Programul Naţional de Dezvoltare Rurala 2014-2020, cu modificările 
ulterioare; 

■ Ordinul 1731/2015 al Ministerului Agriculturii şi Dezvoltării 
Rurale privind instituirea schemei de ajutor de minimis „Sprijin acordat 
microîntreprinderilor şi întreprinderilor mici din spaţiul rural pentru 
înfiinţarea şi dezvoltarea activităţilor economice neagricole”, cu 
modificările ulterioare; 

■ Ordinul 2112/2015 al Ministerului Agriculturii şi Dezvoltării 
Rurale privind instituirea schemei de ajutor de minimis „Sprijin acordat 
pentru stimularea investiţiilor asociate conservării patrimoniului şi pentru 
menţinerea tradiţiilor şi moştenirii spirituale”, cu modificările ulterioare; 

■ Ordinul 847/2016 privind aprobarea Regulamentului 
de organizare şi funcţionare a procesului de evaluare, verificare, 
soluţionare a contestaţiilor şi selecţie pentru proiectele aferente sub- 
măsurii 9.1. „înfiinţarea grupurilor de producători în sectorul agricol” 
şi 9.1a. „înfiinţarea grupurilor de producători în sectorul pomicol” din 
Programul Naţional de Dezvoltare Rurală 2014-2020; 

■ Ordinul 295/2016 al Ministerului Agriculturii şi Dezvoltării 
Rurale privind aprobarea Ghidului solicitantului pentru participarea la 
Selecţia Strategiilor de Dezvoltare Locală. 


REGULAMENTUL (UE) NR. 1305/2013 AL PARLAMENTULUI 
EUROPEAN Şl AL CONSILIULUI din 17 decembrie 2013 privind 
sprijinul pentru dezvoltare rurală acordat din Fondul european agricol 
pentru dezvoltare rurală (FEADR) şi de abrogare a Regulamentului 
(CE) nr. 1698/2005 al Consiliului; 

REGULAMENTUL DE PUNERE ÎN APLICARE (UE) NR. 
808/2014 AL COMISIEI din 17 iulie 2014 de stabilire a normelor 
de aplicare a Regulamentului (UE) nr. 1305/2013 al Parlamentului 
European şi al Consiliului privind sprijinul pentru dezvoltare rurală 
acordat din Fondul european agricol pentru dezvoltare rurală (FEADR) 
DECIZIA DE PUNERE ÎN APLICARE A COMISIEI din 
26.5.2015 de aprobare a programului de dezvoltare rurală al României 
pentru sprijin din Fondul european agricol pentru dezvoltare rurală CCI 
2014R006RDNP001 

Obiectivele generale ale programului RURAL al Ordinului Arhitecţilor 
din România: 


* creşterea calităţii practicii profesionale în mediul rural 

* conştientizarea nevoii de protejare / promovare a zonelor cu specific 
local valoros 

* folosirea arhitecturii (cu toate domeniile conexe) ca pârghie în 
dezvotlarea economică a mediului rural pe baze ecologice / responsabile 

* elaborarea documentelor ce vor reglementa intervenţiile în mediul roral 
(cu sau fără finanţare europeană) 

